ކުރަމުން ތިދާހާ ގޯނާ.. – Esfiya\nމުޅިތަނަށް ވެރިވެފައިވަނީ ކަޅު އަނދިރިކަމެވެ. އެ އަނދިރި ގަނޑުން ޖެހެމުން ދިޔަ ފިނި ވައިރޯޅިތަކުން ކޮންމެ މީހެއްގެ ހިއްސުތަކާ ކުޅެލާނެކަން ގައިމެވެ. އަރާމު ނިންޖެއްގައި ގެނބިގެންދާން ބޭނުންނުވާނެ މީހެއް ނޫޅޭނެކަން ގައިމެވެ. އެހެން ނަމަވެސް އެ ފިނި ރޭގައި އަމޭލިޔާ ވަގުތު ގުނަމުން ދިޔައީ ރުއިމުގައެވެ. ފުރާވަރުގެ އަމޭލިއާ ތަޖުރިބާ ކުރަމުން ދިޔައީ މިއިން ޒަމާނެއްގައި ތަޖުރިބާ ކޮއްފައިނުވާހާ ބިރުވެރިކަމެއްގައެވެ. އަނގަމަތީގައި އަޅާފައިވާ ފޮތިގަނޑުގެ ސަބަބުން އަޑު ބޭރުނުވިޔަސް ދިޔައީ ގައިގަ ހުރިބާރަކަށް ހަޅޭލަވަމުންނެވެ. ސަމަލާމަތަށް އެދި އާދޭސް ކުރަމުން ދިޔައީ ރަހުމެއްނެތް އެ ފިރިހެނުންގެ އަތުތެރެއިން ސަލާމަތްވާނެކަމުގެ އުންމީދުގައެވެ.\nއަޅުގަނޑުގެ ތިންވަނަ ވާހަކަ.. ހުރިހާ ކުދިން އިންތިޒާރުކުރާނެކަމަށް އުންމީދުކުރަން…\nHope it will be an awesome story…\nFashaafa inn gothun heevey v reethi vaanehen… Whn up kurany…?? Eagerly waiting………..\nplxxx up it faxt.. m eagly waiting for story… hope it wilbnyc…\nVarah reeethi vanahen hyvee.. Kon irakun up kuran fashanee.. Avahah up kuran fashachey kamana\nEe bunelanth vaahaka eh… Vaahaka kamana ge vaahaka interest vaa eh sababu aee vaahaka ulhey meehun ge name’s reethi vun☺?vv Salhi girl ge name ves…. Alhe please please please boy ah vv nice name eh kiyaathi ingey\nGood luck kamana ???\nThnks alot guyxx. Insha allah mi wyk thereyga up kuraanan. Aslu furathama bai up kuran hury. Bt hithah ery thankolheh up kuraanii eyy. N eamy furathama feshigothun i thought negetive cmmnt eh kamah ?? yesh i hope boy ge name vx rythivaanekamah. Thnk u guyx ?\nކަލާ އަހަރެންގެ ނަސީބުގައި ވޭބާ؟ ( ދެވަނަ ބައި)


"ގޯލްޑް 100 ގާލާ" އަންނަ އޮކްޓޯބަރ މަހު ބާއްވަނީ "ގޯލްޑް 100 ގާލާ" އަންނަ އޮކްޓޯބަރ މަހު ބާއްވަނީ\nރާއްޖޭގައި އެންމެ ކުރިއަރާފައިވާ 100 ކުންފުނި ހޮވުމަށް ބާއްވާ "ގޯލްޑް 100 ގާލާ" އަންނަ އޮކްޓޯބަރ މަހުގެ 21 ވަނަ ދުވަހު އޮންނާނެކަމަށް އިވެންޓް އިންތިޒާމްކުރާ ކޯޕަރޭޓް މޯލްޑިވްސްއިން ބުނެފިއެވެ. މިއީ މި އިވެންޓް ބާއްވާ5ވަނަ އަހަރެވެ.\nމި އިވެންޓުގައި ގޯލްޑް 100 އަށް ހޮވޭ ފަރާތްތަކަށް އެވޯޑްދިނުމާއި ގޯލްޑް 100 މެގަޒިން ލޯންޗްކުރުން އޮންނާނެއެވެ.\nގޯލްޑް 100 އަކީ ރާއްޖޭގެ ވިޔަފާރީގެ ދާއިރާގައި މަސައްކަތްކުރާ ކުންފުނިތަކުގެ ތެރެއިން އެންމެ ކުރިއަރާފައިވާ ކުންފުނިތައް ހޮވުމަށް އަހަރަކު އެއްފަހަރު ބާއްވާ އިވެންޓެކެވެ. މި ލިސްޓަށް ކުންފުނިތައް ހޮވަނީ ހާއްސަ ކޮންސަލްޓަންޓް ކޮމިޓީއަކުން ބެލުމަށްފަހުއެވެ.\nއެންމެ ފުރަތަމަ "ގޯލްޑް 100" ގެ ނަމުގައި އެވޯޑެއް ދޭންފެށީ 2017ވަނަ އަހަރުއެވެ. އެންމެ ރަނގަޅު 100 ކުންފުނި ހޮވުމުގެ އިތުރުން ކޯޕަރޭޓް މޯލްޑިވްސް އިން ދަނީ ކޮންމެ އަހަރަކުވެސް ވިޔަފާރީގެ ދާއިރާއިން "ލައިފް ޓައިމް އެޗީވްމަންޓް އެވޯޑް" ވެސް ދެމުންނެވެ.\nގޯލްޑް 100 ގާލާއަކީ ރާއްޖޭގެ ވިޔަފާރީގެ ދާއިރާގައި މަސައްކަތްކުރާ އެންމެ އިސްފަރާތްތައް ބައިވެރިވާ ނެޓްވޯކިންގ އިވެންޓެކެވެ. މި އިވެންޓުގައި ކުންފުނިތަކުގެ އިސްވެރިން ބައިވެރިވެއެވެ.


Thailand Mubaaraathun Dheema Ah Rihi Medal - Vaguthu\nއައިޖީއެމްއެޗް އިން ބަޔަކު ފައްސިވެ ކަންބޮޑުވުން އިތުރުވެއްޖެ - 10 މިނެޓް ކުރިން\n4 މަސް ކުރިން ( ފެބުރުއަރީ 24, 2020 )\nތައިލެންޑުގައި ކުރިއަށްދިޔަ ޗޮމްބޫރީ ޕީއޭއޯ އޯޕަން 2020 ޓޭބަލް ޓެނިސް މުބާރާތުގެ 15 އަހަރުން ދަށުގެ ސިންގަލްސް ބައިން ރާއްޖޭގެ އުއްމީދީ އަންހެން ޓީޓީ ކުޅުންތެރިޔާ 12 އަހަރުގެ ފާތިމަތު ދީމާ އަލީ ރިހި މެޑަލް ހޯދައިފި އެވެ.\nދީމާ އަށް މި މުބާރާތުން ރިހި މެޑަލް ލިބުނީ މިއަދު މެންދުރު ކުޅުނު 15 އަހަރުން ދަށުގެ އުމުރު ފުރައިގެ ފައިނަލުގައި ތައިލެންޑުގެ އެއް ވަނަ ކުޅުންތެރިޔާއާ ވާދަކޮށް ބަލިވުމުންނެވެ. ދީމާއާ ވާދަކޮށް ތައިލޭންޑް ކުޅުންތެރިއާ ސެޓުތައް ގެންދިޔައީ 11-04، 11-06 އަދި 11-03 އިންނެވެ.\nމުބާރާތުން ދީމާ ފުރުސަތު ހޯދީ ކޮލިފައިންގެ ހުރިހާ މެޗެއް ވެސް ސީދާ ތިން ސެޓުން ކާމިޔާބުކޮށްގެންނެވެ. ކުއާޓާ ފައިނަލް މެޗުން 3-1 އިން ދީމާ މޮޅުވިއިރު ސެމީ ފައިނަލުގައި ތައިލެންޑުގެ ކުޅުންތެރިޔަކާ ދެކޮޅަށް ކުޅެ ދީމާ މެޗު ކާމިޔާބުކުރީ 3-2 އިންނެވެ. ސެމީ ފައިނަލުގައި ވެސް ދީމާ ވާދަކޮށްފައިވަނީ ތައިލޭންޑް ކުޅުންތެރިޔަކާ އެވެ. ތައިލެންޑުގެ 15 އަހަރުން ދަށުން ދެ ވަނަ އަށް ރޭންކުކޮށްފައިވާ ކުޅުންތެރިޔާ ދެ ސެޓު ކާމިޔާބުކޮށްފައިވަނިކޮށް ދީމާ މި މެޗުން މޮޅުވީ ފަހަތުން އަރައި 3-2 އިންނެވެ.\nގައުމީ ޓީޓީ ޗެމްޕިއަން ދީމާ އަންނަނީ ފަހަކަށް އައިސް ގައުމީ ފެންވަރުގައި އާއި ބައިނަލްއަގުވާމީ ފެންވަރުގައި ގިނަ ކާމިޔާބީތަކެއް ހޯދަމުންނެވެ.\nދީމާ ވަނީ މިދިޔަ އަހަރު މޮރިޝަސްގައި އޮތް އިންޑިއަން އޯޝަން އައިލެންޑް ގޭމްސް އިން ރާއްޖެއަށް ތިން ރަން މެޑަލް ހޯދައިދިނުމުގެ އިތުރުން ނޭޕާލްގައި އޮތް ސައުތު އޭޝިއަން ގޭމްސްގެ ޓީމު އިވެންޓުން ރާއްޖެއަށް ލޯ މެޑަލް ހޯދައިދީފައެވެ. ސާފް ގޭމްސްގައި ހޯދި މެޑެއްޔަކީ މި ކުޅިވަރުން ރާއްޖޭން މިހާތަނަށް ހޯދި ފުރަތަމަ މެޑަލް ކަން ފާހަގަކޮށްލެވެއެވެ.\nމީގެއިތުރުން ސައުތު އޭޝިއާ ހޯޕްސް މުބާރާތުން ރަން މެޑަލް، އޭޝިއާ ހޯޕްސް މުބާރާތުން ރިހި މެޑަލް ހޯދައި، ދީމާ ވަނީ ވޯލްޑް ހޯޕްސް މުބާރާތަށް ކޮލިފައިވެފައެވެ. އަދި ގައުމީ ޓީޓީ ސިންގަލްސް ޗެމްޕިއަންކަން ޖެހިޖެހިގެން ދެ އަހަރު ހޯދައި މި އަހަރު ތަށި މިލްކުކުރުމުގެ ފުރުސަތު ދީމާ އަށް ވަނީ ލިބިފައެވެ.\nސިންގަލްސް އިން ބަލިވިޔަސް ރަފާ އާއި ދީމާ ކުރި ހިތްވަރަށް ސާބަސް!\nފެބުރުއަރީ 24, 2020 14:31\nފެބުރުއަރީ 24, 2020 15:17\nކުޅިވަރަށް ދޭ އަހައްމިއްޔަތު ކިޔެވުމަށްވެސް ދޭނަމަ. ސަރުކާރުން ޤުރްއާން ކިޔަވައިގެން ކާމިޔާބު ހޯދީމަ އެކަމެއް ފާހަގައެއް ނުކުރާނެ. ލާދީނީ ސަރުކާރު!\nފެބުރުއަރީ 24, 2020 18:13\nދެން މަހުލޫފޫ ދީ އެމަންޖެއަށް ދެމިލިޔަން ރުފިޔާ.\nފެބުރުއަރީ 25, 2020 16:53\nމަހުލޫފު ލާރިދީގެންތަ އެ ކުއްޖާ އެހިސާބަށް އައީ..\nފެބުރުއަރީ 24, 2020 20:27\nނިކަމެތި ޢެމަންޖެއަށް ދެމިލިއަންވެސް މަދު އެމަންޖެ އާއި މައިން ބަފައިން ބުރަމަސައްކަތް ތަކެއް ކޮށްގެން ރާއްޖެއަށް ހާދަ ގިނަ ރީތިނަމެކޭ އެހޯދަ ދެނީ ! ޢަހަރެންގެ ދަރިން ލައްވާ މަސައްކަތް ކޮށްގެން ރަގަޅު ކާމިޔާބު ހޯދަންވީ އޭރުން އަހަރެމެންނަށް ވެސް ލިބޭނެ މިލިއަނުން\nޢަހަރެމެންނަށް ނުކެރޭ ޚަމެއްކުރާކަށް ވަރަށް ބާރުލާފަ ކުޅިވަރު ކުޅެން ފަށާނެ ދެ ދުވަހު ވަރަށް ބާރުލާފަ ކުޅުވާނެ އަނެއް ދުވަހު ހުއްޓާލާނެ ! ކާމިޔާބު ހޯދީމާ ހަސަދަ ނުވެ ދަރިން ލައްވާ މަސައްކަތްކޮށް ރަގަޅު އިނާމު ހޯދަބަލަ! މިއަދު އެމަންޖެ އެހޯދީ ކިހާ ލާރިއެއް ފޮޓޯއިން ފެނޭ ފައިސާގެ އިނާމު ވެސް؟\nފެބުރުއަރީ 25, 2020 01:30\nދިއްޕަތް ލާރި ހުރެގެންނޭ ކަމެއް ވާނީވެސް ތިމަންނަ އަކީވެސް ކުޑައިރުންފެށިގެން މޮޅައް ފުޓުބޯޅަ ކުޅެމުން އައި ސޮރެއް ކަކުލައް ލިބުނު ގެއްލުމެއް މާލެއިން ދެއްކި އެއްވެސް ޑޮކުޓަރަކައް ނޭގުން، މައިންބަފައިން އަތުގަ ލާރި ހުރިނަމަ ރާޖެއިން ބޭރުންވެސްް ފަރުވާއެއް ހޯދުނިސް ކަންނޭގެ، އެމަންޖެ މޮޅުވުމަކުން ހަސަދަ ވަނީކީނޫންމި، އެކަމް މަހުލޫފު އެބަހާނަގަނީ ދިވެހި ހުރިހާ ނިކަމެތިންގެ ލާރި.\nފެބުރުއަރީ 25, 2020 12:15\nމި ކުއްޖާ އަށް އެކަނިތަ ސަ ރުކާ ރުން ލާ ރިދިނީ؟ ބަލަ މެޑެލް ހޯދި އެހެން ކުދިންނަށްވެސްދިނޭ...


Shahid, China aai Pakistan ge safeerunnaa bahdhalu kurahvaifi\nޗައިނާގެ ސަފީރާ ބައްދަލުކުރެއްވުމަށްފަހު އަބްދުﷲ ޝާހިދާއި ޗައިނާ ސަފީރު ފޮޓޯއެއް ނަންގަވަނީ -- ފޮޓޯ: ފޮރިން މިނިސްޓްރީ\nޗައިނާ އިން ރާއްޖެ އަށް ކަނޑައަޅުއްވާފައި ހުންނެވި ސަފީރު ވަން ލީޝިންއާ ޕާކިސްތާނުން ރާއްޖެއަށް ކަނޑައަޅުއްވާފައި ހުންނަވާ ސަފީރު ވައިސް އެޑްމިރަލް އަތަރް މުހުތާރާ، ފޮރިން މިނިސްޓަރު އަބްދުﷲ ޝާހިދު ބައްދަލުކުރައްވައިފި އެވެ.\nމިބައްދަލުވުންތައް ވަކިވަކިން މިއަދު ކުރިއަށް ދިޔައީ ޗައިނާ ސަރުކާރުން ހަދައިދީފައިވާ ރާއްޖޭގެ ފޮރިން މިނިސްޓްރީގަ އެވެ.\nމިބައްދަލުވުމަށްފަހު ޝާހިދު ކުރެއްވި ޓްވީޓެއްގައި ވިދާޅުވީ ޗައިނާގެ ސަފީރާ ބައްދަލުވުމަކީ ލިބިވަޑައިގަންނަވާ އުފަލެއް ކަމަށެވެ. ޗައިނާގެ ފޮރިން މިނިސްޓަރު ވާންގް ޔީ މިމަހުގެ ހަތްވަނަ ދުވަހު ރާއްޖެ އަށް ކުރެއްވި ރަސްމީ ދަތުރުފުޅަށް އިޝާރާތް ކުރައްވާ ޝާހިދު ވިދާޅުވީ ޗައިނާ ފޮރިން މިނިސްޓަރާ އެކު އެއްބަސްވެފައިވާ ކަންކަން ތަންފީޒު ކުރުމަށް ވަރަށް ގާތުން މަސައްކަތް ކުރައްވާނެ ކަމަށެވެ.\nޕާކިސްތާންގެ ސަފީރާ އެކު ބޭއްވި ބައްދަލުވުމަށްފަހު ޝާހިދު ވިދާޅުވީ ދެ ގައުމުގެ ދެމެދުގައި އެއްބަސްވެފައިވާ ކަންކަމާއި ބައިނަލްއަގްވާމީ މަޝްރަހްގައި ދެ ގައުމުން އެއްބަސްވާ ކަންކަން ކުރިއަށް ގެންދިއުމާ ގުޅޭގޮތުން މަޝްވަރާ ކުރެވުނު ކަމަށެވެ.\nޕާކިސްތާނުގެ ސަފީރާ ރާއްޖޭގެ ފޮރިން މިނިސްޓަރު އަބްދުﷲ ޝާހިދު ބޭއްވެވި ބައްދަލުވުމުގެ ތެރެއިން -- ފޮޓޯ: ފޮރިން މިނިސްޓްރީ\nޝާހިދު އިތުރަށް ވިދާޅުވީ ޗައިނާއާއި އެކު ވެސް އަދި ޕާކިސްތާނާ އެކު ވެސް ރާއްޖޭގެ ގުޅުން އިތުރަށް ބަދަހިކުރުމަށް މަސައްކަތް ކުރައްވާނެ ކަމަށެވެ.\nޝާހިދު ވަނީ ރާއްޖޭގައި ހުންނަވާ އިންޑިއާ ސަފީރާ ވެސް މިމަހުގެ 11 ވަނަ ދުވަހު ބައްދަލުކުރައްވާ ދެ ގައުމުގެ ގުުޅުން އިތުރަށް ބަދަހިކުރުމާ ގުޅޭގޮތުން މަޝްވަރާކުރައްވާފަ އެވެ.\nއދގެ އާންމު މަޖިލީހުގެ ރިޔާސަތާ ހަވާލުވެވަޑައިގެންނެވި ފަހުން ޝާހިދު އާންމުކޮށް ދިރިއުޅުއްވަނީ އދގެ މައި މަރުކަޒު ގާއިމުކޮށްފައިވާ އެމެރިކާގެ ނިއުޔޯކުގަ އެވެ.\nއެ މަގާމާ ހަވާލުވެވަޑައިގެންނެވި ފަހުން ޝާހިދު ރާއްޖެ ވަޑައިގެންނެވި ދެވަނަ ދަތުރުފުޅުގައި ރާއްޖެ ވަޑައިގެންނެވީ ޗައިނާގެ ފޮރިން މިނިސްޓަރަށް ރާއްޖެއިން މަރުހަބާ ދެންނެވުމަށާއި ރަސްމީ މަޝްވަރާތައް ކުރިއަށް ގެންދިއުމަށް މިމަހުގެ ހަތްވަނަ ދުވަހު އެވެ.\nޗައިނާ ފޮރިން މިނިސްޓްރީ އަބްދުﷲ ޝާހިދު + ޕާކިސްތާން


SunOnline: STO hotel hingaane bayaku hoadhan anehkaa hulhuvaalaifi\nއެސްޓީއޯ ހޮޓާ ހިންގަން ބަޔަކު ހޯދަން އަނެއްކާ ހުޅުވާލައިފި\nއައިޝަތު ފަރީޙާ 27 Jan 2021, 15:37\nހުޅުމާލޭ ފުރަތަމަ ފިޔަވަހީގައި އެސްޓީއޯ އިން ތަރައްގީ ކުރަން ފަށާފައިވާ ހޮޓާ ހިންގަން ބަޔަކު ޝައުގުވެރިކަން ފާޅުކޮށްފައިވާތީ، އެތަން ހިންގަން އިތުރު ބަޔަކު ޝައުގުވެރިވޭތޯ ބަލަން އިއުލާނު ކޮށްފިއެވެ.\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ކުރި އިއުލާނެއްގައި ބުނީ ހުޅުމާލޭގައި ތަރައްގީ ކުރަން ފަށާފައި ހުރި ހޮޓެލް ހިންގުމަށް ބަޔަކު ޝައުގުވެރިކަން ފާޅުކޮށް އެކްސްޕްރެޝަން އޮފް އިންޓްރެސްޓު ހުށަހަޅާފައިވާ ކަމަށެވެ. އެތަން ހިންގުމަށް އިތުރު ބަޔަކު ޝައުގުވެރިވޭތޯ ބަލަނީ، ހަމަހަމަ ފުރުސަތުތައް ދިނުމަށް ކަމަށެވެ.\nއަދި ޝައުގުވެރިކަން ހުރި ފަރާތްތަކަށް އީއޯއައި ހުށަހެޅުމުގެ ފުރުސަތު ހުޅުވާލާ ކަމަށް އެޗްޑީސީ އިން ބުންޏެވެ.\nރެޑިސަން ބްލޫގެ ދަށުން ހިންގުމަށް އެސްޓީއޯއިން ހުޅުމާލޭގައި ތަރައްގީކުރަމުން ދިޔަ ހޮޓެލް ގަންނާނެ ނުވަތަ އެ ހޮޓަލަށް އިންވެސްޓް ކުރާނެ ބަޔަކު ހޯދަން މީގެ ކުރިން ވަނީ އިއުލާނުވެސް ކޮށްފައެވެ.\nޖުމްލަ 250 ކޮޓަރިއާއެކު ފަސް ތަރީގެ ފެންވަރަށް ހޮޓަލެއް އެޅުމުގެ މަސައްކަތް އެސްޓީއޯއިން ފެށީ 2011 ވަނަ އަހަރުއެވެ. އެ ހޮޓެލް އިމާރާތުގެ އޮނިގަނޑުގެ ބޮޑުބައި ނިމިފައި އޮތް ނަމަވެސް އިތުރު މަސައްކަތެއް ނުކޮށް ހޮޓަލުގެ މަސައްކަތް މަޑުޖެހިފައި އޮންނަތާ އަހަރުތަކެއް ވެއްޖެއެވެ.\nޕީއެސްއެމްގެ ޕްރޮގްރާމެއްގައި ވާހަކަ ދައްކަވަމުން އެޗްޑީސީގެ އެމްޑީ ސުހައިލް އަހުމަދު ދާދިފަހުން ވިދާޅުވީ އެސްޓީއޯއާއެކު އެއްބަސްވުމެއް އޮތީ ސިޓީ ހޮޓާ ގަންނާނެ ފަރާތެއް ހޯދުމުގެ ބާރު އެޗްޑީސީއަށް ވެސް ލިބޭ ގޮތަށް ކަމަށާއި ސިޓީ ހޮޓާ އޮޕަރޭޝަނަށް ގެނެސް ހިންގާނެ ބަޔަކު ނުވެއްޖެނަމަ އެ އިމާރާތުގައި އެހެން ބޭނުމެއް ކުރާނެ ކަމަށެވެ.


Sushantge maruvee amilla ah, maraalee eh noon: Report | Mihaaru\nސުޝާންތު މަރުވީ އަމިއްލަ އަށް، މަރާލީއެއް ނޫން: ޕޯސްޓްމޯޓަމް\n25 ޖޫން 2020 - 10:27\nމި މަހުގެ 14 ވަނަ ދުވަހު ހިނގި ހާދިސާގެ މައްސަލަ ތަހުގީގުކުރާ މުމްބާއީގެ ފުލުހުންގެ ޓީމަށް ސުޝާންތުގެ ޕޯސްޓްމޯޓަން ހެދި މުމްބާއީގެ ކޫޕާ ހޮސްޕިޓަލްގެ ޑޮކްޓަރުންގެ ޓީމުން ހުށަހެޅި ރިޕޯޓްގައި ބުނީ 34 އަހަރުގެ އެކްޓަރު މަރުވީ ސީދާ އަމިއްލަ އަށް، ދަންޖެހިގެން ކަމަށެވެ. އެހެންވެ މަރުގެ ސަބަބެއް ކަމަށް ބުނެފައިވަނީ ދަންޖެހުމުން ނޭވާ ހާސްވުމެވެ.\nރިޕޯޓްގައި ބުނެފައިވާ ގޮތުގައި ސުޝާންތުގެ ހަށިގަނޑުގެ ބޭރުފުށުން އަނިޔާގެ އެއްވެސް ކަހަލަ ނިޝާނެއް އަލާމާތެއް ވެސް ފެނިފައެއްނެތެވެ. އެހެންވެ އެ މަރާ، އިތުރު ބަޔަކާ ގުޅުވޭނެ އެއްވެސް ހެއްކެތް ނެތް ކަމަށް ޕޯސްޓްމޯޓަމް ރިޕޯޓްތަކުގައިވެ އެވެ.\nސުޝާންތު ދަންޖެހިފައި ހުއްޓައި ފެނުނީ މުމްބާއީގައި އޭނާ ދިރިއުޅެމުން ދިޔަ އެޕާޓްމަންޓްގެ ކޮޓަރިތެރޭގައި މި މަހުގެ 14 ވަނަ ދުވަހުގެ މެންދުރު ފަހުގެ ވަގުތެއްގަ އެވެ. އެ މަރާ ގުޅިގެން އެކި ކަހަލަ ވާހަކަތައް ދެކެވެމުން ދިޔަ އެވެ. އެގޮތުން ސުޝާންތު ޑިޕްރެޝަނަށް ފަރުވާ ހޯދަމުން ދިޔަ ވާހަކަ އާއި އޭނާ މަރުވީ އެކަމަށް ބޭނުންކުރަމުން ދިޔަ ބޭސް ވެސް ބޭނުންކުރުން ހުއްޓާލާފައި ވަނިކޮށް ކަމަށްވެ އެވެ.\nމީގެ އިތުރުން ސުޝާންތުގެ މަރަކީ ރާވައިގެން ހިންގާފައިވާ ޖަރީމާއެއް ކަމަށް ތުހުމަތުކޮށް، އޭނާ ލޯބީގެ ގޮތުން ގުޅިގެން އުޅުނު ކަމަށްވާ ބުނާ ބަތަލާ ރިއާ ޗަކްރަބަތީގެ މައްސަލައެއް، ސުޝާންތު ނިސްބަތްވާ ބިހާރުގެ ކޯޓަކަށް ވެސް ހުށަހަޅާފައިވެ އެވެ. އަދި ސުޝާންތު މަރުވުމުގެ ކުރިން ރިއާ ދޫކޮށްލުމަށާއި އެހެން ނޫން ނަމަ މަރައިލާނެ ކަމަށް ބުނާ މެސެޖްތަކެއް ލިބުނު ވާހަކަތަކެއް ވެސް މީޑިއާތަކުގައި ދައުރުވެފައިވެ އެވެ.\nނަމަވެސް އެ ހާދިސާ ތަހުގީގުކުރާ ފުލުހުން އެފަދަ އެއްވެސް ކަމަކާ ބެހޭ ގޮތުން މިހާތަނަށް އެއްވެސް ވާހަކައެއް ނުދައްކަ އެވެ.\nސުޝާންތު، 34، މަރުވުމާ ގުޅިގެން އެކަމުގެ ޒިންމާ ބޮލީވުޑްގެ ބައެއް މީހުންގެ ބޮލުގައި އަޅުވާފައިވެ އެވެ. އަދި މިއީ ބޮލީވުޑްގައި ވަކި ހިއްޕާލާފައި އޮތް ނެޕޮޓިޒަމާއި މެންޓަލް ހެލްތުގެ ސަބަބުން ހިނގި ހިތާމަވެރި ހާދިސާއެއްގެ ގޮތުގައި ގިނަ ބަޔަކު ސިފަކޮށްފައިވެ އެވެ.\nސުޝާންތު މަރާ ގުޅިގެން އޭނާ އުފަން ސްޓޭޓް ބިހާރާއި އަމިއްލަ ވަޒަން ކަމަށްވާ ޕަޓްނާގައި ދަނީ ބޮލީވުޑްގެ ނުފޫޒު ގަދަ ބައެއް މީހުންނާ ދެކޮޅަށް މުޒާހަރާ ވެސް ކުރަމުންނެވެ. އެގޮތުން ސަލްމާން ޚާނާއި ކަރަން ޖޯހަރާއި ސަންޖޭ ލީލާ ބަންސާލީ ފަދަ މީސްމީހުންގެ ފިލްމުތައް އެ ސްޓޭޓްގައި ބޮއިކޮޓްކުރާނެ ކަމަށް ސުޝާންތުގެ ފޭނުން ދަނީ ބުނަމުންނެވެ. އަދި އެ މީހުންގެ ފިލްމުތައް އެ ސްޓޭޓްގައި ކުރިއަށް އޮތް ތަނުގައި ރިލީޒްވިޔަ ނުދޭނެ ކަމަށް ވެސް ދަނީ ބުނަމުންނެވެ.\n3 ކޮމެންޓް, 36 ރިއެކްޝަންސް\nމަރުވުމުގެ އެއްރޭ ކުރިން އެގޭގަ އިތުރު ބަޔަކު އުޅުނު ޕާޓީ ބާއްވާ އުޅުނު އަދި ޑަބަލް ކީ ގެއްލުނު. ސުޝާންތ ލައްވާ ސޮއި ކުރުވާފައިވާ އެގްރީމެންޓް ގަޢިވާ ގޮތާއި ހިލާފުވެ ސުޝާންތް ލައްވާ ކުޅެން ނިންމާފަެއިވާ ފިލްމް ތަކެއް ވަނި ރަންވީރު ލައްވާ ކުޅުވާފަ. މިކަމުގެ ސަބަބުން އެއާ ހިލާފުވެ ސުޝާންތ އެހެން ޕްރޮޑަކްޝަން ހައުސް އެއްގެ ފިލްމު ކުޅުނު. ޢަދި ގިނަ ފިލްމު ތަކެއް ކުޅެން ލިބުނު. ޢަދި ކުރިން އެގްރިމެންޓް ކުރެވިފައުވާ ފަރާތް ނުފޫޒު ފޯރުވާ ބައެއް ފިލްމް ތައް ރިލީޒް ކުރުނއ ވެސް ލަސްވި. ޜިއާ ސުޝާންތް އާއި އެކު އުޅެމުން މަހޭޝްބަޓ އާއި ދިޔައީ ވެސް ގުޅުން ބާއްވަމުން. ސުޝާންތ އަމިލއްލައަށް މަރުވާނެކަން މަހޭޝްބަޓް ކުރިން ބުނެފައިވޭ. ޢޭނައަކީ ކުރިޔަށް ވާން އޮތް ކަންތައް އެނގޭ މީހެއްނަމަ އޭނަގެ ދަެރިފުޅު އިންޑިޔާގެ ބޮން ގޮއްވުމުގައި ބައިވެެރިވާނޭކަން އެނގި ހުއްޓުވަން ވެސް އުޅޭޭނެ. ސުޝާންތް މަރުވި ދުވަހު ވެސް ނޯމަލް ރޫޓް ގަ މޯރނިނގ އެކްސަސައިޒ ވެސް ކުރި. މަރުވާން ބޭނުންކޮށްފަ ވަނީ ފެހި ކުލައިގެ ދޯ ޕައްޓާއެއް. ނިއްކުރީގަ އަނިޔާގެ ނިޝާން ހުރި ދަންޖެއްސުމަ ހަދާފައިވާ ގޮށް ލެފްޓް ހޭންޑް ސުޝާންތް އަކީ ކަނާއަތް ތެެރިއެއް. ސުޝާންތ ވެސް ގެންދެވިފައިވަި ދިވްޔާ ވެސް ގެންދެވުނު ހޮސްޕިޓަލަ\nމަށަށް އަދި ވެސް ހީވަނީ ބަޔަކު އޭނަ މަރާލީ ހެންނެވެ. ކަރުގައި ހުރި މާރކް ހުރީ ވަރަށް ސީދާކޮށެވެ. ދަންޖެހިގެން އެލިފައި ހުންނައިރު ވާގަނޑު ވެސް ހުންނާނީ ވީ އެއްގެ ބައްޓަ މަށެވެ. އެހެންކަ މުން ކަރުގައި މާރކްވެސް ހުންނަން ޖެހޭނީ ވީ ކޮށެވެ. ނަ މަވެސް ސުޝާންތުގެ ކަރުގައި މާރކް ހުރީ އެހެނެއް ނޫނެވެ. ޑިޕްރެޝަން ހުންނަ ކޮން މެ މީހަކީ އަ މިއްލައަށް މަރުވާނެ ބައެއް ނޫނެވެ.\nބޭސްހުއްޓާ ލުމުން އެކަމުގެ ޒިންމާ ނަގަންޖެހޭނީ މިފަދަ ހާލަތު ބަލަންޖެހޭފަރާތުންނެވެ. އަމިއްލަ ހާލަތަށް މީހާ ރޫޖޫއު ނުވެވޭ ނަމަ ބޭސްދިނުމަށް އެނާ ގެ އާއިލާއިން އެކަމުގަ އުޅެން ޖެހެއެވެ. އަދި އެކަނި ހާލަތުގަ ދޫކޮށްފަ ހުރުން އެއީ އާއިލާގެ ކުށެކެވެ.


Sarukaarah eh aharu: Dhivehi kulhivaruge hayaathugai ehmme...\nރައީސް ސޯލިހް ސަރުކާރަށް 1 އަހަރު\nމިއީ ރާއްޖެއިން އެންމެ ގިނަ މެޑަލް ހޯދި އަހަރު\nގިނަ ކުޅިވަރުތަކުން ކުޅުންތެރިން ތަމްރީނު ކުރުމަށް ސަރުކާރުން އަންނަނީ ބޮޑު ހޭދައެއް ކުރަމުން\nކ. މާލެ | 17 ނޮވެންބަރ 2019 | އާދީއްތަ 13:11 | 9,609\nއިންޑިއަން އޯޝަން އައިލޭންޑް ގޭމްސްގައި ރައީސް އިބްރާހިމް މުހައްމަދު ސޯލިހް - ޔޫތު މިނިސްޓްރީ\nވޭތުވެދިޔަ އަހަރަކީ ބައިނަލްއަގްވާމީ ކުޅިވަރުގެ ހަޔާތް ރާއްޖެއިން ފެށިފަހުން ކުޅިވަރުގެ ތާރީޚުގައި އެންމެ ކާމިޔާބު އަހަރެވެ. އެހެން އެއްވެސް ސަރުކާރަކުން މިހާތަނަށް ހާސިލްކޮށްފައި ނުވާވަރުގެ ބޮޑެތި ކާމިޔާބީ ތަކެއް މި ސަރުކާރުގެ ފުރަތަމަ އަހަރުގައި ހޯދައިފަވެއެވެ. އެގޮތުން ވަކިވަކި އެތްލީޓުންނާއި ކުޅިވަރުތަކުން ސަރުކާރުގެ ފުރަތަމަ އަހަރުގައި ކާމިޔާބީ ހޯދައިފައި ވެއެވެ.\nސަބަބަކަށް ވެގެން ގޮސްފައިވަނީ މިހާތަނަށް ދުވަހަކުވެސް ކުޅިވަރު ކުރިއެރުވުމަށް އެސޯސިއޭޝަންތަކަށް ސަރުކާރުން ޚަރަދުކޮށްފައިނުވާ މިންވަރަށް މިއަހަރުގެ ފުރަތަމަ އަހަރުގެ ތެރޭގައި އެކަނިވެސް، މިނިސްޓަރު އަހުމަދު މަޙްލޫފްގެ ކެޕްޓަންކަމުގެ ދަށުގައި މަސައްކަތް ކުރަމުންދާ ކުޅިވަރާބެހޭ މިނިސްޓްރީއިން ޚަރަދުކޮށް، އެތްލީޓުންނާއި އެސޯސިއޭޝަންތަކަށް ޒަމާންތަކެއް ވަންދެން ދިމާވެފައިހުރި ބޮޑެތި މައްސަލަތަކެއް ހައްލު ކޮށްދީފައިވުމެވެ.\nސްޕެޝަލް އޮލިމްޕިކްސް އަދި ޕެރަލިމްޕިކްސް އަކީ މިއަހަރު އަލަށް ނޭޝަނަލް ކެޓަގަރީގައި ހިމެނުނު ކެޓަގަރީއެކެވެ. ނުކުޅެންދުންތެރިކަން ހުންނަ ކުޅުންތެރިން ބާކީ ނުކުރުމަށް ސަރުކާރުން ކަނޑައެޅި ސިޔާސަތުގެ ދަށުން މި ކެޓަގަރީއިން ކުޅުންތެރިން ތަމްރީނު ކުރުމަށާއި މުބާރާތް ތަކުގައި ވާދަކުރުމުގެ ފުރުސަތު ދިނުމަށްވަނީ ފަށާފައެވެ.\nއެގޮތުން ސްޕެޝަލް އޮލިމްޕިކްސް ވޯރލްޑް ގޭމްސްގައި ރާއްޖޭގެ އެތުލީޓުންވަނީ ބައިވެރިވެ މެޑަލް ހޯދައިފައެވެ. އެގޮތުން ސްޕެޝަލް އޮލިމްޕިކްސްގެ ވިމެންސް 100 މީޓަރު ދުވުމުން ރާއްޖޭގެ ޝިފްނާ އިބްރާހީމް ވަނީ ރަން މެޑަލް ހޯދައިފައެވެ. މިއީ ރާއްޖޭގެ އެތްލީޓަކު ސްޕެޝަލް އޮލިމްޕިކްސްގެ ބައިނަލްއަގްވާމީ މުބާރާތަކުން ހޯދި ފުރަތަމަ ރަން މެޑައްޔެވެ.\nހަމަ މި މުބާރާތުގައި ވާދަކޮށް ރާއްޖޭގެ ވަސްމީ ވަހީދު ވަނީ މެންސް 100 މީޓަރު ދުވުމުން ރިހި މެޑަލް ހޯދައިފައެވެ.\nއިންޑިއަން އޯޝަން އައިލޭންޑް ގޭމްސް އިން ރާއްޖޭގެ މުހައްމަދު މާޒިން ވަނީ އަނިޔާގަ ހުރެ ދުވެ، 100 މީޓަރު ދުވުމުން ލޯ މެޑަލް ހޯދައިފައެވެ. މާޒިން މި މުބާރާތަށް ކަނޑައެޅި ރަން މެޑަލްގެ ޓާރގެޓް އަށް އޭނައަށް ވާސިލް ނުވެވުނީ އަނިޔާގެ ސަބަބުންނެވެ.\nމީގެ އިތުރުން، ސްޕެޝަލް އޮލިމްޕިކްސް އޭޝިއާ ޕެސިފިކް ޔުނިފައިޑް ބެޑްމިންޓަން ޓޯނަމެންޓުން ރާއްޖޭގެ ޓީމް ވަނީ ލޯ މެޑަލް ހޯދާފައެވެ. ރާއްޖޭގެ މުހައްމަދު އަބްދުލްލަތީފްއާއި އިބްރާހިމް ރަބީތް މި މެޑަލް ހޯދީ އިންޑިއާ ބަލިކުރުމަށްފަހުއެވެ.\nސައުތް އޭޝިޔާ ހޯޕްސް ޓޭބަލް ޓެނިސް މުބާރާތަކީ ރާއްޖޭގެ ޓޭބަލް ޓެނިސްގެ ތާރީހުގައި ލިޔެވިގެންދާނެ މުބާރާތެއްކަން ކަށަވަރެވެ. އެގޮތުން މި މުބާރާތުގައި ރާއްޖޭގެ ފާތިމަތު ދީމާ އަލީ ވާދަކޮށް އޭނާ ބައިވެރިވި ކެޓަގަރީ ކަމަށްވާ ވިމެންސް ސިންގަލްސް ބައިން ވަނީ ރަން މެޑަލް ކާމިޔާބުކޮށްފައެވެ. މިއީ ބައިނަލްއަގްވާމީ ޓޭބަލް ޓެނިސް މުބާރާތަކުން ރާއްޖެއަށް ލިބުނު ފުރަތަމަ ރަން މެޑައްޔެވެ.\nރާއްޖޭގެ ޓޭބަލް ޓެނިސް ކުޅުންތެރިޔާ ދީމާ ވަނީ އޭޝިއާ ހޯޕްސް ޓޭބަލް ޓެނިސް މުބާރާތުގައި ވެސް ބައިވެރިވެފައެވެ. އެގޮތުން ދީމާ ވަނީ މި މުބާރާތުގެ ރިހި މެޑަލް ކާމިޔާބުކޮށްފައެވެ.\nދީމާގެ ކާމިޔާބީ ފާހަގަކުރުމުގެ ގޮތުން ކުޅިވަރު މިނިސްޓްރީއިން ވަނީ ދީމާގެ ބެލެނެވެރިންނާއި އެސޯސިއޭޝަނާ ގުޅިގެން ދުނިޔޭގެ ފެންވަރުގެ ކޯޗަކާއެކު ޗައިނާގައި ތަމްރީނުތައް ހެދުމުގެ ފުރުސަތު ދީމާއަށް ހޯދައިދީފައެވެ.\nޓޭބަލް ޓެނިހުން މިއަހަރު ވާދަކުރި އެންމެ ބޮޑު މުބާރާތަކީ އިންޑިއަން އޯޝަން އައިލޭންޑް ގޭމްސްއެވެ.\nމި މުބާރާތަކީ ރާއްޖޭގެ ޓޭބަލް ޓެނިސް ކުޅުންތެރިންނަށް މިހާތަނަށް އެންމެ ކާމިޔާބު މުބާރާތެވެ. މެޑައްޔަށް ޓާރގެޓް ކޮށްގެން މުބާރާތުގައި ބައިވެރިވި ރާއްޖޭގެ ޓޭބަލް ޓެނިސް ޓީމުން މި މުބާރާތް ނިންމާލީ ފަސް މެޑައްޔާއެކުގައެވެ.\nމި މުބާރާތުގައި އެންމެ ވިދާލި ކުޅުންތެރިޔާއަކީ ރާއްޖޭގެ ޒުވާން ޓީޓީ ކުޅުންތެރިޔާ ފާތިމަތު ދީމާ އަލީއެވެ. އެގޮތުން ދީމާ ވަނީ މި މުބާރާތުގެ ވިމެންސް ސިންގަލްސް، ވިމެންސް ޑަބަލްސް އަދި ވިމެންސް ޓީމް އިވެންޓް އިން ރަން މެޑަލް ހޯދައިފައެވެ. މިޔާއެކު ދީމާ ވެގެން ގޮސްފައިވަނީ އިންޑިއަން އޯޝަން އައިލޭންޑް ގޭމްސްގައި ރާއްޖެ ތަމްސީލުކުރި އެންމެ ކާމިޔާބު ކުޅުންތެރިޔާއަށެވެ.\nއުމުރުން 17 އަހަރުގެ އައިޝަތު ރަފާ ނާޒިމަށް ވެސް މި މުބާރާތް ވެގެންދިޔައީ ކާމިޔާބު މުބާރާތަކަށެވެ. އެގޮތުން ރަފާ ވަނީ މި މުބާރާތުގެ ވިމެންސް ސިންގަލްސް އިވެންޓްއިން ރިހި މެޑަލް ވިމެންސް ޑަބަލްސް އިން ރަން މެޑަލް އަދި ވިމެންސް ޓީމް އިވެންޓް އިން ރަން މެޑަލް ހޯދައިފައެވެ. އިންޑިއަން އޯޝަން އައިލޭންޑްސް ގޭމްސްގައި ވާދަކުރި މުއީނާ މުހައްމަދު އަދި ފާތިމަތު ޖުމާނާ ނިމާލް ވަނީ ވިމެންސް ޑަބަލްސް އިވެންޓުން ރިހި މެޑަލް އަދި ޓީމް އިވެންޓް އިން ރަން މެޑަލް ހޯދައިފައެވެ.\nރާއްޖޭގައި އިތުރަށް ޓީޓީ ކުރިއެރުވުމަށް ސަރުކާރުން ކުރަމުންދާ މަސައްކަތްތަކުގެ ދަށުން ޓީޓީ ނޭޝަނަލް ސެންޓަރ އެޅުމަށް ބޮޑު ބިމެއް މިހާރު ވަނީ ހޯދައިދީފައެވެ. ހަމަ ގައިމުވެސް ޖާގައިގެ ދަތިކަން އިންތިހާއަށް ދިމާވެފައިވާ ޓީޓީ ކުރިއެރުވުމަށް މިކަންވެގެންދާނީ މިހާތަނަށް ކުރެވޭ އެންމެ ބޮޑު މަސައްކަތަށެވެ.\nބޮޑީބިލްޑިން އިން މިއަހަރު ތިން މުބާރާތެއްގައި ވާދަކޮށްފައިވާއިރު މި ތިން މުބާރާތުންވެސް ރާއްޖޭގެ ބޮޑީ ބިލްޑަރުން ވަނީ ކާމިޔާބީތަކެއް ހޯދައިފައެވެ. މިއަހަރަކީ ރާއްޖޭގެ ބޮޑީބިލްޑިންގެ ތާރީޚުގައި އެންމެ ކާމިޔާބު އަހަރެވެ. މިކަމުގެ ފަހަތުގައި ވަނީ އެތްލީޓުންނާއި އެސޯސިއޭޝަނުން ކުރި ބުރަ މަސައްކަތެވެ. އަދި ބޮޑީބިލްޑިން އިތުރު ހަރުފަތަކަށް ގެންދިއުމަށް ކުޅިވަރު މިނިސްޓްރީއިން ކުރަމުންދާ ހޭދައާއި މަސައްކަތްތަކެވެ. އެގޮތުން މިއަހަރު އެންމެ ބޮޑަށް ފާހަގަކުރެވުނު ކަމަކީ ރާއްޖޭގެ ބޮޑީބިލްޑިންގެ ތާރީޚުގައި އަލަށް ރާއްޖެއިން ބޭރުގެ ކޯޗެއް، މިނިސްޓަރު މަޚްލޫފްގެ އިސްނެންގެވުމުގެ މަތިން ހަމަޖެއްސުނު ކަމެވެ.\nރާއްޖޭގެ ބޮޑީބިލްޑަރުން ވަނީ މިއަހަރު ބޭއްވުނު ސައުތް އޭޝިއަން ބޮޑީބިލްޑިން އެންޑް ފިޒީކް ސްޕޯޓްސް ޗެމްޕިއަންޝިޕްގައި ވާދަކޮށް ބޮޑެތި ކާމިޔާބީތަކެއް ހޯދައިފައެވެ. މި ގޮތުން ރާއްޖޭގެ މުހައްމަދު މޫސާ ވަނީ 55kg ސީނިއަރ މެންސް ބޮޑީބިލްޑިން ކެޓަގަރީއިން ރަން މެޑަލް ހޯދައިފައެވެ. ރާއްޖޭގެ އަހްމަދު މާހިލް ސައީދު މި މުބާރާތުގެ ޖޫނިއަރ މެންސް ކެޓަގަރީއިން ރަން މެޑަލް ހޯދިއިރު ރާއްޖޭގެ އަޒްނީން ރަޝާދު ވަނީ ސްޕޯޓްސް ފިޒީކް 170CM ކެޓަގަރީއިން ރަން މެޑަލް ހޯދައިފައެވެ.\nހަމަ މި މުބާރާތުގެ މެންސް އެތުލެޓިކް ފިޒީކް ކެޓަގަރީއިން ރާއްޖޭގެ އަހްމަދު ފަޒީލް ލޯ މެޑަލް ހޯދިއިރު ރާއްޖޭގެ ފަތުހުﷲ މުހައްމަދު ވަނީ މެންސް އެތުލެޓިކް ފިޒީކް 167Cm ކެޓަގަރީއިން ލޯ މެޑަލް ހޯދައިފައެވެ.\nއޭޝިއަން ބޮޑީބިލްޑިން އެންޑް ފިޒީކް ސްޕޯޓްސް ޗެމްޕިއަންޝިޕް ގައި ރާއްޖޭގެ މުހައްމަދު މޫސާ ބައިވެރިވެ ވަނީ 55Kg ސީނިއަރ މެންސް ބޮޑީބިލްޑިން ކެޓަގަރީއިން ލޯ މެޑަލް ހޯދައިފައެވެ.\nރާއްޖޭގެ ބޮޑީ ބިލްޑަރުންނަށް މިއަހަރު ލިބުނު އެންމެ ބޮޑު ކާމިޔާބީއަކީ ވޯލްޑް ބޮޑީބިލްޑިން އެންޑް ފިޒީކް ސްޕޯޓްސް ޗެމްޕިއަންޝިޕްގައޮ ބައިވެރިވެ ރާއްޖޭގެ ދެ އެތުލީޓުންނަށް ލޯ މެޑަލް ލިބިގެންދިޔުމެވެ. އެގޮތުން ރާއްޖެގެ މުހައްމަދު މޫސާ ވަނީ ސީނިއާ މެންސް ބޮޑީބިލްޑިން ކެޓަގަރީގައި ވާދަކޮށް ލޯ މެޑަލް ހޯދައިފައެވެ. އަދި ރާއްޖޭގެ އަޒްނީން ރަޝާދު 170 Cm ސްޕޯޓްސް ފިޒީކް ކެޓަގަރީ އިން ވަނީ ލޯ މެޑަލް ހޯދައިފައެވެ.\nބޮޑީބިލްޑިންގެ އޭޝިއާ މުބާރާތް އަންނަ އަހަރު ރާއްޖޭގައި ބޭއްވުމަށް ބިޑްކޮށް ރާއްޖެއިން ވަނީ އެ ބިޑް ކާމިޔާބުކޮށް، މިހާތަނަށް ރާއްޖޭގައި ބާއްވާ ބޮޑީބިލްޑިންގެ އެންމެ ބޮޑު މުބާރާތަށް ފަރިވެފައެވެ.\nބެޑްމިންޓަން އިން މިއަހަރު ބައިނަލްއަގްވާމީ ތިން މުބާރާތުގައި ބައިވެރިވެފައިވާއިރު އެންމެ ކާމިޔާބު މުބާރާތެއްގެ ގޮތުގައި ފާހަގަވެފައިވަނީ އިންޑިއަން އޯޝަން އައިލޭންޑް ގޭމްސްއެވެ. އެގޮތުން މި މުބާރާތުގައި ރާއްޖޭގެ ބެޑްމިންޓަން ކުޅުންތެރިންވަނީ އެއް ރަން މެޑަލް، އެއް ރިހި މެޑަލް އަދި ތިން ލޯ މެޑަލް ހޯދައިފައެވެއެވެ. އެގޮތުން އިންޑިއަން އޯޝަން އައިލޭންޑް ގޭމްސްގެ ވިމެންސް ސިންގަލްސް އިވެންޓް އިން ރާއްޖޭގެ އައިމިނަތު ނަބީހާ އަބްދުއްރައްޒާޤް ރަން މެޑަލް ހޯދައިފައިވާއިރު މިއީ ރާއްޖޭގެ ބެޑްމިންޓަން ތާރީހުގައި ބައިނަލްއަގްވާމީ މުބާރާތަކުން ހޯދި ފުރަތަމަ ރަން މެޑައްޔެވެ.\nއިންޑިއަން އޯޝަން އައިލޭންޑް ގޭމްސްގެ ބެޑްމިންޓަން ވިމެންސް ޑަބަލް ކެޓަގަރީއިން ރާއްޖޭގެ ދެ ބެއިން ކަމަށްވާ އައިމިނަތު ނަބީހާ އަބްދުއްރައްޒާޤް އަދި ފާތިމަތު ނަބާހާ އަބްދުއްރައްޒާޤް ވަނީ ރިހި މެޑަލް ހޯދައިފައެވެ. އަދި ވިމެންސް ޓީމް އިވެންޓް، މެންސް ޓީމް އިވެންޓް އިން ރާއްޖޭގެ ބެޑްމިންޓަން ކުޅުންތެރިން ލޯ މެޑަލް ހޯދައިފައިވާއިރު މިކްސް ޑަބަލްސް އިވެންޓް އިން ރާއްޖޭގެ މުހައްމަދު އަޖުފާން ރަޝީދު އަދި މައިސާ ފަތުހުﷲ ވަނީ ލޯ މެޑަލް ހޯދައިފައެވެ.\nދާދިފަހުން ޕާކިސްތާނުގައި ބޭއްވުނު ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ގައި ވެސް ރާއްޖޭގެ ބެޑްމިންޓަން ކުޅުންތެރިން ވަނީ ބައިވެރިވެފައެވެ. އެގޮތުން މި މުބާރާތުގައި ބައިވެރިވި އެތްލީޓުން ވަނީ ރާއްޖެއަށް ދެ ރަން މެޑަލް އަދި ދެ ލޯ މެޑަލް ހޯދައިދީފައެވެ.\nމުބާރާތުގައި ރަން މެޑަލް ހޯދައިދިން އެތުލީޓުންނަކީ، ވިމެންސް ޑަބަލްސް އިވެންޓް އިން އައިމިނަތު ނަބީހާ އަބްދުއްރައްޒާޤް އަދި ފާތިމަތު ނަބާހާ އަބްދުއްރައްޒާގުގެ ފެއާއާއި، މިކްސް ޑަބަލްސް އިވެންޓުން ރަން މެޑަލް ހޯދި ފާތިމަތު ނަބާހާ އަބްދުއްރައްޒާގު އަދި ޒަޔާން ޒަކީގެ ޕެއާއެވެ. މިއީ ރާއްޖެއަށް ބެޑްމިންޓަން ވޯލްޑް ފެޑެރޭޝަންގެ ސާކިޓް މުބާރާތަކުން ލިބުނު ފުރަތަމަ ރަން މެޑައްޔެވެ.\nމި މުބާރާތުގެ ލޯ މެޑަލވިމެންސް ޓީމް އިވެންޓުންނާއި މެންސް ޓީމް އިވެންޓުން ހޯދިއިރު ރާއްޖޭގެ މުހައްމަދު އަޖުފާން ރަޝީދާއި މައިޝާ ފަތުހުﷲގެ ޕެއާއިން ވަނީ މިކްސް ޑަބަލްސް ބައިން ލޯ މެޑަލް ހޯދައިފައެވެ.\nރާއްޖޭގެ ބެޑްމިންޓަން ޓީމުން ވަނީ ސައުތު އޭޝިއަން އަންޑަރ 21 ބެޑްމިންޓަން ޓޯނަމެންޓްގައި ވެސް ބައިވެރިވެފައެވެ. އެގޮތުން ރާއްޖޭގެ އައިމިނަތު ނަބީހާ އަބްދުއަރައްޒާޤު އަދި ފާތިމަތު ނަބާހާ އަބްދުއްރައްޒާޤުގެ ޕެއާއިން ވަނީ ވިމެންސް ޑަބަލްސް ބައިން ލޯ މެޑަލް ހޯދާފައެވެ.\nރާއްޖޭގެ ބީޗް ވޮލީ ޓީމުން މިއަހަރު ބައިވެރިވެފައިވަނީ އިންޑިއަން އޯޝަން އައިލޭންޑް ގޭމްސްގައެވެ. އެގޮތުން މި މުބާރާތުގައި ބައިވެރިވެ ރާއްޖޭގެ ބީޗް ވޮލީ ޓީމުން ވަނީ މެންސް ޓީމް އިވެންޓް އިން ރިހި މެޑަލް ހޯދައިފައެވެ. އަދި އިންޑިވިޖުއަލް އިވެންޓުން ރާއްޖޭގެ ޝިއުނާޒް އަބްދުލްވާހިދު އަދި އާދަމް ނަސީމް ވަނީ ލޯ މެޑަލް ހޯދައިފައެވެ.\nމިއީ ރާއްޖޭގެ ބީޗްވޮލީގެ ތާރީޚުގައި މިހާތަނަށް ހޯދި އެންމެ ބޮޑު ކާމިޔާބީއެވެ.\nއެތުލެޓިކްސް އިން ބައިނަލްއަގްވާމީ މުބާރާތަކަށް މިއަހަރު ބައިވެރިވެފައިވަނީ އިންޑިއަން އޯޝަން އައިލޭންޑް ގޭމްސްގައެވެ. މި މުބާރާތުގައި ރާއްޖެއިން ވަނީ ދެ މެޑަލް ހޯދައިފައެވެ. އެއީ ރާއްޖޭގެ އެންމެ ބާރު ދުވުންތެރިޔާ ހަސަން ސާއިދު 200 މީޓަރު ދުވުމުން ހޯދި ލޯ މެޑައްޔާއި މެންސް4ގުނަ 100 މީޓަރު އިވެންޓް އިން ހޯދި ލޯ މެޑައްޔެވެ.\nމި ސަރުކާރުގެ ފުރަތަމަ އަހަރު ތެރޭގައި ރާއްޖޭގެ ފުޓުބޯޅަ ޓީމަކުން ހޯދި އެންމެ ބޮޑު ކާމިޔާބީއަކީ 18 އަހަރުންދަށުގެ ސާފް ޗެމްޕިއަންޝިޕް އިން ހޯދި ލޯ މެޑައްޔެވެ. މިއީ ރާއްޖޭގެ ޖޫނިއަރ ފުޓުބޯޅަ ޓީމަކުން ހޯދި އެންމެ ބޮޑު ކާމިޔާބީއެވެ.\nގައުމީ ކްރިކެޓް ޓީމުން ވަނީ މެލޭޝިއާ ގައި ކުރިޔަށްދިޔަ މެލޭޝިއާ އިންޓަނޭޝަނަލް ޓްރި-ނޭޝަންސް ޓީ20 ސީރީސް ގައި ބައިވެރިވެފައެވެ. މި މުބާރާތުގައި ކްރިކެޓް ޓީމުން ވަނީ ތަފާތު މޮޅު ކުޅުމެއް ކުޅެ ރިހި މެޑަލް ހޯދައިފައެވެ.\nވޮލީބޯޅައިން މިއަހަރު ބައިނަލްއަގްވާމީ ގިނަ މުބާރާތްތަކެއްގައި ވާދަކޮށްފައިވާއިރު ވޮލީ އިން ހޯދި އެންމެ ބޮޑު ކާމިޔާބީއަކީ ބަންގްލަދޭޝަގައި ކުރިޔަށްދިޔަ އޭވީސީ ސެންޓްރަލް ޒޯން ވިމެންސް ޗެމްޕިއަންޝިޕްގައި ހޯދި ރިހި މެޑައްޔެވެ. މި މުބާރާތުގައި ރާއްޖެއިން ބަލިވެފައިވަނީ ހަމައެކަނި ނޭޕާލް އަތުންނެވެ.\nސަރުކާރަށް މިއަދު އެއް އަހަރު ފުރިގެންދިޔައިރު، މިއަހަރަކީ ކުޅިވަރުގެ ދާއިރާއިން ރާއްޖެއަށް އެންމެ ކާމިޔާބު އަހަރެވެ. އެގޮތުން މިއަހަރު ރާއްޖެ ތަމްސީލުކުރި ކުޅިވަރުތަކުން 11 ރަން މެޑަލް ހޯދައިފައިވާއިރު، އަށް ރިހި މެޑަލް ވަނީ ހޯދައިފައެވެ. އަދި 17 ލޯ މެޑަލް ރާއްޖެއިން ހޯދައިފައިވާއިރު މިއީ ރާއްޖޭގެ ތާރީހުގައި އެންމެ ގިނަ މެޑަލް އެއް އަހަރު ތެރޭގައި ހޯދި އަހަރެވެ.\nކުޅިވަރާއި ބެހޭ ވުޒާރާއިން އަންނަނީ ރާއްޖޭގެ ކުޅިވަރު އެސޯސިއޭޝަން ތަކާއި ގުޅިގެން ކުޅިވަރު ކުރިއެރުވުމަށް ގިނަ މަސައްކަތްތަކެއް ކުރަމުންނެވެ. މީގެ އިތުރުން އެތްލީޓުން ތަމްރީނު ކުރުމަށް ވެސް ސަރުކާރުން އަންނަނީ ބޮޑު ހޭދައެއް ކުރަމުންނެވެ. މިއަހަރަކީ ކުޅިވަރުގެ އާއިލާ ހެއްވާލަ ދިން އަހަރެކެވެ. އުންމީދު ކުރެވިފައިވެސް ނެތް ކަންތައްތަކެއް ހާސިލުކުރެވިގެން ދިޔަ އަހަރެކެވެ. ދުވަހަކު އޮފީހެއް ނުލިބި މަގުމަތިވެފައި ތިބި އެސޯސިއޭޝަންތަކެއް ވަންނާނެ ހިޔާވެއްސެއް ދައްކައި، ދުވަހަކު ކުޅިވަރަށް ޚަރަދު ނުކުރާ ވަރަށް ޚަރަދު ކުރި އަހަރެކެވެ. މިނިސްޓަރު މަޚްލޫފްގެ ނެވިކަމުގެ ދަށުގައި ދިވެހި ކުޅިވަރު މިސްރާބު ޖަހާފައިވަނީ ކާމިޔާބުން ފުރިގެންވާ އުޖާލާ ދުވަސްތަކަކާ ދިމާލަށެވެ.


SunOnline: Gaidhurukan behehtumah angai rah thakah lui thakeh\nގައިދުރުކަން ބެހެއްޓުމަށް އަންގައި، ރަށްތަކަށް ލުއިތަކެއް\nމުއާވިޔަތު އަންވަރު 29 May 2020, 14:44\nށ. ނަރުދޫ: މޮނިޓަރިންގައި ހުރި ރަށްތަކާއި މޮނިޓަރިންގ އިން ނަގާތާ 14 ހަމަ ނުވާ ރަށްތަކަށް ވަނީ ލުއިތަކެއް ދީފައި -- ސަން ފައިލް ފޮޓޯ/ މުހައްމަދު އަފްރާހު\nކޮވިޑް-19 ފެތުރުން ހުއްޓުވުމުގެ ގޮތުން މުޅި ރާއްޖެ ލޮކްޑައުންކޮށްފައިވާއިރު މާލެ ސަރަހައްދު ފިޔަވައި އެހެން ރަށްތަކުގެ ރައްޔިތުން ގައިދުރުކޮށް އުޅުމަށް އަންގައި ލުއިތަކެއް ދީފި އެވެ.\nމިދިޔަ މަހުގެ 15 ވަނަ ދުވަހު މާލެއިން ކޮވިޑް-19ގެ ބަލި މީހަކު ފެނުމާއެކު އެއް ރަށުން އަނެއް ރަށަށް ދަތުރުކުރުން މަނާކޮށް ރަށްތައް ލޮކްޑައުން ކުރި އެވެ. ނަމަވެސް މާލެ ފިޔަވައި އެ ބަލި ފެނިފައިވަނީ މަދު ރަށަކުންނެވެ. އެއާއެކު އެ ރަށްތަކުގެ ފުރަބަންދަށް މަޑުމަޑުން އަންނަނީ ލުއިތަކެއް ދެމުންނެވެ.\nއެގޮތުން ޑިރެކްޓަރ އޮފް ޕަބްލިކް ހެލްތު މައިމޫނާ އަބޫބަކުރު ސޮއި ކުރައްވައި ނެރުއްވި އެންގުމެއްގައި ބުނީ، ބަލިން ރައްކާތެރިވުމަށް އެޗްޕީއޭއާ ކަމާބެހޭ އިދާރާތަކުން ދީފައިވާ އިރުޝާދުތަކާ އެއްގޮތަށް ހުރިހައި ވަގުތެއްގައި ވެސް އަމަލުކުރުމާއި ރަށުތެރޭގައި އުޅުމުގައި ވެސް ގައިދުރުކަން ބަހައްޓަން ޖެހޭނެ ކަމަށެވެ.\nޒަރޫރީ ބޭނުންތަކަށާއި ސިއްހީ ފަރުވާ ހޯދުމަށް އެއް ރަށުން އަނެއް ރަށަށް ދަތުރުކުރަން ހުޅުވާލާފައިވާއިރު އެ މަސައްކަތް ކައުންސިލްތަކާއި ކަމާބެހޭ އިދާރާތައް ގުޅިގެން ވިލަރެސްކުރަން ޖެހޭނެކަމަށް ވެސް ވަނީ ބުނެފަ އެވެ.\nއެ އެންގުމާއި ގުޅިގެން ދައުލަތުގެ ކަމާބެހޭ މުއައްސަސާތަކުން އަދާކުރަންޖެހޭ ޒިންމާތައް އަދާކުރުމުގެ ގޮތުން އަޅާ ފިޔަވަޅުތަކާއި ދޭ އިރުޝާދުތަކާ އެއްގޮތަށް އަމަލުކުރުމަށްވެސް އެންމެހާ ފަރާތްތަކަށް ވަނީ އަންގާފަ އެވެ.\nކޮވިޑް19 އާ ގުޅިގެން ރަށްތަކުގައި މީހުން އެއްވެ، ކުޅިވަރު ކުޅުމާއި، މިސްކިތްތަކުގެ ޖަމާއަތުގައި ނަމާދުކުރުން މަނާކުރިއެވެ. އެހެން ނަމަވެސް މިހާރު ވަނީ ރަށްތަކުގައި އަޅާފައިިވާ ފިޔަވަޅުތަކަށް ލުއި ދީފައެވެ. އެގޮތުން ބަލި ނެތް ރަށްތަކުގައި މިސްކިތުގައި ޖަމާއަތް ހެދުމަށް ވެސް މިހާރު ވަނީ ހުއްދަ ދީފައެވެ.\nމޮނިޓަރިންގްއާ ގުޅިގެން އެޗްޕީއޭއިން ޖަމާއަތުގައި ނަމާދުކުރުމުގެ ހުއްދަ ނުދެނީ މާލެ ސިޓީގެ އިތުރުން ހއ. ތަކަންދޫ، ށ. ނަރުދޫ، ށ. މިލަންދޫ، ނ. މަނަދޫ، ކ. ހިންމަފުށި އަދި ކ. ތުލުސްދޫ އެވެ. މި ރަށްތައް އަދި އާންމު ހާލަތަށް ނުގެނެ އެވެ.\nކޭސް އިތުރުވާތީ އެއްވުންތަކާއި ޖަލްސާތައް ނުބާއްވަން އެދެފި\nމިއަދު ޕޮޒިޓިވްވީ 31 މީހުން، ރަނގަޅުވީ ހަ މީހުން\nކުޑަފަރީން 30 މީހަކު އެކަހެރިކޮށްފި


MP Saeed vidhaalhuvee thedheh, endhu eba madhuvey: MP Haleem | Thiladhun\nމެމްބަރު ސައީދު ވިދާޅުވީ ތެދެއް، އެނދު އެބަ މަދުވޭ: މެމްބަރު ހަލީމް\nއަޙްމަދު ވަހީދު އޯގަސްޓް 11, 2020\nމިއަދު އޮތް މަޖިލިސް ޖަލްސާގައި މާވަށު ދާއިރާގެ މަޖިލިސް މެމްބަރު މުޙައްމަދު ސައީދު، ރާއްޖޭގެ ހޮސްޕިޓަލްތަކުގައި އެނދު ނެތިގެން އުޅޭކަމަށް ވިދާޅުވުމުން، މެމްބަރު ސައީދު ވިދާޅުވީ ތެދެއް ކަމަށާއި، އެނދު މަދުވާ ކަމަށް ވިދާޅުވެ، ބިލެތްދޫ ދާއިރާގެ މަޖިލިސް މެމްބަރު އަޙްމަދު ހަލީމް ސައީދުގެ ވާހަކައަށް ރަށްދު ދެއްވައިފިއެވެ.\nމިއަދު އޮތް މަޖްލިސްގެ 2020 ވަނަ އަހަރުގެ ދެވަނަ ދައުރުގެ 24 ވަނަ ޖަލްސާގައި، 2013 ވަނަ އަހަރާއި 2018 ވަނަ އަހަރާ ދެމެދު ދައުލަތް ދަރަނިވެފައިވާ މިންވަރު އޮޅުން ނުފިލާކަމުން، އަދި ދަރަނި ބެލެހެއްޓުމުގެ މަސައްކަތްތައް ކަމާގުޅޭ ޤާނޫނާ އެއްގޮތަށް ނުހިނގާތީ އެކަމުގައި ޢަމަލުކުރާނެ ގޮތުގެ އިރުޝާދަކަށް އެދި މަޖިލީހުގެ ރައީސް، ރައީސް މުހައްމަދު ނަޝީދު ހުށަހެޅުއްވި މައްސަލައިގެ ބަހުސްގައި ވާހަކަ ދައްކަވަމުން މާވަށު ދާއިރާގެ މެމްބަރު ސައީދު ވަނީ ރާއްޖެއިން ކޯވިޑް ފެނުނުތާ 155 ދުވަސް ވެއްޖެ ކަމަށާއި، މިއަދު ހޮސްޕިޓަލްތަކުގައި އެނދުތައް ނެތިގެން އުޅޭ ކަމަށް ވިދާޅުވެފައެވެ.\n" 155 ދުވަސް މިވީ ކޯވިޑް ދިވެހިރާއްޖެއިން ފެނުނުތާ. އިއްޒަތްތެރި ރައީސް، މިއަދު ހޮސްޕިޓަލްގައި އެނދު ތައް ނެތިގެން އެ އުޅެނީ. ދެން އިއްޒަތްތެރި މެންބަރ ޝިޔާމް ޑީ ރިޕޯޓެއް ދެއްވައިފި ހެލްތު މިނިސްޓަރަށް. އަޅުގަނޑު ނެތިން އިއްޒަތްތެރި މެންބަރާ ޚިޔާލު ތަފާތު ވާކަން. އެހެންނަމަވެސް، ވެންޓިލޭޓަރ ތަކާއި ހޮސްޕިޓަލް ގެ އިކްއިޕްމަންޓްތައް އޭރުގައި 155 ދުވަސް ކުރިން ފައިސާ ދެއްކި ސާމާނުވެސް އަދިވެސް ނައިސްގެން މިއުޅެނީ،" ސައީދު ވިދާޅުވުއެވެ.\nސައީދު އިތުރަށް ވިދާޅުވީ 2013 އިން 2018 އަށް ރައީސް ޔާމީން ދިވެހިރާއްޖޭގެ ތަރައްޤީގެ މުޅިން އާ ޒަމާނެއް ގެނެސް ދެއްވި ކަމަށެވެ.\nސައީދު ވާހަކަ ދައްކަވަމުން ގެންދަވަނިކޮށް ބިލެތްދޫ ދާއިރާގެ މެމްބަރު އަޙްމަދު ހަލީމް ވަނީ ނިޒާމީ ނުކުތާއެއް ނަންގަވައި، ސައީދު ދައްކަވަމުން ދިޔަ ވާހަކަފުޅަށް ރައްދު ދެއްވާފައި އެވެ.\n"މާވަށު ދާއިރާގެ އިއްޒަތްތެރި މެންބަރު އެ ވިދާޅުވީ ވަރަށް ބޮޑު ޙަޤީޤަތެއް. އެނދު އެބަ މަދު ވޭ. އެއީ އިއްޒަތްތެރި ރައީސް، ސަތޭކަ ވިއްސަކަށް މިލިއަން ޑޮލަރު ޚަރަދު ކޮށްގެން ހެދި ދަރުމަވަންތަ ހޮސްޕިޓަލް ގައި ހުރީ 11 އެނދު، އެޗް.ޑީ ކޮންމެވެސް ފަންގިފިލާއެއްގައި. 11 އެނދު . 140 މިލިއަން ޑޮލަރަށް 11 އެނދު."\n" ވަރަށް ރަނގަޅު ވާހަކައެއް އެވިދާޅުވީ އެ މެންބަރު . ތެދެއް! އެނދު މަދު ވޭ. އަޅުގަނޑުމެން މިހާރު އެކަމަކު ތިން ސަތޭކަ އެތައް އެނދެއް ހުޅުމާލޭގައި މިދިޔަ ހައެއްކަ މަސްދުވަސް ތެރޭގައި ގާއިމް ކޮށްފިން. އެއީ ހަމަ ވަރަށް ރަނގަޅު ވާހަކައެއް. 140 މިލިއަން ޑޮލަރަށް އިއްޒަތްތެރި ރައީސް، 11 އެނދު"\nހަލީމް އިތުރަށް ވިދާޅުވިއެވެ.\nހަލީމް އިތުރަށް ވިދާޅުވީ ސައީދު ވިދާޅުވާ އެނދެއް ބަލަން ޖެހޭ ކަމަށާއި، ސައީދު އެ ވިދާޅުވީ ޑީ.އެޗް 11 ހުންނަނީ 11 އެނދު ކަމަށެވެ.\nއެމައްސަލައާއި ގުޅިގެން މަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ އެ މައްސަލަ އެމަނިކުފާނު ހުށަހަޅުއްވަން ނިންމެވި ސަބަބަކީ މިދިޔަ އަހަރުގެ ޖޫން މަހު ފިނޭންސް މިނިސްޓްރީން މަޖިލީހަށް ފޮނުވާފައިވާ ދަރަނީގެ ހިސާބުތަކާއި އޭގެ ކުރިން މަޖިލީހުގައި ހުރި ދަރަނީގެ ހިސާބުތަކާ ދިމާ ނުވާތީ ކަމަށެވެ.\nމިއަދުގެ ޖަލްސާގައި މަޖިލީހުގެ ރައީސް، ރައީސް މުހައްމަދު ނަޝީދު ހުށަހެޅުއްވި އެ މައްސަލައިގެ ބަހުސްގައި ސައީދުގެ އިތުރުން އިދިކޮޅު މެމްބަރުން ވަނީ އެއީ ވަގުތު ނަގާލުން ކަމަށް ވިދާޅުވެ، އެ މަސައްލައަށް ވަރަށް ބޮޑަށް ފާޑު ވިދާޅު، ހޫނު ބަހުސެއް ކުރަށްވާފައެވެ.\nދޮންބިލެތް އަހުމަދު ހަލީމް


ޢިމާރާތުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުން2- R. Fainu Council\nޢިމާރާތުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުން 2\nފައިނު ކައުންސިލް އިދާރާ 11:05 PM އިޢުލާން\nމިއިދާރާގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށްކުރި ނަމްބަރ (IUL)311/311/2019/6 (28 ޖަނަވަރީ 2019) ގެ އިޢުލާނާއިގުޅިގެން މަޢުލޫމާތު ސާފުކުރުމަށް އެއްވެސް ފަރާތަކުން ޙާޟިރުވެފައިނުވާތީ އެއިޢުލާނު ބާޠިލްކޮށް މިހިނގާ 2019 ވަނަ އަހަރުގެ ނިޔަލަށް މިއިދާރާގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ބޭނުންވެއްޖެއެވެ.\nވީމާ ސެކިއުރިޓީ ބެލެހެއްޓުމަށް ޝައުގުވެރިވާ ފަރާތްތަކުން 10 ފެބްރުއަރީ 2019 ވާ އާދިއްތަ ދުވަހުގެ 13:00 އަށް މިއިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 12 ފެބުރުއަރީ 2019 ވާ އަންގާރަ ދުވަހުގެ 13:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފުނުކުރައްވާ ފަރާތްތަކުން ހުށަހަޅުއްވާ އަންދާސީ ހިސާބު ބަލައިނުގަނެވޭނެ ވާހަކަ ދެންނެވީމެވެ. އަދި އެހެން ފަރާތެއްގެ ބަދަލުގައި ވަޑައިގަންނަވާނަމަ އެކަން އެނގޭނެ ލިޔުމެއް ގެންނަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014)ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ބޭނުންފުޅުވާނަމަ ރަސްމީގަޑިގައި 6580072 ނަމްބަރ ފޯނަށް ގުޅުއްވުން އެދެމެވެ.\nތާރީޚް ހ: 29 ޖުމާދުލްޢޫލާ 1440 ތާރީޚް މ: 04 ފެބްރުއަރީ 2019\nގުޅުންހުރި ފައިލް: --\nޢިމާރާތުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުން2Reviewed by ފައިނު ކައުންސިލް އިދާރާ on 11:05 PM Rating: 5


Addu City gai Cafe, Restaurant thah bandhukoh, fiyavalhuthah varugadakoffi | Jazeera\tއައްޑޫ ސިޓީގެ ކެފޭ، ރެސްޓޯރަންޓްތައް ބަންދުކޮށްފި - Jazeera\nކޮވިޑާއި ގުޅިގެން އައްޑޫ ސިޓީގައި އަޅާފައިވާ ފިޔަވަޅުތައް ވަރުގަދަކޮށްފި\nޖަވިޔަނި February 8, 2021 196 views0\nއައްޑޫ ސިޓީ -- ފޮޓޯ: ޝާރިގް އެން ފަސާ\nކޮވިޑް-19 އާއި ގުޅިގެން އައްޑޫ ސިޓީ މޮނިޓަރިންގ އަށް ލާފައިވާތީ، އައްޑޫ ސިޓީގައި އަޅާފައިވާ ފިޔަވަޅުތައް ވަރުގަދަ ކުރުމަށް އައްޑޫ ސިޓީ ކައުންސިލުން ނިންމައިފި އެވެ.\nއައްޑޫ ސިޓީ ކައުންސިލުން ބުނީ، އެ ސިޓީގައި އަޅާފައިވާ ފިޔަވަޅުތައް ހަރުކަށި ކޮށްފައިވަނީ ކޮވިޑާއި ގުޅިގެން ސިއްހީ ގޮތުން ބަލަންޖެހޭ ކަންކަން ބެލުމަށް އެޗްޕީއޭ އިން އައްޑޫ ސިޓީ މޮނިޓަރިންގ އަށް ލާފައިވާތީ، އަދި އައްޑޫގައި މިވަގުތު ކޮމިއުނިޓީ ސްޕްރެޑެއް އޮތް ކަމަށް ލަފާ ކުރެވޭތީ އެ ސިޓީގެ އެންމެހައި ރައްޔިތުންގެ ސަލާމަތާއި ރައްކާތެރިކަމަށްޓަކައި ކަމަށެވެ.\nއައްޑޫގައި އަލަށް އެޅު ފިޔަވަޅުތަކުގެ ތެރޭގައި ކެފޭ، ރެސްޓޯރަންޓްތައް ބަންދު ކުރުމާއި އާއްމު މައިދާންތަކާއި ޕާކްތައް ބަންދު ކޮށް، އައްޑޫ ސިޓީގެ ގާޑިޔާތަކުން ދެމުންގެންދާ ހުރިހާ ހިދުމަތެއް ހުއްޓާލުން ހިމެނެއެވެ.\nކެފޭ އަދި ރެސްޓޯރަންޓްތައް ބަންދު ކުރި ނަމަވެސް، ޓޭކްއަވޭ އަދި ޑެލިވަރީގެ ހިދުމަތް ކުރިއަށް ގެންދެވޭނެ ކަމަށް އައްޑޫ ސިޓީ ކައުންސިލުން ބުނެއެވެ. އައްޑޫ ސިޓީ ކައުންސިލުން ވަނީ، ޓޭކްއަވޭ އަދި ޑެލިވަރީގެ ޚިދުމަތް ދިނުމުގައި ނަގުތު ފައިސާ ބޭނުން ނުކުރުމަށާއި، އެ ޙިދުމަތް ފޯރުކޮށްދޭ މުވައްޒަފުން އެޗްޕީއޭގެ ގައިޑްލައިނާއި އެއްގޮތަށް އަމަލު ކުރުމަށް އަންގާފައެވެ.\nމީގެ އިތުރުން، ކޮވިޑާއި ގުޅިގެން ފިހާރަތަކަށް މީހުން ވެއްދުމަށް ކަނޑައަޅާފައިވާ އަދަދަށްވުރެ ގިނައިން ފިހާރަތަކަށް މީހުން ނުވެއްދުމަށާއި، ރައްކާތެރިކަމުގެ ފިޔަވަޅުތައް އެޅުމަށް އައްޑޫ ސިޓީ ކައުންސިލުން އެސިޓީގެ ވިޔަފާރިތަކަށް އިލްތިމާސް ކޮށްފައިވެއެވެ.\nއައްޑޫ ސިޓީ ކައުންސިލުން އަލަށް އެޅި ފިޔަވަޅުތައް މިއަދު ހަވީރު ތަންފީޒް ކުރަން ފަށާފައިވާއިރު، އައްޑޫ ސިޓީގެ މޮނިޓަރިންގެ ހާލަތު އެޗްޕީއޭ އިން އުވާލަންދެން ނުވަތަ ކައުންސިލުން ވަކި ގޮތެއް އަންގަންދެން އެ ފިޔަވަޅުތައް ދެމި އޮންނާނެ ކަމަށް އައްޑޫ ސިޓީ ކައުންސިލުން ބުނެއެވެ.\nއައްޑޫ ސިޓީގެ ހިތަދޫ އިން އެންމެ ފުރަތަމަ ޕޮޒިޓިވްވީ އެގޮތުން އޭވިއޭޝަން ސެކިއުރިޓީ ކޮމާންޑުން ގަމުގައި ބޭއްވި ޓްރެއިނިންގ ޕްރޮގްރާމަކަށް ދިޔަ މޯލްޑިވިއަންގެ ދެ މުވައްޒަފުންނެވެ. އޭގެ ފަހުން މޯލްޑިވިއަންގެ އިތުރު ދެ މުވައްޒަފަކު ފޭދޫ އިން ޕޮޒިޓީވް ވެފައިވާއިރު، ހިތަދޫ އިން ފެނުނު ޕޮޒިޓިވް ކޭސްތަކުގެ އަދަދު ވަނީ 18 އަށް އަރާފައެވެ.\nމީގެ އިތުރުން ހުޅުމީދޫގެ އެމްޓީސީސީ ސައިޓުން ޕޮޒިޓިވް ކޭސްތަކެއް ފެނިފައިވާއިރު، ހުޅުދޫގެ ކޭސްތަކުގެ އަދަދު ވަނީ 25 އަށް އަރާފައެވެ.\nއައްޑޫ ސިޓީގެ ކެފޭ، ރެސްޓޯރަންޓްތައް ބަންދުކޮށްފި


ރައީސް ނަޝީދަށް އައްޑޫ ސިޓީން ހޫނު މަރުހަބާއެއް ކިޔައިފި – Maldivian Democratic Party\nރައީސް ނަޝީދަށް އައްޑޫ ސިޓީން ހޫނު މަރުހަބާއެއް ކިޔައިފި\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ރިޔާސީ ކެންޑިޑޭޓް ރައީސް މުޙަންމަދު ނަޝީދަށް އައްޑޫ ސިޓީން ވަރަށް ހޫނު މަރުހަބާއެއް ކިޔައިފިއެވެ.\nމިއަދު ހެނދުނު ވައުދުގެ ދަތުރުގެ ބައިވެރިންނާ އެކު ދަތުރުކުރަމުންދިޔަ ދޯނިތައް އައްޑު އަތޮޅު އެތެރެވަރިއަށް ވަން އިރު، އައްޑޫ ސިޓީގެ6ދޯންޏެއް ރައީސް ނަޝީދާއި، ވައުދުގެ ދަތުރުގެ ބައިވެރިންނަށް މަރުހަބާ ކިޔުމަށް ކަނޑުއޮޅި ކައިރިއަށް އައިސްފައިވެއެވެ.\nއައްޑޫ ސިޓީގެ ހުޅުމީދޫއަށް ފައިބައިވަޑައިގެންނެވުމުގެ ކުރިން ރައީސް ނަޝީދު ވަނީ އައްޑޫ ކަނޑުއޮޅި ކައިރީގައި އޮންނަ ގާމަތީ ކުޑަ ފިނޮޅެއްގައި އެމްޑީޕީގެ ދިދަ ނަންގަވައިދެއްވާފައެވެ. މި ރަސްމިއްޔާތުގައި ވައުދުގެ ދަތުރާ މިއަދު ގުޅިވަޑައިގެންނެވި އެމްޑީޕީގެ ޗެއަރޕާސަން ރީކޯ މޫސާ މަނިކާއި އައްޑޫ ސިޓީގެ ކައުންސިލަރުން ބައިވެރިވެވަޑައިގެންނެވިއެވެ.\nރައީސް ނަޝީދު ހުޅުމީދޫއަށް ވަޑައިގެންނެވުމުން އެރަށުން ވެސް އެމަނިކުފާނަށް ވަނީ ވަރަށް ހޫނު މަރުހަބާއެއް ކިޔާފައެވެ. އެގޮތުން އެރަށުގެ އެތައްސަތޭކަ ބަޔަކު އެމަނިކުފާނަށް މަރުހަބާ ކިޔުމަށް އެއްވެފައިވާކަން ފާހަގަކުރެވެއެވެ.\nރައީސް ނަޝީދު ހުޅުމީދޫއަށް ކުރެއްވި ދަތުރުފުޅުގައި އެމަނިކުފާނު ވަނީ ހުޅުމީދޫގެ2އަވަށުގެ ރައްޔިތުންނާ ވަކިވަކިން ބައްދަލުކުރައްވައި، އެރަށު ރައްޔިތުންގެ ހާލުއަހުވާލު ބައްލަވާލައްވާފައެވެ.\nހުޅުމީދޫއަށް ފަހު މިއަދު ހަވީރު އައްޑޫ ސިޓީގެ ގުޅިފައިވާ ރަށްތަކަށް ފެއްޓެވި ދަތުރުފުޅުގައި ފުރަތަމަ ވަޑައިގެންނެވީ ފޭދޫއަށެވެ. ފޭދޫ އިން ވެސް އެމަނިކުފާނަށް މަރުހަބާ ކިޔުމަށް އެތައްހާސް ސަޕޯޓަރުން އެއްވެފައިވާކަން ފާހަގަކުރެވެއެވެ.


Report: Council ge zinmaa rayyithun is nagaigen adhaa kurumun ves kamaku nudhiya? – adduLIVE\n1 Aug 25, 2020, 15:56 އަހުމަދު ނަސޫހް\nފޭދޫގައި ރައްޔިތުން ހަދަމުންދިޔަ މައިޒާން ރޫޅާލަން ކައުންސިލުން ވަނީ އަންގާފައި: ފޮޓޯ - ފޭސްބުކް\nއައްޑޫގެ ވެށި ރިވެތިކޮށް ހުރިހާ ރައްޔިތުންނަށް ބޭނުންކުރެވޭ ގޮތަކަށް އެކި އަވަށްތަކުން ރައްޔިތުން އިސް ނަގައިގެން މަސައްކަތް ފެށުމުން، ޓޫރިޒަމަށް ބިންދޫކޮށްފައިވާތަނެއް ކަމަށް ބުނެ ކައުންސިލުން ހުރަސް އެޅުމުން އެތައް ބަޔަކު ނުރުހުން ފާޅުކޮށްފިއެވެ.\nމީދޫ ކޯގަންނުން ފެށުނު ގޮނޑުދޮށް ރީތިކުރުމުގެ މަސައްކަތް އައްޑޫގެ ހުރިހާ އަވަށެއްގައި ވެސް ކުރަމުން އަންނައިރު ފޭދޫގެ ހިއްކި ބިމުގައި ފޭދޫ ރައްޔިތުން އިސް ނަގައިގެން ޖޯލި ހަދައި ހިތްފަސޭހަކޮށްލަން މައިޒާނެއް ހަދަން ފެށީ އެ ރައްޔިތުން އަމިއްލަ ޖީބުން ޚަރަދު ކޮށްގެންނެވެ.\nމިއަދު ސިޓީ ކައުންސިލުން ވަނީ ފޭދޫ ރައްޔިތުން ކުރަމުން އައި މަސައްކަތް ހުއްޓުވައި އެތަނަކީ ޓޫރިޒަމް ފުޅާ ކުރަން ގެސްޓު ހައުސް ހެދުމަށް ބިން ދޫކޮށްފައި އޮތް ސަރަހަައްދެއް ކަމަށް ބުނެ ރައްޔިތުން ކުރަމުން އައި މަސައްކަތުގައި ކޮޅުފައިން ޖަހައި ހުއްޓުވާފައެވެ.\nފޭދޫ ރައްޔިތުންގެ ފާޑުކިޔުންތައް ކައުންސިލަށް އަމާޒުވީ މިސަރަހައްދު ސާފުކޮށް ޒީނަތްތެރިކުރުމުގެ މަސައްކަތް ރައްޔިތުން ކުރާތާ ދުވަސްތަކެއް ވެފައިވާއިރު އެއްވެސް އެންގުމެއް ނާންގާ، މަސައްކަތް ނިމެން ކައިރި ވެފައިވަނިކޮށް ހުއްޓުވައި ކުރި މަސައްކަތް ބޭކާރު ކޮށްލުމުންނެވެ.\nރައްޔިތުންގެ ފައިސާއިން ޚަރަދުކޮށް، ބަޖެޓު ކަނޑައަޅާފައިވަނީ ސިޓީގެ މިފަދަ ކަންތައްތައް ވެސް ބެލުމުގެ މަސްއޫލިއްޔަތު ސިޓީ ކައުންސިލްގެ ކޮނޑުގައި އެޅުވުމަށް ފަހުގައެވެ. ކައުންސިލުން އިސް ނަގައިގެން ޚަރަދުކޮށް އައްޑޫގެ ވެށި ސާފުކޮށް ހިތްފަސޭހަ މައިޒާންތައް ނުހެދުނުތާ ރައްޔިތުންގެ ޖީބުން ޚަރަދުކޮށް ކުރި މަސައްކަތް ވެސް ބޭކާރުކޮށްލުމުން ކައުންސިލްގެ ނިޔަތް ސައްހަނޫން ކަމަށް ފޭދޫ ރައްޔިތުން ދެކެއެވެ.


Mi vaguthu huri vaccine ge dose thah madhu: Mabrook - vNews.mv\nމިވަގުތު ހުރި ވެކްސިންގެ ޑޯޒްތައް މަދު: މަބްރޫކް\nޠާހިރާ އަޒްހާރު 04 May 2021, 13:12\nރާއްޖޭގައި މިވަގުތު ހުރި ކޮވިޝީލްޑް ވެކްސިންގެ ޑޯޒްތައް މަދުކަމަށް ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nމަބްރޫކް މިފަދައިން ވިދާޅުވީ ހެލްތް އިމަރޖެންސީ އޮޕަރޭޝަން ސެންޓަރުން ރޭ ބޭއްވި ނޫސްވެރިންގެ ބައްދަލުވުމެއްގައި ބައިވެރިވެވަޑައިގެން ވާހަކަދައްކަވަމުންނެވެ.\nމަބްރޫކް ވިދާޅުވީ ރާއްޖޭގައި ޖަހަމުންގެންދާ ވެކްސިންގެ ސްޓޮކްގެ މަދުކަން ހެލްތް ޕްރޮޓެކްޝަން އެޖެންސީ (އެޗްޕީއޭ) އަދި ހެލްތް މިނިސްޓްރީންވެސް ފާހަގަކޮށްފައިވާކަމަށެވެ. ރާއްޖޭގައި މިވގުތު ހުރީ ކިހާ އަދަދެއްގެ ވެކްސިނެއްކަމެއް މަބްރޫކް ހާމަކުރައްވާފައެއް ނުވެއެވެ.\nރާއްޖޭގައި ހުރި ވެކްސިން ޑޯޒްގެ ސްޓޮކް މަދުކަން މަބްރޫކް ހާމަކުރައްވާފައިމިވަނީ ރާއްޖޭގައި ކޮވިޝީލްޑް ވެކްސިންގެ ދެވަނަ ޑޯޒް ޖަހަން ފަށާފައިވާ ދަނޑިވަޅެއްގައެވެ. އަދި އިންޑިއާއިން ފެންނަ ކޮވިޑް-19ގެ ކޭސްތައް އިތުރުވެ، އިންޑިއާއިން ވެކްސިން އެތެރެކުރުން ހުއްޓާލާފައިވާ ވަގުތެއްގައެވެ.\nއިންޑިއާއިން ވެކްސިން އެތެރެކުރުން ހުއްޓާލާފައިވީނަމަވެސް ރާއްޖެއަށް ވެކްސިން ލިބުމުގައި އެއްވެސް ދަތިކަމެއް ނޫޅޭނެ ކަމަށް ހެލްތް މިނިސްޓްރީގެ ސްޓޭޓް މިނިސްޓަރ ޝާހު މާހިރު ވަނީ މީގެ ކުރިން ވިދާޅުވެފައެވެ. ރާއްޖޭގެ އެންމެންނަށް ވެކްސިން ޖެހޭ މިންވަރަށް ކުރިއަށް އޮތް ތަނުގައި ވެކްސިން ޝިޕްމެންޓުތައް ލިބޭނެ ކަމަށް ވެސް ސްޓޭޓް މިނިސްޓަރ ޝާހު ވިދާޅުވިއެވެ.\nއެޗްއީއޯސީ ރާއްޖެ މަބްރޫކް އަޒީޒް


ވާނަމޭ އުމުރަށް އެކީ ޖާނާ 15 | Esfiya - Dhivehi Vaahaka Site\nއަނެއްދުވަހު އޮފީހަށް ދިޔަ އީރަމް ހުރީ މީކާންއާއި ވާހަކަދައްކަން ބޭނުންވެފައެވެ. މީކާން ކިތަންމެ ރުޅިއަޔަސް އޭނާ މީކާން އާއި ކުރިމަތިލާނެއެވެ. އާދަވެގެން ކޮންމެ ރެއަކު ގުޅާ މީކާންގެ އަޑު ރޭގައި ނީވުމުން އެކަމާއި އީރަމް އިންތިހާއަށް ދެރަވިއެވެ. ނަމަވެސް އޭނާ ގޮތްދޫކުރަނީ މިކަމަށް ހުއްޓުމެއް ގެނެއްސައެވެ. އެތެރެއަށް ވަދެގެން އެ ދިޔަގޮތަށް އީރަމް ގޮސް ހުއްޓުނީ މީކާންގެ ކެބިން ދޮރުކުރިމަތީއެވެ. މީކާން ރުޅިވެރިކަމާއި އެކު ފައިލެއްގެ ގަނޑުތަށް އުކަމުންދިޔަތަން ބަލަންހުރެފައި އީރަމް އެތެރެއަށް ދެމިގަތީ ޓަކިވެސްޖެހުމެއްނެތިއެވެ. މީކާން ފާޑަކަށް އީރަމްއަށް ބަލާލާފައި ގޮށްމުއްކަވާލިއެވެ.\n“އަހަރެން ބުނީމެއްނު އަހަރެންގެ ކުރިމައްޗަށް ނާރާށޭ.. ހީނުކުރައްޗޭ އީރަމް ބޭނުން އެއްޗެއް ކިޔާފައި ބޭނުން އެއްޗެއް ހެދޭނެއެކޭ.. އަހަރެންނަށް އީރަމް ވަޒީފާއިންވެސް ވަކިކޮށްލެވޭނެ…” މީކާންގެ ރުޅިވެރިބަސްތަށް އަޑުއިވިފައިވެސް އީރަމް ފަހަތަކަށް ނުޖެހުނެވެ. އޭގެ ބަދަލުގައި އޭނާ ދިނީ ހިނިތުންވުމެކެވެ.\n“މީކާން….” އީރަމްގެ ލޯބި އަޑު އިވިފައި މީކާން ގެ ހަރުހިތް މަޑު ކަފަކޮޅަކަށް ވެގެންދިޔައެވެ. އީރަމްގެ މޫނުމަތިން ފެންނަމުންދިޔަ ފުރިހަމަ ހިނިތުންވުމެއްގެ ސަބަބުން އޭނާ ގެ ރުޅި ހިނދެންފެށިއެވެ.\n“އަހަރެން ވަރަށް ލޯބިވޭ މީކާންދެކެ.. އަހަރެން ހުއްޓާނީ މީކާންއަށް ހަޤީޤަތް ހާމަކުރެވުނީމަ… އެހެންވީމަ މިއަދުން ފަށައިގެން އަހަރެންނާއި މީކާން ގެ ދެމެދު ބޮޑު ހުރަހެއް އެޅޭނެކަން އިނގޭ.. އަދި މީކާންގެ ފަރާތުން އަހަރެންނަށް ވަރަށް ގިނަ ރުޅިވެރިކަމާއި ކުރިމަތިލާންޖެހޭނެކަންވެސް އިނގޭ… އެކަމް އަހަރެން އެ ހުރިހާ ކަމަކަށް ކުރީބައިގައި މީކާންއަށް މާފުކޮށްފިން.. އަހަރެން އެއްވެސް އިރެއްގައި ބޭނުމެއްނުވި މި ހަނގުރާމައަކަށް އަރާކަށް.. އަހަރެން މާޒީއާއި ދުރަށް ދުވި ހަމައެކަނި ސަބަބަކީވެސް އެއީ.. އަހަރެންގެ މަންމަ ދޫކޮށްފައި ދިޔަ ހަނގުރާމަ އަހަރެން ކުރިއަށް ގެންދާކަށް އަހަރެން ނޭދެން.. އެއީ ބާރުވެރިންނާއި ފައިސާވެރިންގެ އަތްމަތީ ވަނީ މީހުންގެ އިތުބާރު… ކާމިޔާބުވެސް އޮތީ ހަމައެމީހުންއަތުގައި….. އަހަރެންނަށް އިނގޭ މީކާން އަހަރެންގެ އަތުން ދޫކޮށްލައިފިކަން… އަހަރެން ތިއަތުގައި ދެން ހިފާނީ މީކާންގެ ލޮލުގައި އެޅުވިފައިވާ ފޮތިގަނޑު ނައްޓުވާލާފައި… އަހަރެން މިހާރުވެސް އަދި އަބަދުވެސް ލޯބިވާނީ މީކާންދެކެ… މީކާން އަހަރެން ކޮށްޕާލާ އަހަރެންނަށް އަނިޔާދިނަސް އަހަރެންގެ ހިތަކުން ތި ލޯތްބެއް ނުފިލާނެ.. އެއީ ހަޤީޤަތް ފޮރުވިފައިވާތީ މީކާންއަށް ކުރެވޭ ކަމެއްކަން އަހަރެންނަށް އިނގޭ… މީކާން ދެކެ އަހަރެން ވަރަށް ވަރަށް ވަރަށް ލޯބިވޭ.. ކުރިންވެސް އިންތިޒާރު ކުރިހެން މީކާންގެ އަތުގައި އަނެއްކާވެސް ހިފަން އަހަރެން އިންތިޒާރުކުރާނަން..” މީކާންގެ ޖަވާބަކަށް މަޑުކުރުމެއްނެތި އީރަމް މީކާންގެ އަތުގައި ހިފާ ބޮސްދިނެވެ. އޭނާގެ ތުންފަތުގައި ހާކާފައި ހުރި ކުލަމަޑު ލިޕްސްޓިކްގެ ފާހަގަ އެރުމާއި އެކު އޭނާއަށް ހެވުނެވެ. މީކާން އޭނާއަށް ކޮށްފާނެކަމަކާއި މެދު ބިރެއްވެސް ނުގަނެއެވެ. އެއްފައި ހާކަމުން ކަހަލަ ގޮތަކަށް އީރަމް ނިކުމެގެންދިޔައީ މީކާންއަށް މައުނަވީ ހިނިތުންވުމެއް ދީފައެވެ.\nމީކާން އީރަމްދެކެ ލޯބިވާކަން އީރަމްއަށް ރަނގަޅަށް އިނގެއެވެ. އޭނާ ހަނގުރާމައިގެ މައިދާނަށް އެރީ މީކާންގެ އަތުން ދޫކޮށްލާފައެވެ. އެއީ މީކާންއަށްޓަކައިވެސްމެއެވެ. މީކާންއަށް ހަޤީޤަތް އެނގޭދުވަހު އޭނާ ކައިރިއަށް އަންނާނެކަން އީރަމްއަށް ރަނގަޅަށް އިނގެއެވެ. އެގުޅުމަށާއި މީކާންއަށް އީރަމް އިތުބާރުކުރެއެވެ. މީކާން މިގަޑީގައި ކުރިމަތިލާނޭ ކަންތައްވެސް އީރަމްއަށް އިނގެއެވެ. އަމިއްލަ މައިމީހާއާއި ދޭތެރޭ އެކަހަލަ ވާހަކައެއް އިވުނީމާ ގަބޫލުކުރަން އެންމެންނަށްވެސް ވާނީ އުނދަގޫކަމަކަށެވެ.\nއޮފީހުގައި އޭނާ މިއަދު އުޅެންޖެހުނީ ވަރަށް ބުރަކޮށެވެ. ދޭތެރެއަކުން މީހުންނަށް އިއްވާލާފައި ބުނެލާ ވާހަކަތަކުން އެންމެން ދަނީ ސިއްސައިގެންނެވެ. އީރަމްގެ ހަމަހިމޭންކަމަށް އާދަވެފައި ތިބި މީހުންނަށް އީރަމްގެ އަޑު އިވުން ވެގެންދިޔައީ އާދައަކަށް ހަދަން އުނދަގޫކަމަކަށެވެ. ކައިރި އިންނަ ހަމްދާއާއި ސުވާލެއްކޮށްލީމާ ހަމްދާވެސް ދަނީ ސިހިގެންނެވެ. ނަމަވެސް އެންމެން އުފާކުރީ އީރަމް ކާމިޔާބުކަމާއި އެކު ވާހަކަދެއްކޭތަން ފެނިފައެވެ. ބައެއްފަހަރު ކުޑަކޮށް އަޑުކެނޑި ވާހަކަކޮށިވެގެންދިޔައެއްކަމަކު އީރަމް ވަރަށް ހިތްވަރުގަދައެވެ. އެއްއަތުން އަނެއްތަނަށް ހިނގަންޖެހުނުލެއް ގިނަކަމުން އީރަމް ގެ ފަޔަށް ތަދުވިއެވެ. ނިމުނުގަޑީގައި އޭނާ ވަރުބަލިކަމާއި އެކު ގޮނޑިމައްޗަށް ޖެހިފައި އިރުކޮޅަކު އިނދެވުނެވެ.\nހަމްދާ ދާން ތައްޔާރުވެފައި ތެދުވެ އީރަމްއާއި ވާހަކަދެއްކިއެވެ. އީރަމް ނުދަނީހޭ އެހުމުން އިރުކޮޅަކުން ދާނަންކަމަށް ބުނެ ގޮނޑިގައި ހަމަޖެހިލިއެވެ. އެއަށްފަހު އެއްފައިމައްޗަށް ޒަހަމުވެފައިވާ ފައި ނެގުމަށްފަހު އަރައިގެން ހުރި އިސްޓާކީނު ބޭލިއެވެ. ކަމަކުދާކަށްނެތެވެ. އެވަރަށް ބާރުލާފައި ހިނގުމުގެ ނަތީޖާއަކަށްވީ މަލަމު ބޭރުންވެސް ލޭ ގެ އަސަރުތަށް ފެންނަހާ ވަރަށް ލޭއައުމެވެ. އީރަމް ފުންނޭވައެއް ދޫކޮށްލާފައި ފަސްޓްއެއިޑް ހޯދުމަށް އަވަސްވެގަތެވެ. ކޮންމެ ފަންގިފިލައެއްގައި ހުންނަ ކޮފީ މެޝެންކައިރި ހުރި ކަބަޑުތަކުތެރޭ ފަސްޓްއެއިޑް ބޮކްސް އޮންނަކަން އެނގިހުރެ އޭނާގެ ކަނާއަތު ބޫޓަށް ކިރިޔާ ފައި ލައްވާލައިގެން ހާކަމުން ކަހަލަ ގޮތަކަށް އަމިއްލަ ކެބިންއިން ނިކުތެވެ. އޭރުވެސް މުވައްޒަފުންތައް ނިކުމެގެން ދާ އަޑު އިވެމުންދިޔައެވެ.\nކުރީދުވަހެއްގައި ފަސްޓްއެއިޑް ފޮށި ފެނުނު ވަތްގަނޑުގައި އެނެތުމުން އީރަމް ތުންދަމާލިއެވެ. އެއަށްފަހު ހަރުކޮށްފައި ހުރި ފިލާ ގޮނޑިތަކުގައި އިށީނދެފައި އަނެއްކާވެސް ފައިނަގާ ފައިގެ ހުދުހަމުގައި ބޯކޮށް އަޅާލެވިފައިވާ މަލަމަށް ނަޒަރު ހުއްޓާލިއެވެ. އީރަމް ސިހުނީ އޭނާއާއި ނުހަނު ކައިރީ މީހަކު އިށީން އިހުސާސްވެގެންނެވެ. އޭނާގެ ކަނާތްފަރާތުގައި އިށީނދެ އިން މީކާންގެ އަތުގައި ފަސްޓްއެއިޑް ފޮށި އޮތްއިރު މިކާން މަސައްކަތްކުރަމުންދިޔައީ އީރަމްގެ މޫނަށް ނުބަލާވޭތޯއެވެ. އީރަމް ތުންފަތްމަތީ ކުޅެލީ ރީތި ހިނިތުންވުމެކެވެ. މީކާން ފަރުވާތެރިކަމާއި އެކު އީރަމްގެ ބޭސްމަލަން ނައްޓުވާލިއެވެ. ކޮންމެވެސް ވަރަކަށް ލޭ އަންނަމުންދިޔަ އެ ޒަޚަމު ފެނިފައި މީކާންއަށްވެސް އަސަރުކުރިއެވެ. ލޭ މަނާކޮށްފައި ލޭސާފުކޮށް ދެވަނަ ބޭސްގަނޑު އެޅީއިރުވެސް އީރަމްއަށް އިނދެވުނީ އޭނާއާއި ނުހަނު ކައިރީ އިން މީކާންއަށް ނަޒަރު ހުއްޓާލައިގެންނެވެ. މީކާންގެ މޫނު އީރަމްގެ މޫނާއި ކައިރިންލާފައި ދާ ކޮންމެފަހަރު އޭނާގެ ހިތްދަނީ ތެޅިގަނެގެންނެވެ.\n“މިއަދު ޖެހޭނެ ހޮސްޕިޓަލަށް ދާން.. ފަހާފަ އިންތަނުގެ ރޮދިތައް…” މީކާން އަށް ފުރިހަމަނުކުރެވުނީ އޭނާއަށް އީރަމްއާއި ނުހަނު ކައިރީ އިނދެވުނުކަން އެނގުމުންނެވެ. އެވަގުތު ދުރަށް ދާން ބޭނުންވިއެއްކަމަކު އެދެލޮލަށް ބަލަހައްޓައިގެން އިރުކޮޅަކު މީކާންއަށް އިނދެވުނެވެ. އީރަމް މީކާންގެ ކޮލުގައި ތުންފަތް ޖައްސާލާފައި ހޭންފެށުމުން މީކާންއަށް ހަމަހޭވެރިކަން ލިބި ވަގުތުން ކޮއްޅަށް ތެދުވެ ކަރުކެހިލިއެވެ.\n“ހީނުކުރާތި އަހަރެން އީރަމްއަށް މާފުކުރީއޭ… އަހަރެންނަށް ބަރުދާސްތުކުރެވޭ ވަރުކަމެއް ނޫން އީރަމް ކުރީކީ… އަހަރެން ވަރަށް ރުޅިއާދޭ.. އީރަމް ފެނުނަސް އަހަރެންގެ ބޮލުގައި ރިއްސައިގަނެ… އީރަމް.. އީރަމް އަށް އަހަރެން މިދެނީ އެއް ހަފްތާ.. ސާބިތުކޮށްދީ ތި ދެއްކި ވާހަކައެއްގެ ތެދުދޮގެއް.. ސާބިތުކޮށްދީ އަހަރެންގެ މަންމަ އަމިއްލަ ވިޔަފާރި ހަލާކުކޮށްލާ މަންމަގެ ދަށުން މަސައްކަތްކުރި މަންމައަށް އެންމެ ހާއްސަ ފަންސަވީސްމީހުން މަރާލިކަން.. ސާބިތުކޮށްދީ މަންމައަކީ އަނިޔާވެރިއެއްކަން.. އެކަން ނުކުރެވިއްޖެނަމަ އެދުވަހަކީ އަހަރެންނާއި އީރަމް ވަކިވާދުވަސް.. ބަލަމާ އީރަމް ތިހާ ކެރިފައި އެބުނި އެއްޗެއް އެހާ ކެރިގެން ސާބިތުވެސްކުރެވޭތޯ…..”\nމީކާން ވާހަކަދެއްކިގޮތުންވެސް އޭނާ މަންމައަށް ކުރާ އިތުބާރު ދިޔައީ ހާމަވަމުންނެވެ. އޭނާ އީރަމްއަށް އެއް ހަފްތާ ދިނީ އޭނާއަށް ބުނެވުނު އެއްޗަކާއި މެދު ހިތާމަކޮށް މަންމައަށް މާފަށް އެދޭނެކަމުގެ އުއްމީދުގައެވެ. ނަމަވެސް އީރަމްގެ މޫނުމަތިން ފެނުނީ އެކަން ކުރުމަށްޓަކައި އާލާވި ޖޯޝާއި ފޯރިއެވެ. އީރަމް ގެ ހިތުގައި މީކާންގެ މަންމައަކަށްވީތީއޭ ކިޔާފައި ކުޑަވެސް އިޚުތިރާމެއް ހަމަނެތީހެއްޔެވެ؟ އެހާ ހަޑި މުޑުދާރު ވާހަކަ އީރަމްއަށް ބުނަންކެރުނީ ކިހިނެއްހެއްޔެވެ؟ ބިރުގަނެ ހާސްވާނެކަމަށް ހީކޮށްފައި މީކާން އެބުނި އެއްޗަކުން އީރަމް ގެ ހިތުގައި އޮތް އަޒުމު ވީ ވަރުގަދައެވެ. އެކަން މީކާންއަށް ސާބިތުކޮށްދޭން އޭނާ އިތުރަށް ބޭނުންވިއެވެ. އީރަމް ހިނިތުންވެލާފައި ބޯޖަހާލިގޮތުން މީކާންގެ ބޮލުގައި އިތުރަށް ރިއްސާލިއެވެ. އޭނާއަށް މިހުށައެޅުނު އެދުމަކީ އީރަމްއަށް ފުރިހަމަކުރެވޭނޭކަމެއްކަމަށް އޭނާ ނުދެކެއެވެ. ކުރާނީވެސް ކިހިނެއްހެއްޔެވެ؟ އެ ހުރިހާ ކަމަކީ އީރަމްގެ ހިތުގައި އޮތް އެއްޗެކެވެ. ލަމްޔާއާއި ވަކިވިގޮތާއި ލަމްޔާގެ ބަސްތަކުން އެތަށް ޒަމާންތަކެއްވަންދެން މީކާން އަމިއްލަ ނަފްސު ކުށްވެރިކުރިއެވެ. އީރަމްއަށްވެސް މީކާންގެ މަންމަ ކުށްވެރިއެކުރެވެނީ ފެނުނު މަންޒަރުތަކުންނާއި އެކަނިވެރި ދިރިއުޅުމެއްގައި އުޅެންޖެހުނުގޮތުންކަން މީކާން ގަބޫލުކުރީ އަމިއްލަ ތަޖުރިބާއަށް ވިސްނާފައެވެ. ނަމަވެސް އީރަމްއަށް އެދެމީހުންގެ ދެމެދުގައިވާ ގުޅުމަށްވުރެ އޭނާ އެޅުވި ދޮގު ތުހުމަތު ސާބިތުކޮށްދިނުން މުހިންމުކަން މީކާންއަށް އެނގުނެވެ. އޭނާގެ އަމިއްލަ ނަފްސު ދައްކާ ވާހަކަތަކަކީ ތެދުކަން ސާބިތުކޮށްދިނުން އޭނާއަށް މާ މުހިންމެވެ. އެދުވަހު އެއްވެސް މީހެއްގެ ކުށެއްނެތި ހިނގި އެ ހާދިސާގެ ކުށްވެރިއަކީ މަންމަކަން ސާބިތުކޮށްދޭން އީރަމް އެހުރީ ފައިވިއްދާފައެވެ.\n“މީކާން…އަހަރެން އެކަނިން ދާނަން ހޮސްޕިޓަލަށް.. މީކާން ހާސްނުވޭ… އަހަރެން ހަށިގަނޑުން މިފެންނަ ޒަހަމަށްވުރެ މާ ބޮޑު ޒަހަމެއް މިހިތުތެރޭ ފޮރުވިފައިވޭ… އަހަރެންނަށް ނޭވައިލެވޭނީ އެ ޒަހަމް ފަސޭހަވީމަ.. ފަސޭހަވާނީ ކީއްކޮށްގެންކަންވެސް މިއަދު އަހަރެންނަށް އިނގޭ..” އީރަމް އެހެން ބުނެފައި މީކާން ކައިރިން ލާފައި ދުރަށް ހިނގައިގަތެވެ. ނަމަވެސް އޭނާގެ ދެފައިގައި ތަޅުއެޅުވުނީ މީކާން ގެ ދުލުން ނިކުތް ނަމެއްގެ ސަބަބުންނެވެ.\n“ލަމްޔާ… ލަމްޔާ އަކީ އީރަމް ގެ ކާކު؟”\n“އެއީ އަހަރެންގެ އެންމެ ގާތްއެކުވެރިޔާ. އެންމެ ކުޑައިރުންފަށައިގެން އަހަރެންނާއި އެކު އުޅުނު އެކުވެރިޔާ.. އަހަރެން ބުނީމެއްނު އަހަރެންގެ ގާތްކުއްޖެއްވެސް އަމިއްލައަށް މަރުވީއޭ.. ލަމްޔާ މިއަދު ދުނިޔޭގައި ހުރިނަމަ އަހަރެން އެކަނިމާއެކަނި މި ހަނގުރާމައާއި ކުރިމަތިލާކަށް ނުޖެހުނިސް… ލަމްޔާގެ މަންމަވެސް މަރުވެދިޔައީ އެ ހާދި..ސާ..ގާ… ސޮރީ…” އީރަމް އަށް އޮޅުމަކުން ފެށެން އުޅުނު ވާހަކައެއްގެ ސަބަބުން އަވަހަށް އެވާހަކަ ހުއްޓާފައި އެތަނުން ހިނގައިގަތެވެ. ތެދެކެވެ. އީރަމް ފަދައިން ލަމްޔާގެ ހިތުގައިވެސް އޮތީ މީކާންގެ އާއިލާއަށް ނަފްރަތެވެ. ލަމްޔާ ވެސް އޭގައި ކުށްވެރިވަނީ މީކާންގެ މަންމައެވެ. ލަމްޔާ މިއަދު ދުނިޔޭގައި ހުރިނަމަ އީރަމް އާއި އެކު އެ ހަނގުރާމަ ކުރީސްކަން ގައިމެވެ. ލަމްޔާ އެރޭ ރޮއެރޮއެފައި އެކީ އެއްޗެހިން އެކަނިވެސް މީކާންއަށް އެހުރިހާކަމެއް ސާފުވިއެވެ. މީކާންގެ މޫނުމަތިން ހައިރާންކަން ނުފެނުނީ އެއީ އޭނާ އުއްމީދުކޮށްގެން ހުރި ޖަވާބަކަށް އެ ޖަވާބު ވީމައެވެ. އެންމެ ފުރަތަމަ އީރަމްގެ ނަން ފެނި އޭނާއަށް އެހާ ދަންނަ މީހެއްގެ ނަމަކަށް އެވީ އެހެންވެބާއެވެ. ލަމްޔާގެ ނަމާއި އެކު އީރަމްގެ ނަންވެސް އޭނާއަށް ވާނީ ކޮންމެވެސް ގޮތަކަށް އިވިފައެވެ. ލަމްޔާ ވަށައިގެން ކިތަންމެ ކުދިންތަކެއް ތިއްބަސް އޭނާ އަބަދުވެސް އަތުގުޅުވައިގެން އެކީ އުޅޭނީ އެންމެ ކުއްޖަކާއި އެކުގައެވެ. އެކުއްޖަކީ އީރަމްއެވެ. ނަމަވެސް އީރަމް ކައިރި އެވާހަކަ އޭނާ ބުނަން ބޭނުންނުވީ އެކަމާއިވެގެން އީރަމް ދެރަވެދާނެއަތީއެވެ. ދޭތެރެއަކުން މީކާން އެ ލޯބިވާ ކުއްޖާ ދުނިޔޭގައި ހުރިނަމައޭ ކިޔާފައި ބުނާ ބަސްތަކަކީ މަރުވެދިޔަ އީރަމްގެ އެންމެ ގާތްއެކުވެރިޔާ އަށް ބުނެވޭ ބަސްތަކެއްކަން އެނގިއްޖެއްޔާ ވާނެވަރު މީކާންއަށް އިނގެއެވެ.\nއީރަމް ދެކެ ކިތަންމެ ރުޅިއައެއްކަމަކު އޭނާ އީރަމްއާއި މެދު ކުރަމުންދާ ފިކުރުތަކަކަށް ބަދަލެއްނާދެއެވެ. އޭނާއަށް ކަމެއްވެދާނެއަތީ ގަންނަ ބިރަކަށް ބަދަލެއްނާދެއެވެ. އީރަމް އުޅުނުގޮތްފެނިފައި އޭނާއަށް އެ ޒަހަމުގައި މަލަން އަޅާލެވުނީވެސް އެހެންވެގެންނެވެ. ކޮންމެ ގޮތެއްވިޔަސް އެއީ މީކާންގެ ހިތުގައި ނަށަމުން އަންނަ ރާނީއެވެ. މަންމައާއި އެކު ހިނގި އެކުޑަ ހަމަނުޖެހުމަށްފަހުވެސް އޭނާ އީރަމްދެކެ ވަމުން އައި ލޯތްބަކަށް ބަދަލެއްނާދެއެވެ. އެކަން އޭނާ ދައްކާކަށް ބޭނުމެއްނުވެއެވެ. ނަމަވެސް އީރަމް ބިރެއްފިކުރެއްނެތި މީކާން ކައިރީ އެއުޅޭގޮތަކުން އޭނާގެ ހިތް މޭގެތެރޭގައި ކިރިޔާ އޮންނަކެމެވެ. އަތުގައި އަދިވެސް ނުފިލާ އިން އީރަމްގެ ތުންފަތުގެ ނިޝާނަށް މީކާން ބަލާލާފައި ހީލިއެވެ.\nއޮފީހުން ނިކުތްގޮތަށް އީރަމްގެ މިޝްރާބުހުރީ ހޮސްޕިޓަލަށެވެ. މިއަދު ބޮލުގައި އިން މަލަންގަނޑުން ސަލާމަތްވާން އޭނާ ހުރީ ނުލާހިކު ބޭނުންވެފައެވެ. މީކާންގެ އެ ހުށައެޅުމަށް މޭފުއްޕާފައި އާއެކޭ ބުންޏަސް އެކަންކުރާނޭ ގޮތެއް އީރަމްއަކަށް ނޭނގެއެވެ. އަނެއްކާ މި ހެދުނު ގޯހަކުން މީކާން އުމުރުދުވަހަށް އޭނާއަށް ގެއްލިދާނެބާއެވެ؟ އެހީހޯދާނެ ގޮތެއް ހޯދާނެ ފަރާތެއް ނޭނގެއެވެ. އޭނާއަށް އިނގޭ ހަމައެކަނި ކަމަކީ އެހާދިސާ ހިނގީ މީކާންގެ މަންމަގެ ސަބަބުންކަމެވެ. އަދި މީކާން މަންމަ ފޮރުވަން ބޭނުންވާ އެއްޗެއް ނުވަތަ ދުނިޔެއަށް ހާމަކުރަން ބޭނުންނުވާ އެއްޗެއް އީރަމްގެ މަންމަގެ އަތުގައި އޮތްކަމެވެ. އެއީ ކޯޗެއްބާއެވެ؟ މުނާ އެހާ އަނިޔާވެރިވެފައި އެހާ ރުޅިއައިސްގެން މަންމައާއި ވާހަކަދައްކާފައި އިންޒާރުދޭނީ ޔަޤީނުންވެސް އެ އެއްޗެއްގައި މުނާގެ ކޮންމެވެސް ބޮޑު ސިއްރެއްވީމައެވެ. އޭރު މަންމަ ކައިރީ ވީގޮތް އޮޅުންފިލުވަން އީރަމް މަސައްކަތްކުރިއެއްކަމަކު މަންމަ އޭނާއަށް އެއްވެސް ވާހަކައެއްނުކިޔައިދެއެވެ. މި ލިބުނު އެއްހަފްތާ އަކީ ހަމައެކަނި އޭނާގެ މަންމައަށާއި ނުހައްޤުން މަރުވެދިޔަ މީހުންނަށް ހޯދައިދޭ އިންސާފެއްނޫނެވެ. މީކާން އާއި އީރަމްގެ މުސްތަގުބަލްވެސް ގުޅިފައިވަނީ މި ކަމާއެވެ. މިކަން ސާބިތުނުވެއްޖެނަމަ މީކާން އަތުން ބީވެގެންދާނެކަން އީރަމްއަށް ޔަޤީނެވެ.\nޓިކްޓޮކް ކިޔާފައި އެނބުރެމުންދިޔަ ގަޑިއާއި އެއްވަރަށް ހަޔާތުން ދުވަސްތަކެއް ފާއިތުވެހިނގައްޖެއެވެ. އެތަށް ގޮތަކުންވެސް އެތަށް ބައެއްގެ އެހީހޯދައިގެންވެސް އީރަމް ބޭނުންވި ޖަވާބެއް ނުފެނުނެވެ. އުނދަގުލަކުން ފުލުހުންގެ ފަރާތުން އެ ހާދިސާގެ މައުލޫމާތު އެއްކޮށްގެންވެސް އޭނާއަށް ބޭނުންވާފަދަ ހެއްކެއްގައި ނުހިފުނެވެ. އެތަށް ތަފާތު ނަޒަރުން އެ ހާދިސާ ލިޔެފައި ހުރި ލިޔުންތަކާއި ނޫސްތަށްކިޔާ ކިޔާ ވަރުބަލިވިއެވެ. އީރަމްއަށް ކުރެވެން ހުރި ހުރިހާ ކަމެއް ކުރިއެވެ. އެ ހިތި ހާދިސާ އެތަކެއްފަހަރު ލޮލުކުރިމަތީ ކުޅެންޖެހުނެވެ. ނަމަވެސް އީރަމްއާއި މީކާންގެ ދެމެދު ކުއްލިއަކަށް އުފެދުނު ދިގު ރާސްތާ ގާތްކުރެވޭވަރުގެ ހެއްކެއް އޭނާގެ އަތަކުނުޖެހުނެވެ. އެ ހާދިސާ ކުޅެލާފައި އޮތްގޮތް މޮޅީއެވެ. އީރަމް ގޮތް ދޫކުރަން ބޭނުންނުވިޔަސް އޭނާގެ ހިތްވަރު އެލިގެންދިޔައެވެ. މިގޮތަށް ކަންތައްވެއްޖެނަމަ މީކާން އޭނާއަށް ގެއްލެން ބާކީ މިއޮތީ އެއްދުވަހަށްވެފައެވެ. ގޭގައި ހުންނަ ބޮޑު ކުޑަދޮރުކައިރީ ލައްގަނެލައިގެން އޭނާއަށް އިނދެވުނުއިރު ބޮލުގައި ދިޔައީ އެތަށް ގޮތަކުން ރިހެމުންނެވެ. މިވީ ހަދުވަސްތެރޭ އޭނާ އެއްވެސް ވަރަކަށް މީކާންއަކާއި ވާހަކައެއްނުދައްކައެވެ. އޮފީސްތެރެއިން ފެނުނެއްކަމަކު އޭނާ އަށް އަބަދުވެސް އިސްޖަހާލެވެނީ މީކާން އޭނާ ފެނިފައި ހީވެސްނުލާތީއެވެ. މީކާންގެ މަންމަގެ އަނިޔާވެރިކަން ސާބިތުކޮށްދޭން މިފެށުނު ހަނގުރާމައަކީ ބޭކާރު ކަމެއްކަން އޭނާއަށް އިހުސާސްވިއެވެ. ދޮގަކީ ހަމައެހާވެސް ބާރުގަދަ އެއްޗަކީހެއްޔެވެ؟ ތެދުހާމަކުރަން ބޭނުންވާ މީހާ ބަލިކަށިކޮށްލާހާ ބާރުގަދަ ތޫނު އެއްޗަކަށް ދޮގުމިވީ ކީއްވެހެއްޔެވެ؟\nއީރަމްގެ ލޮލުން ކަރުނައައެވެ. މީކާންއާއި ވާހަކަނުދައްކާ ނަގައިލެވުނު ކޮންމެ ގަޑިއެއްގެ މަތިން ހަނދާންއާވެ ހިތުގައި ޖެހެންފެށުނެވެ. ގަދަވެލާފައި ހަނގުރާމައަށް އެރިއިރު ދިފާއުގައި ހަމާލާދޭނެ އެއްޗެއް އަތުގައި ނެތްކަން މިއެނގުނީ ހުރިހާ އެއްޗެއް ޤުރުބާންކުރަން ޖެހުނު ވަގުތު ކައިރިވީމައެވެ. ނަމަވެސް އޭނާ މުނާގެ ފައިބުޑަށް ވެއްޓޭކަށް ނޭދެއެވެ. މީކާންއަށްޓަކައި ވިޔަސް އެނުބައި އަނިޔާވެރިޔާގެ ކިބައިން މައާފަށް އެދޭކަށް އީރަމް ބޭނުމެއްނުވެއެވެ. އެއީ އޭނާއަށް ޚިޔާރުކުރަންމަޖުބޫރުވާ ފަހުމަގަށްވިޔަސް އެ މަގު އިޚްތިޔާރުކުރާކަށް އީރަމް ބޭނުމެއްނުވެއެވެ. ބޯހާސްވެފައި އިން އީރަމް ސިހުނީ ދޮރުގައި މީހަކު ޓަކިޖަހާލި އަޑުއިވިގެންނެވެ.\n“ބޭބެއަށް ޔަޤީންތަ ބޭބެ ތިކަން ކުރަން ބޭނުންވާކަން… އަހަރެންނަކަށް ނުފެނޭ އަނެއްކާވެސް ތިކަންތައް ކުރިއަށް ގެންދާކަށް..” ވަހީދުގެ ކޮއްކޮ ކަންބޮޑުވެފައި އިނދެ އެހެން ބުނުމުން ވަހީދު ހިނިތުންވުމެއްދިނެވެ. އަތުގައި އޮތް ފޮޓޯގަނޑަށް އޭނާ ނަޒަރު ހުއްޓާލައިގެން އިންއިރު އޭގައިވަނީ އޭނާގެ ލޯބިވާ އަނބިމީހާ ލަމްހާއާއި އެދެމެމީހުންގެ ދަރިފުޅު ލަމްޔާއެވެ. ވަހީދުގެ ލޮލުގައި ޖަމާވެފައިވާ ކަރުނަތަށް ފޮހެލާކަށް އޭނާ ގަސްތެއްނުކުރެއެވެ. ކޮއްކޮ ކުރި ސުވާލަށް ޖަވާބުދިނުމުގެ ގޮތުން އޭނާ ފުންނޭވައެއްލިއެވެ. ކޮންމެ ގޮތަކުން ކޮންމެ ނަޒަރިއްޔާއަކުން ބަލަންޖެހުނަސް މިއީ އެންމެ ރަނގަޅުގޮތްކަން އޭނާ ދެކެއެވެ.\n“އާނ… މިއީ ރަނގަޅުގޮތް.. އަހަރެން އެއްވެސް އާރެއް ބާރެއް ނެތި މިވީ އަހަރުތަކުގައި އުޅެންޖެހުނުކަމަށްޓަކައި މި ވާހަކަ ފޮރުވިފައި މިއޮތީ.. އެކަމް އަހަރެން މިހާރު މިހިރީ ގަދަވެ ސަލާމަތުން.. އަހަރެން ބޭނުން އެދުވަހުގެ ހުރިހާ ވާހަކައެއް ދުނިޔޭގެ ކުރިމައްޗަށް ނެރެން…އަހަރެން އެއްކުރި ހުރިހާ މައުލޫމާތެއްވީ އެ ސިޓީގައި.. މިއަދު އެ ސިޓީއަތުގައި ނެތަސް ހަމައެކަނި މިއިން ވެސް މި ހާދިސާއަށް އަޅުވާލެވޭ އައްޔަކަށް ވެގެންދާނެ…” އަތުގައި އޮތް ބޮޑު ސިޓީއުރައިގައި ހިފަހައްޓާލާފައި ވަހީދު އެހެން ބުނީ ގަދަހިތްވަރާއި އެކުގައެވެ. އަނިޔާވެރިންނަށް ހައްޤު އަދަބު ދޭން އޭނާ ބޭނުމެވެ. މަރުވެދިޔަ އެތަށް ބަޔަކާއި އަދި އޭނާ ދިރިއުޅުމުގެ އެތަށް އަހަރެއް އެކީ ހޭދަކުރި އޭނާގެ އަނބިމީހާއަށްޓަކައި އިންސާފު ހޯދައިދޭން އޭނާ ބޭނުމެވެ. އޭނާގެ ހަނދާނަށް އައީ މީގެ އަހަރުތަކެއް ކުރީގެ ވާހަކައެކެވެ.\n“ވަހީދު.. އަހަރެންނަށްޓަކައިވިޔަސް، މި ބާއްވަދީ ފޮރުވާފައި… އަހަރެން އާދިއްތަ ދުވަހު އަންނާނަން މި ބަލައި… އެދުވަހުން އެއީ މުނާގެ ހުރިހާ ކަމެއް ފަޅާއަރާނެ ދުވަސް…” މޫނުމަތީން ހާސްކަން ފެންނަމުންދިޔަ ނަބާހާ ވާހަކަދައްކަމުންދިޔައީ އަވަސްއަވަހަށެވެ. ވަހީދު ކައިރި އިން ލަމްހާގެ މޫނުމަތިންވެސް ދިޔައީ ކަންބޮޑުވުން ފެންނަމުންނެވެ.\n“ވަހީދު، އަހަރެންނަށް އިނގޭކަމަކީ މުނާ އަހަރެންގެ އަތުން މި ނަގަން ކޮންމެ ފަދަ ކަމެއްވެސް ކުރާނެކަން…. ހަމައެކަނި މިއަކުން ނުފުދޭނެ.. އަހަރެން މާދަމާ މިއަށްވުރެ ރަނގަޅު ހެއްކެއް ގެނެސްދޭނަން.. އޭރުން މުނާ އެކުޅޭ ކުޅިވަރު އުމުރަށް ނިމުނީ…” ނަބާހާ އޭނާގެ ބޮޑު ރޭވުމުގައި ވަހީދު ހިއްސާވާންޖެހޭ ބައި ކިޔައިދިނުމުން އެކަމަށް ވަހީދު އާބަސްބުނީ އެއްވެސް ދެކޮޅު ހެދުމެއްނެތިއެވެ. ނަބާހާ ކުރަން މިއުޅޭކަމެއްގެ ނަތީޖާ ނުރައްކާތެރިވެދާނޭކަމަށް ނަބާހާ ބުނެދިނެވެ.\n“އޭނާ އަހަރެން ފުރާނަ ދުއްވާލަންވެސް ދެކޮޅެއްނުހަދާނެ… އެކަހަލަ ދުވަހެއް އައިއްސިއްޔާ ވަހީދު.. އަހަރެންގެ އީރަމް ކައިރި ބުނައްޗޭ، އަހަރެން އީރަމްދެކެ ވަރަށް ލޯބިވާވަހަކަ… އިންސާފުގެ މަގަކީ ކިތަންމެ ކަށިތަކަކާއި އަޑިގަނޑުތަކަކުން ހުރަސްކުރެވޭނެ މަގެއްކަމަކު، މި މަގުން ހިނގަން އަހަރެންގެ އީރަމް ކައިރި ބުނެދެއްޗޭ… މި މަގުން ކައްސައިނުލަން ބުނެދެއްޗޭ… އަހަރެންނާއި ހެދި އީރަމް ގެ ދިރިއުޅުމަށް ވަރަށް ބޮޑަށް އަސަރު ކޮށްފި. މުނާ އެދުވަހު އަނިޔާވެރިވީ އަހަރެންނަކަށް ނޫން އީރަމްއަށްވެސް.. ޖެހިގެން އައިދެދުވަހުވެސް އީރަމް ނުދޭ ސުކޫލަކަށް…. އެއްވެސް ވާހަކައެއްނުދައްކާ ވަރަށް ނެގިމަޑުވެފައި އިނީ.. އޭނާ ހުރީ ވަރަށް ބިރުގަނެފައި އަހަރެން ކައިރި ބުނި މުނާ އެއުޅެނީ އަހަރެން މަރާލާށޭ މުނާ ބޭނުންވާ އެއްޗެއް އަވަހަށް ދޭށޭ… އީރަމް ވަރަށް ރުޅިވެސް އައި އަހަރެންދެކެ… އެކަމް މިއީ ރަނގަޅުގޮތް.. މި ނޫން ގޮތަކަށް މުނާގެ އެ މަކަރުވެރިކަން މީހުންނަކަށް ނުފެންނާނެ…” ނަބާހާ ވާން ތައްޔާރުވި ޤުރުބާނީ ފެނި ވަހީދުގެ ގައިން ހީބިހިނަގައިގަތެވެ. މިކަހަލަ ނުރައްކާތެރި ކަންތައްތަކުގެ ވާހަކަ އޭނާ މުޅިންވެސް ފެނުނީ ފިލްމުތަކުންނެވެ. މުނާ އަކީ ނުރައްކާތެރި މީހެއްކަން ނަބާހާ ބުނާނީ އޭގައި ކޮންމެވެސް ހަޤީޤަތެއް އެކުލެވިފައިވީމައެވެ. ނަބާހާ ގެ ދުވަސް އޭނާ ދުއްވާލާނެކަމަށް ނަބާހާ ދުރުދުރުން ބުނީތީ އެކަމާއި ވަހީދުއާއި ލަމްހާވެސް ތިބީ ބިރުގަނެފައެވެ. ނަމަވެސް ނަބާހާ ބުނިފަދައިން މިއީ ކާމިޔާބުދެއްވާ ތެދުމަގެވެ. މި މަގުން އޭނާވެސް ހިނގަން އަޒުމްކަނޑައެޅިއެވެ.\nއޭގެ އަނެއްދުވަހުދަރިފުޅު ލަމްޔާ ސުކޫލަށް ލާފައި އޭނާ އައިތާ މާގިނައިރެއްނުވެ ލަމްހާ އޮފީހަށް ދިޔައެވެ. ވަހީދު އޭނާގެ އަންހެނުންނަށް އަލްވަދާޢު ކީ ހިތުގެ މައްޗަށް ގާގަނޑެއްލާފައެވެ. ނޭނގޭ ސަބަބަކާއި ހެދި ހިތް ބިރުގަންނަވަރުން އޭނާގެ ސިކުނޑި ސުމަކަށް ދާންފެށިއެވެ. ވަހީދު އިންތިޒާރުކުރަން ފެށީ ނަބާހާގެ އިޝާރާތެއް ވޭތޯއެވެ. ނަބާހާ އޭނާއަށް ފޮނުވަން ބޭނުންވާ ހެކި ލިބުމާއިއެކު އޭނާ ދެންކުރަންޖެހޭ ކަންތައްތައް ނަބާހާ ވަނީ ކިޔައިދީފައެވެ. ޖެހިގެން ހުރި މޭޒުމަތީގައި އޮތް ސިޓީއުރައަށް އޭނާގެ ނަޒަރު ހުއްޓެމުންދިޔަވަރަކަށް މީހާ ދާހިއްލާ ފޯވަމުންދިޔައެވެ. އެކަނިވެފައި އިން ވަހީދުގެ އިންތިޒާރު ދިގުދެމިގެންދިޔައެވެ.\nމެންދުރުވާން ގާތްވެފައި ވަނިކޮށް މަސައްކަތެއްގައި އިން ވަހީދުގެ ފޯނަށް މެސެޖެއް އައެވެ. އައިނު ރަނގަޅުކޮށްލާފައި ފޯނު ބަލާލިއިރު އެއީ ނަބާހާ އޭނާއަށް ފޮނުވާފައި އޮތް ވީޑިޔޯއަކާއި ފޮޓޯތަކެކެވެ. ހިތުގެ ވިންދުއަވަސްވެގެންދިޔުމާއި އެކު ވަހީދު އަވަސްވެގަތި ފޯނު ހުޅުވާ އެ ތަކެތި ބަލާށެވެ. ނަބާހާ ފޮނުވާފައި ހުރި ފޮޓޯތަކާއި އެ ވީޑިޔޯ ވަގުތުން އޭނާ ސޭވްކޮށްލީ އެ ގެއްލެން ނޭދޭތީއެވެ. ދެން އޭނާ ހުޅުވާލީ ނަބާހާ ފޮނުވާފައި އިން ވީޑިޔޯއެވެ. ތަންކޮޅެއް ވަގުވަގަށް ތިރިން ނަގައިފައި އެ ވީޑިޔޯ އިނުމުން އެއީ ކުރިމަތިީ ހުރި މުނާއަށް ސިއްރުންކުރި ވީޑިޔޯއެއްކަން ވަހީދުއަށް އެނގުނެވެ. މުނާ ދިޔައީ ނަބާހާ ކުރެން އެތަށް ސުވާލުތަކެއް ކުރަމުންނެވެ. ނަބާހާ ސާބިތުކަމާއި އެކު އެސުވާލުތަކަށް ޖަވާބުދިންއިރު އޭނާ ބޭނުންވާ ހެކި ލިބިއްޖެކަމުގައި ބުނެ އަތުގައި ހުރި ކަރުދާސްތަކެއް ދައްކާލިއެވެ. މުނާގެ ދެލޯ ބޮޑުވެގެންދިޔަތަން ސާފުކޮށް އެ ވީޑިޔޯއިން ފެނުނެވެ.\n“ކަލޭ ގޮތްވެސް ދޫކުރާކަށް ބޭނުމެއްނުވެޔޭ ދޯ… އެކަމް ކަލެއަށް ތިކުޅެވެނީ އަހަރެންނާ… އަހަރެންނަށް އެއްވެސް ކަމެއްނޫން ތި ހުރިހާ އެއްޗެއް ބަރުބާދުކޮށްލުމުގެ..” މުނާ ބުނި އެއްޗެއް ސާފުކޮށް ވަހީދުއަށް އިވުނެވެ.\n“އަހަރެންގެ އަނގަ ބަންދުކުރާނީ ކިހިނެއް މުނާ؟ އަހަރެން ހާދަ ގާތްކޮށްގެންނޭ މުނާ ގެންގުޅުނީ.. މުނާއެއް ނުބުނަންތަ އަހަރެންނޭ މުނާގެ އެކަނިވެރިކަން ފިލުވާލީ.. ނުބުނަންތަ އަހަރެންނަކީ މުނާގެ ދިރިއުޅުމަށް ލިބުނު އަލިކޮޅޭ… ނުބުނަންތަ އެކަނިވެރިއެއްހެން މުނާގެ މަންމަމެންގެ ބޭއިންސާފުން ކުރާ ކަންތައްތަކާއި ކުރިމަތިލެވުނީ އަހަރެންނާއި ހެދިއޭ… ދެން ކީއްވެ މުނާ އަހަރެންނަށް ތިހެން ތިހަދަނީ؟ އެހާ ހަޑި ބަސްތަކާއި ބުނަން ނުވެސް ވާހާ ނުބައި އިންޒާރުތަށް ދެނީ؟ އެވަރުނުވެގެން އަހަރެންގެ އީރަމް.. މުނާއަކަށް ނުކުރާނެތަ އަސަރެއް މުނާގެ ފިރިހެންދަރިފުޅަށް އެފަދަ މަންޒަރުތައް މީހަކު ދެއްކީމައެއް؟ އަހަރެންގެ އީރަމް ދަނީ ސިހިސިހިގެން… އިނގޭތަ އޭނާ ބުނާއެއްޗެއް؟ މުނާ ބޭނުންވާ އެއްޗެއް މުނާއަށް އަވަހަށް ދޭށޭ މުނާ އެއުޅެނީ މަންމަ މަރާލާށޭ… އަހަރެންގެ އީރަމް އަށް ފެނުނު މަންޒަރުތަކުން ހުރީ ނަފްސާނީ ބިރުވެރިކަމެއްގެ ތެރޭގައި.. މުނާވެސް ދެރަވާނެ މުނާގެ ……”\n“އާނ…އެއީ އަހަރެންގެ ދަރިއެއްނޫންކަން ރަނގަޅަށް ނަބާހާއަށް އިނގޭނެ… އަހަރެންގެ ދަރިފުޅު ވީ މަރުވެފައި، އެއީ ހިލޭސާބަހަށް އަހަރެން ދުނިޔެއިން މޮޔަވެދާނެއަތީއޭ ކިޔާފައި އަހަރެންގެ ބޮލުގައި އެމީހުން އެޅުވި އެއްޗެއް.. މީކާންގެ މަންމައަކީ ސަލީމާ… އަހަރެން އެހެންވީމަ އެއްޗެކޭ ހިތަށް އަރާނެތަ؟ ދެން ތިބުނީ އަނެއްވާހަކަ… އަހަރެންގެ ނުހުރޭ ގާތް މީހެއް.. އަހަރެންނަކީ ފެށުނީއްސުރެ އެކަނިވެރިއެއް… ނަބާހާގެ ދަރި އެބުނީ ރަނގަޅަށް.. އަހަރެން މިއަދު ނަބާހާ މަރާލާނަން….”\nމުނާ ދަތްކުނޑި ވިކާފައި ބުނި ބަސްތަކަކުން ވަހީދުގެ ގައިން ހީބިހިނަގައިގަތެވެ. ދެން ފެނުނީ ނަބާހާގެ ފަހަތުން މުނާ ދުއްވައިގަތްތަނެވެ. ނުސާފުކޮށް ފެންނަމުންދިޔަ ވީޑިޔޯ ހުއްޓުމަކަށް އައީ އޮފީހުގެ ގުދަންބަޔަށް ނަބާހާއާއި މުނާއަށް ވަދެވުމާއި އެކުގައެވެ. ނަބާހާ ކެއްސަމުންދިޔަ ގޮތުން އޭނާގެ ނޭފަތަށް އުނދަގޫކުރާ ވަހެއް އެތާ ދުވާކަން ވަހީދުއަށް ރޭކާލިއެވެ. ފަނޑު އައްޔެއްގެތެރޭގައި އޭނާއަށް ފެނުނީ ގުދަންކޮށްފައި ހުރި ކޮންޓެއިނަރުތަކެކެވެ. ދެން ފެނުނީ ވިހަ ހިނިތުންވުމެއް ދީގެންހުރި މުނާއެވެ. މުނާގެ ހޭބުއްދި ފިލާފައި ހުރިހެންވެސް ބައެއް ފަހަރު ހީވަނީ ހޭންފަށާފައި އަނެއްކާވެސް ރުޅި މޫނު ދައްކާ ގޮތްތަކުންނެވެ. ނަބާހާއަށް އެއްޗެއް ނުބުނެވި އުޅެނިކޮށް މުނާ އެ ގުދަނުތެރެއަށް ލައިޓަރެއް އެއްލާލާފައި އެތަނުން ދުއްވައިގަތް މަންޒަރު ސާފުކޮށް ވީޑިޔޯގައި އޮތެވެ. އަލިފާނުގެ ކަނި އެތާ ހިފި ހިސާބުން ނަބާހާގެ އަޑުވެސް ދިޔައީ އިވެމުންނެވެ. އޭނާ އެތަނުން ނިކުންނަން މަސައްކަތްކުރަމުންދިޔަކަން ސާފުކޮށްއިވުނެވެ. މާ ގިނައިރުތަކެއްނުވެ އަޑުތަކެއް އިވި އެތަނުގައި އެއްޗެހިތަކެއް ގޮވާއަޑު އިވުނެވެ. ނަބާހާއަށް އެތަނުން ނިކުމެވުނުކަން ފޯނުން ފެންނަމުންދިޔަ މަންޒަރުތަކުން ހާމަވިއެވެ. ނަބާހާ ވީޑިޔޯ ނިއްވާލީ އެހިސާބުންނެވެ. ވަހީދުގެ ދެލޯ ބޮޑުވެގެންދިޔައެވެ. އޭނަގެ މޭތެރޭ އޮތް ހިތް ހީވަނީ މޭފަޅާ ނިކުންނަން އުޅުނުހެންނެވެ. އެ ވީޑިޔޯ ނިމިގެންދިޔުމާއި އެކު އޭނާއަށް ފެނުނީ ގުރޫޕަކަށް މީހަކު ލާފައި އޮތް ފޮޓޯޓަކެކެވެ. މުނާގެ އޮފީސް ހިންގާ އިމާރާތް އަނދާ އަޅިއަށް ވަމުންދިޔަ މަންޒަރު ފެނި ވަހީދުގެ ހެޔަށް ގޮތްވެ އޭނާ އެހިސާބުން ހަބަރުހުސްވެގެން ވެއްޓުނެވެ.\nވަހީދު ހޭއެރިއިރު އޭނާ އޮތީ ރާއްޖޭން ބޭރުގައެވެ. އެވަގުތު އޭނާއަށް ޖެހުނު ހާރޓްއެޓޭކެއްގެ ސަބަބުން ދެ އަހަރު އޭނާ ކޯމާގައި އޮވެފައި ތެދުވެވުނުއިރު ދިރިއުޅުންވަނީ ބަރުބާދުވެފައެވެ. އޭނާ ގެ އަލަތު ދަރިފުޅާއި އަނބިމީހާ ދުނިޔޭގައި ނެތްކަމުގެ ހަބަރު ލިބުމާއި އެކު ވަހީދުގެ ހިތް ފަޅައިގެންދިޔަފަދައެވެ. ދަރިފުޅު ލަމްޔާ އަމިއްލައަށް މަރުވެދިޔަ ހަބަރަކީ އޭނާގެ ހިތަށް ކުޅަދާނަވި ހަބަރެއްނޫނެވެ. އެހާ ޅައުމުރުގައި ދަރިފުޅަށް ދިމާވި ހިތްދަތިކަމުގައި ބައިވެރިނުވެވި އެނދުމަތިވެފައި އޮތުމުން އޭނާ އެކަމާ އެތަށް ހިތާމަތަކެއް ކުރިއެވެ. ކައިރީ ތިބި ވަހީދުގެ އާއިލާ އެންމެން އޭނާ ހަމައަކަށް އެޅުވޭތޯ މަސައްކަތްކުރިއެވެ.\nވަހީދު ހިޔާލުން ބޭރުވީ ދޮރުހުޅުވާފައި އައި އޭނާގެ ކޮއްކޮގެ ދަރިފުޅު ފެނިފައެވެ. ބަލި ތައްމަތީގައި އެތަށް އަހަރުތަކެއް ގައުމާއި ދުރުގައި އުޅެފައި ވަހީދު އެނބުރި އައިސް ފެށި މަސައްކަތަކީ އެއީއެވެ. އޭނާގެ އަމިއްލަ މެއިލްއިން ވަދެވޭ ޑްރައިވްގައި ފޮރުވާފައި ހުރި ވީޑިޔޯއާއި ނަބާހާ އެއްކުރި ހުރިހާ ހެއްކެއް ވަނީ ރައްކާތެރިކަންމަތީގައި އެހުރިގޮތަށެވެ. އޭނާގެ ބޭނުމަކަށްވީ ނަބާހާ ފެށި އެ ހަނގުރާމަ ނަބާހާގެ ދަރިފުޅު ނިންމާށެވެ. އޭނާގެ ދަރިފުޅު ލަމްޔާއާއި ނުހަނު ގާތް ގުޅުމެއް އޮންނަ އީރަމް އަކީ ނަބާހާ ފަދައިން ހިތްވަރުގަދަ އަޒުމްވަރުގަދަ ކުއްޖެއްކަން ވަހީދުއަށް އިނގެއެވެ.\n“ތުއްތުބޭ.. އެ ހުރިހާ ސިޓީއެއް ފޮނުވާފައި މިއޮތީ ނުބައި އެޑްރެހަކަށޭ.. އެގެޔަށް ދިޔައީމަ އެނގުނީ އަދި މިވީގޮތް… އީރަމް މިހާރު އުޅެނީ އެހެން ގެއެއްގައި.. އެގޭ މީހުން ބުނީ އެ ސިޓީއުރަތައް ރައްކާތެރިކަމާއި އެކު އީރަމްގެ ދޮންމަންމައަށް ހަވާލުކުރެވުނުކަމަށް.. އެހެންވީމަ އެ ވާނީ އީރަމްގެ އަތުގައި ކަންނޭނގެ.. މިއޮތީ އީރަމް މިހާރު އުޅޭ ގެ…” ކޮއްކޮގެ ދަރިފުޅު ވަހީދުއަށް އޮޅުންފިލުވައިދީފައި ދިނީ ކަރުދާސްކޮޅެކެވެ. މިހުރިހާ ދުވަސްވީއިރުވެސް އީރަމްގެ ހަބަރެއް ދަބަރެއް ނެތި މިހެންވެގެންތާއެވެ. ނޫންނަމަ މިހާރު އީރަމްއަށް އެ ފެނި ވަހީދުއަށް ގުޅާހާ ދުވަސްވެދާނެއެވެ.\n“ނަސީބެއްނު އިނގުނިކަން.. އަހަރެން މިފަހަރު ބޭނުން އީރަމްއާއި ބައްދަލުކުރަން ދާން.. އެހެންވީމަ ގެނޭ އަހަރެން ދާނަން…” ވަހީދު އެހެން ބުނެފައި ކޮއްޅަށް ތެދުވިއެވެ. ފޯނުގައި އޭނާ އީރަމް އަށް ދައްކަންބޭނުންވާ ހުރިހާ އެއްޗެއް ރައްކާކުރީ އެ ސިޓީތަށް އީރަމްއަށް ނުލިބިދާނޭ ހިތުގައި އޮތުމުންނެވެ.\nއީރަމްގެ ނަޒަރު އިރުއިރުކޮޅާ ހުއްޓެނީ ކުރިމަތީ އިށިނދެ އިން ވަހީދުއަށެވެ.\nSalaam! I got too excited and had to makeasurprise post!! As i have already told, there are twenty episodes so there are5more left. I have started to writeastory but idk if i can complete it soon or not. Because it took me months to complete this short story. I remember writing so many long ones just inamonth during the old time. But i took five months to write this. Hahaha! Well Eeram is so cool and so is meekaan. Let’s see how it goes dhw!! I remember when we had chatrooms and stuffs here in esfiya. Miss you all my chatroom friends 😉 Take care guys and lemme know about how you are doing during this lockdown! Because I, I am very bored, also did i tell you guys that i am in Maldives now and NOW I DONT HAVE TO WORRY ABOUT TIME DIFFERENCES. Anyway, my days are too long but too fast. And boredom makes me read many stories which i have read too many times. I NEED NEW STORIES. Ok thats enough from my side. Tell me about your Lockdown life? Take care. See you tomorrow in sha allah with the next part. 🙂\nYeah.. I am first dhw….sis.. Sorry i was busy with my studies so couldn’t reply… But I read.. It’s superb… I am in grade 10… Keep it up… Vaahaka Varah reethi maashaa Allah… 💖 💖 💖 you are the best author buneveeny.. 😘😘😘😘thank you so much 🌹🌹🌹🌹when next part.. Sis… 💖💖💖\nIts okay pie. 🙂 Ikn things are difficult during this sad situation. But keep working hard and focus on your studies as much as you can. Good luck with your studies. Next ep is tomorrow in sha Allah. 🙂 Thankyou\nV V V salhi…. Mi March mahuga ryn ge hurihaa vaahakaeh kin…. It was fantastic… 😍😍😍😍speechless.. 🤐🤐……… Love you so much….. Ryn akee esfiya ga emme reethikoh vaahaka liya miss……….. Take care Saranghae ❤❤❤❤❤\nAlhey thankyou!! Love you too 🙂 Take care\nV V V salhi…. Mi March mahuga ryn ge hurihaa vaahakaeh kin…. It was fantastic… 😍😍😍😍speechless.. 🤐🤐……… Love you so much….. Ryn akee esfiya ga emme reethikoh vaahaka liya miss……….. Take care Saranghae ❤❤❤❤❤ V furihama\nWow.. Next part kon irakun.. Im curiously waiting… Masha Allah…. Varah reethi mi vaahaka…..\nThankyou L. Mi vaahakaige dhen oii part maadhamaa upload kohladheynan. Take care 🙂\nYeah I am first dhw.. Sis 💖💖 as usually story maashaa Allah Varah reethi.. Keep it up… I am in grade 10… I haveaquestion… ARE YOU A FAN OF BTS.. Sifakuruntha ves Varah reethi… Hevany Vaahaka thereegai ulhevehen…..\nR u an ARMY….. mibunee bts feynehtha??????? Just curious…. Ryn aah varah vaahaka dhahkaa hihveyyyyy….. ❤❤❤😞😞😞\nThose who wants to know if i am an army or not, i am an army, since 2016ish if im not wrong. Yeah!! Its beenalong journey being an army but before that i amawriter, i hope i will be known asawriter than an army because an army shouldnt lose their real identity to love BTS. So hi! i am ryn,astory writer.. 😉 Alrightyyy TAKE CARE.. 🙂\nWho’s your favourite bts member?????? Which song is your favourite…. Mine is boy with luv. 👦❤\nI dont have favourites darling, i love all of them and i love all of their songs. Idk what to choose. Take care.\nAww🥰🥰🙂Ryn v reethi mi part vx keep it up\nThankyou Eem ❤\nBy the way story vrh salhi\nThank you Iraish 🙂\nOwwwwn …… Thanks…. Yaa five episode dhww dhn … Will gonna miss u Ryn …. Ekamu u ge ehn vaahaka eh fashaanan dhww …. Afu ah varah reethi Ryn he hurihaa vaahaka ehves .. btw comment eh nukuran … Mi vaahaka specially .. dhn comment kuraanan inshallah u ge hurihaa story akah ves… Because u are my favorite writer …. Lockdown ga anenhen kameh nukuran dhn school ge filaavalhuthah kiyanee … Foohi varah.. dhn stories kiyanee …\n….. Ryn if u don’t mind can u tell ur age sissy… Luv u take care…. If u don’t mind bunedheefaanantha u ge age plx …. U molhuveema hama ahaalanee igey …… Luv u …dhn mi part ves superb Hama …. Don’t know what to say …. Ryn sissy gadu molhu kamun 😊😍😘.#stayhome …luv u ❤\nThankyou so much Afu. Vrh ufaavehje comment kiyaalevunyma and i will miss your comments and ehen readers ge comments abadhuvx, because regulary koh comment kuraathyve. So you still in school dhw, ehenvyma vaane rangalhah kiyavan vx ingey. Goodluck with your studies. And I am 20 now, So weird because when i joined esfiya and stuffs i was 15 hahaha!! Love you too. Take care ingey 🙂 and i will in sha Allah continue uploading stories, once i am done i will ingey.. Goodnight.\nWhn is nxt? Curiously waiting for that🙂 beynumeh noon meekaan aa eeram dhuruvaakah 😭😭😭\nhii rynn!!! my heart is beating toooo fast cuz i’m veryyyy curious to read the next episode! ughhhh… its gonna be funn. love you and good night my fav writer!!xoxo<3\nOwwwn wlc Ryn sissy …. Miss u more …. Hmm yaa still in school gr8 heheheh … Hahahhahahahah thank u age bunedhineema …. TC u too…. Ohhh thank u …… Luv u … ❤


މާރަންދޫއަށް ބޭނުންވެފައިވާ ކަންކަން ވީހާ އަވަހަށް ޙައްލުކުރެއްވުމަށް މަސައްކަތް ކުރައްވާނަން: ނައިބް ރައީސް\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 12 ސިކުންތު\nސަރުކާރުން ވަކި ރަށެއް ތަފާތު ނުކުރައްވާނެކަމަށާއި، މާރަންދޫއަށް ބޭނުންވެގެން ރަށުގެ ކައުންސިލާއި މުޢައްސަސާތަކުން ފާހަގަކުރެއްވި ކަންކަން ވީހާވެސް އަވަހަށް ޙައްލުކުރެއްވުމަށް މަސައްކަތް ކުރައްވާނެކަމުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ވިދާޅުވެއްޖެއެވެ.\nފައިޞަލް މިމޭރުމުން ވިދާޅުވީ ތިލަދުންމަތީ އުތުރުބުރީ މާރަންދޫއަށް މިއަދު ކުރެއްވި ޒިޔާރަތުގައި\nމާރަންދޫ ސްކޫލްގައި ބޭއްވި ބައްދަލުކުރެއްވުމުގައި، ރަށުގެ ޙާލަތާއި ރައްޔިތުންނަށް ދިމާވެފައިވާ ދަތިތަކާބެހޭ މަޢުލޫމާތު ރައީސުލްޖުމްހޫރިއްޔާގެ ނައިބު އޮޅުންފިލުއްވެވުމަށްފަހުއެވެ.\nމި ބައްދަލުކުރެއްވުމުގައި, މާރަންދޫ ކައުންސިލަރުން ދެއްކެވި ވާހަކަފުޅުގައި، ބައެއް އަސާސީ ޚިދުމަތްތައް އަދިވެސް ފުރިހަމަވެފައި ނެތުމުން ރައްޔިތުންނަށް ދިމާވަމުންދާ ދަތިތަކާއި، ކުރިއަށް އޮތްތާނގައި ރަށަށް ބޭނުންވާ ޢުމްރާނީ ތަރައްޤީގެ މަސައްކަތްތަކުގެ މަޢުލޫމާތު ރައީސުލްޖުމްހޫރިއްޔާގެ ނާއިބާ ޙިއްޞާ ކުރެއްވިއެވެ.\nމިގޮތުން ކައުންސިލުން ފާހަގަކުރެއްވި ކަންކަމުގެ ތެރޭގައި، ރަށުގެ ފަޅުގެ ދަތިކަމާއި، ސްކޫލް ޢިމާރާތުގެ ހުރި ދަތިތައް ފާހަގަ ކުރައްވައި، ރަށުގެ ޒުވާނުންނަށް ފުޓުބޯޅަ ދަނޑެއްގެ މުހިންމުކަން ރައީސުލްޖުމްހޫރިއްޔާގެ ނައިބާ ޙިއްޞާކުރެއްވިއެވެ.\nބަނދަރުމަތީގައި ރައްޔިތުންނާ ވާހަކަފުޅު ދައްކަވަމުން ރައީސުލްޖުމްހޫރިއްޔާގެ ނައިބު ވަނީ ސަރުކާރުގެ ސިޔާސަތަކީ އެއްވެސް ކަމެއްގައި ވަކި ރަށެއް ތަފާތު ނުކުރުންކަމުގައި ވިދާޅުވެފައެވެ. އަދި ސަރުކާރުން ތަޢުލީމާއި، ޞިއްޙީ ކަންކަމަށް ޚާއްޞަ ސަމާލުކަމެއް ދެއްވާ ކަމަށާއި، އެކަންކަމުގައި ރައްޔިތުންނަށް ހެޔޮ ބަދަލުތަކެއް ފެންނާނެކަމުގައި އެމަނިކުފާނު ވިދާޅުވިއެވެ.\nއިންޑިއާ އެކްސްޕޯ ފެއަރ އަށް ރައީސް ޞާލިޙް ޒިޔާރަތް ކުރައްވައިފި\nވިސްލްބްލޯކުރާ ފަރާތްތައް ރައްކާތެރިކުރުމުގެ ބިލު ތަޞްދީޤު ކުރައްވައިފި\nދ. އަތޮޅު ހޮސްޕިޓަލުގައި ދަތުގެ ފަރުވާ ޚިދުމަތް ފައްޓަވައިދެއްވައިފި\nރައީސް ޞާލިޙް ދ. އަތޮޅަށް ކުރައްވި ދަތުރުފުޅު ނިންމަވާލައްވައިފި\nދ. އަތޮޅު ހޮސްޕިޓަލުގެ އައު އިމާރާތުގެ މަޝްރޫޢަށް ބޭނުންވާ ފައިސާ ހަމަޖެހިއްޖެ: ރައީސް ޞާލިޙް


vnews - Dhe Loabi\n(08 ފެބްރުއަރީ 2017 އާ ގުޅޭ)\n"އަހަރެންނަށް މައުލޫމާތު ލިބިފައިވަނީ އިހުނާ އެ މީހާއަށް އެހީތެރިވާކަމަށް. އެއީ ތެދެއްތަ؟" ޖުމާމު ސުވާލުކުރީ އޭނާއަށް ލިބުނު ބައެއް މަޢުލޫމާތުތައް ބަދަލުކޮށްލައިގެންނެވެ. ބޭނުމަކީ އިތުރު މަޢުލޫމާތު ހޯދުމެވެ. ކުރެވުނު ސުވާލާއެކު އިހުނާއަށް އިސްދަށް ޖަހާލެވުނީއެވެ. އެ ފުން ދެ ލޮލުން ކަރުނަ ހިލެންފެށީއެވެ. އެ އިހުސާސްތަކާއެކު މުޅި މޫނު ރަތްވީއެވެ. ޖުމާމުގެ ދެ ލޯ ބޮޑުވިއެވެ. ވީ ކީއްތޯ އަމިއްލަ ނަފުސާ ސުވާލުކުރެވުނެވެ. އެއަށްވުރެ ބޮޑަށް ލަދުގަތެވެ. ޖުމާމަށް އެދެވުނީ މަޢާފަކަށެވެ. އިހުނާ ބޯ ހޫރާލުމަށްފަހު ތިރީ ތުންފަތުގައި ދަތް އެޅިއެވެ. އަދި އަތްތިލައިގެ ނުފުށުން ދެ ލޯ ފުހެލި އެވެ.\n"އަހަރެން އެހީތެރިވިން. އެކަމަކު ދެން އިތުރަށް އެހީތެރިވާނެ ހިތްވަރެއް ނުލިބުނު. އެކަން ކުރާކަށް އަހަރެންގެ ހިތެއް ނޭދުނު" އިހުނާއަށް އިތުރަށް ރޮވެން ފެށުނެވެ. ނަމަވެސް އޭނާ ކެތްތެރިވިއެވެ. ހިތްވަރު ކުރިއެވެ.\n"އަހަރެންނަށް ގަބޫލުކުރެވެނީ ފިރިމީހާ މި ދުނިޔެ ދޫކުރީ އޭނާ ސިހުރު ހަދައިގެން ކަމަށް. ކިހިނެއް އަހަރެން އެހީތެރިވާނީ؟ ފިރިމީހާގެ ދުނިޔޭގައި އަހަރެން އޭނާއަށް އެހީތެރިވީން. އެހެން އެއްވެސް މީހަކު އަޅައިނުލާއިރު އޭނާއަށް ކާއެތި ކޮޅު ދިނިން. އެކަމަކު އަހަރެންނަށް ދޭން އެނގުނު އަގަކީ މީ. ކިހިނެއް އަހަރެން އެހީތެރި ވާނީ؟" ކުރެވުނު ސުވާލާއެކު އިހުނާގެ އަޑު ބެދުނެވެ. ޖުމާމަށް އިނދެވުނީ ބަސް ހުއްޓިފައެވެ. އިތުރު ސުވާލެއް ކުރަން ނުކެރިފައެވެ. އެ ވާހަކަތަކާއެކު އިތުރަށް ކުރިއަށްދާން އުނދަގޫވެފައެވެ.\nދައްކަމުންދިޔަ ވާހަކަތަކުގެ މިސްރާބު ޖުމާމު ބަދަލުކޮށްލިއެވެ. އެނިޔަތުގައި ފެށީ ގޭތެރޭގެ ވާހަކަތަކެވެ.\n"މިއަދު އަހަރެންނަކީ ނިކަމެއްޗެއް. އަޅައިލާނެ އިތުރު މީހަކު ނެތް އެކަނިވެރިއެއް. ދިރިއުޅުމުގެ ފޮނި ހުވަފެންތަކެއް ދުށް ބަދުނަސީބު ވެރިއެއް" އިހުނާގެ ވާހަކަތަކުން ޖުމާމުގެ ހާސްކަން ދިޔައީ އިތުރުވަމުންނެވެ.\nހިތުގެ ވިންދު ދިޔައީ އަވަސްވަމުންނެވެ. ހަމްދަރުދީގެ އިހުސާސްތައް ދިޔައީ ހޭލަމުންނެވެ. އިހުދާގެ ހަޔާތުގެ ޞަފުހާތަކަށް ޖުމާމަށް ވަދެވުނީ ކިހައި ވަރަކަށް ކޮން ގޮތަކަށް ކަމެއް ވެސް އޭނާއަކަށް ނޭނގުނެވެ.\nޖުމާމުގެ ލޮލުންވެސް ކަރުނަ ނީރިގެން ދިޔައީ ގަސްތަކު ނޫނެވެ. ބޭއިޚުތިޔާރުގައެވެ.\nގަޑިއެއްހައި އިރުގެ ވާހަކަތަކަށް ފަހު ޖުމާމު އެގެއިން ނިކުތީ ހިތްދަތި ޙަޔާތެއްގެ ހިތި އުދާސްތަކެއްގެ ވޭނީ އަޑު ހިތުގެ ޓޭޕްގައި ރެކޯޑު ކޮށްގެންނެވެ. ގެއާ ހަމައަށް ދެވުނު އިރުވެސް އޭނާގެ ވިސްނުން ހުރީ އިހުނާގެ ވާހަކަތަކުގެ ތެރޭގައެވެ.\n"ބަލަ މި އާދެވުނިއްޔޭ. ދެން ކޮން އިރަކުން ނުކުންނާނީ؟ އަހަރެން އަންނަންވީ ކޮން އިރަކުން؟" އެހީތެރިޔާ ސުވާލުކުރީ ޖުމާމަށެވެ.\n"ފެންވަރައިލައިގެން އަހަރެން މި ނުކުންނަނީ. ގަޑިއެއްހައި އިރު ފަހުން އާދޭ" ރަކިގޮތަކަށް ޖުމާމު ޖަވާބުދިނެވެ. އެހެން ބުނުމަށްފަހު ޖުމާމު ވަނީ އޭނާ އުޅޭ ގެއަށެވެ. ދޮރުން އެތެރެވި އިރުވެސް އޭނާގެ ސިކުނޑި އުނދަގޫ ކުރެއެވެ. އޭނާގެ ހިތް ކަމަކަށް އެދެމުން ދިޔައެވެ.\nޖުމާމަށް ޖައްސާލެވުނީ އެނދުގައެވެ. އޮށޯވެލެވުނީ ފުން ނޭވާއަކާއެކުއެވެ. އެ ނޭވާގައި ވަނީ މީހެއްގެ ދިރިއުޅުން ހަލާކުވެގެން ދިޔަ ގޮތުގެ އުދާސްތަކެވެ. ޖުމާމަށް ވިންނެންފެށުނީ އިހުނާއާމެދުއެވެ. އޭނާ އުޅޭ ހާލާމެދުއެވެ. އޭނާ އުޅޭލެއް އެކަނިވެރި ކަމާމެދުއެވެ. އޭނާ ހިއްސާކުރި ހުވެފެންތަކުގެ މަތިވެރި ކަމާމެދުއެވެ. އެކަމަކު އެ ޚިޔާލުތަކަށް ގެއްލެން ޖުމާމަކީ ކާކު ހެއްޔެވެ؟ އޭނާއަށް އޮތީ ކޮން ހައްގެއް ހެއްޔެވެ؟ އޭނާއަށް ކުރަން ޖެހިފައިވާ މަސައްކަތަކީ އެއީ ހެއްޔެވެ؟ ޖުމާމު އޭނާގެ ޒަމީރުގެ މައްޗަށް ގަދަވެގަތެވެ. މާނޭވާއެއްލައި ތުވާލި ހިފައިގެން ފެންވަރަން ވަނެވެ.\nގަޑިއަށް ބަލަމުން ޖުމާމު ދިޔައީ ރީތިވަމުންނެވެ. ލޯގަނޑުގެ ކުރިމަތީ ހުއްޓުމާއެކު އަމިއްލަ ޒަމީރު ސުވާލުކުރަން ފެށިއެވެ. ދެން އިހުނާއާ ބައްދަލުވާނެ ހެއްޔެވެ؟ އޭނާއާ ދިމާކުރެވޭނެ ހެއްޔެވެ؟ އެކަން ކުރުމަށް އިތުރު މަގެއް ފަހިވާނެ ހެއްޔެވެ؟ ޖުމާމުގެ ސިކުނޑު ކުރަމުން ދިޔަ ޚިޔާލީ ސުވާލުތަކުގެ ތެރެއިން އޭނާ ނުކުންނަން މަޖުބޫރުވީ ދޮރުގައި މީހަކު ޓަކިދިނުމުންނެވެ. ޖުމާމް ޔަގީންކުރީ އެއީ އެހީތެރިޔާކަމެވެ. ކަންވީ ވެސް އެހެންނެވެ. ދޮރު ހުޅުވިއިރު ހުރީ އެހީތެރިޔާއެވެ.\nޖުމާމާއި އެހީތެރިޔާ ގެއިން ނުކުމެ ކުޑަތަންކޮޅަކަށް ނުދެވެނީސް ފަހަތުން އަންހެން ކުއްޖަކު އެހީތެރިޔާގެ ނަމުން ގޮވާލާއަޑު އިވުނެވެ. އެ އަޑަށް އެހީތެރިޔާ ބަލައިލިއެވެ. ޖުމާމަށް ހިނގުން ހުއްޓުވިއެވެ. އެއަޑު ސުކުނޑި ދެނެގަތެވެ. އެއާއެކު ފަހަތް ބަލައިލަން މަޖުބޫރުކުރުވިއެވެ. ފެނުނީ އިހުދާއެވެ. ޖުމާމަށް ތަފާތު އިހުސާސްތަކަށް ކުރެވެން ފެށިއެވެ. ހިތުގެ ވިންދު އަވަސްވިއެވެ. އިހުދާއާ ވާހަކަދައްކާލައި ހިތްވިއެވެ.\nދިހަވަރަކަށް ފިޔަވަޅު އެޅުމަށްފަހު އެހީތެރިޔާ އިހުދާގެ ގާތަށް ދިޔައެވެ.\n"މި އޮތީ ޖުމާމުގެ ގަލަމެއް. އޭނާ އިން ޖޯލި ކައިރި އޮތީ. އަގު ބޮޑު ގަލަމެއްވީމާ ހިތަށް އެރީ ހަވާލުކުރަންވާނޭ. އަނެއްކާ ގެއްލިގެން ހޯދާފާނޭ" ޕާކަރު ދެލި އަޅައި ގަލަމެއް އެހީތެރިޔާގެ އަތަށް ދިއްކޮށްލަމުން އިހުދާ ވާހަކަ ފެށިއެވެ. އޭރު ޖުމާމު ވެސް އިހުދާއާ އަރާ ހަމަކުރަނީއެވެ.\n"އައްދޭ. ގަލަން ދޯ؟ ގަލަން ބާއްވާފައި އާދެވުނު އިރުވެސް ނޭނގުނެއްނު" އެހީތެރިޔާގެ އަތުގައި އޮތް ގަލަން ފެނުމުން ޖުމާމަށް ބުނެވުނެވެ.\n"މާ އޮލަ ވާހަކަތައް ދެއްކީމާ ގަލަމަށް ވީގޮތް ނޭނގުނީ ކަންނޭނގެ" އެހީތެރިޔާގެ ޖުމުލައިން އިހުދާ ލަދުގަތެވެ. އޭނާއަށް ބަލައި ލެވުނީ ޖުމާމުގެ މޫނަށެވެ. ޖުމާމަށް ވެސް ބަލައިލެވުނީ އިހުދާގެ ލޮލަލަށެވެ. ހަތަރުކަޅި ހަމަވެ ދެ ހިތަށް އޭގެ ތޫނުކަން ވެދެގެން ދިޔަކަހަލައެވެ. ދެމީހުންނަށް ވެސް ރަކި ހިނިތުންވުމެއް ދެވުނެވެ.\n"ދެން އިހުދާއަކާ ދިމައެއް ނުވާނެ ދޯ؟" ސުވާލުކުރީ ޖުމާމެވެ. އިހުދާ ޖަވާބެއް ނުދެއެވެ.\n"ނޫން. އިތުރަށް ބައްދަލުކުރަން ބޭނުން ވާނަމަ ދިމާވާނެ. އެކަމަށް ހުރަސް އަޅާނެ މީހަކު ނުހުންނާނެ. ދޯ އިހުދާ؟" ޖުމާމުގެ ސުވާލަށް ޖަވާބު ދިނީ އެހީތެރިޔާއެވެ. އޭނާ ބެލީ ޖުމާމަށް އެހީތެރި ވެވޭނެ ގޮތެކެވެ. އޭނާއާ ހަވާލުކޮށްފައިވާ މަސައްކަތް އެންމެ ފުރިހަމައަށް ކުރެވޭތޯއެވެ.\nއެހީތެރިޔާގެ ޖަވާބާއެކު އިހުދާ ހިނގައިގަތެވެ. ޖުމާމާއި އެހީތެރިޔާ ކުރިން އައިކޮޅަށް އެނބުރިލިއެވެ. ދެ މީހުންގެ ހިތުގައި އެތައް ސުވާލެއް އުފައްދަމުންނެވެ. ޖުމާމުގެ ހިތުގައި އުފެދެމުން ދިޔައީ އިހުދާއާ ގުޅޭ ސުވާލުތަކެކެވެ. އެހީތެރިޔާގެ ހިތުގައި އުފެދެމުން ދިޔައީ ޖުމާމާ ގުޅޭ ސުވާލުތަކެކެވެ.\n"އަހަރެން ސުވާލެއް ކޮށްލަންތަ؟ އިހުދާ އުޅެނީ ވަރަށް ހާލުގައިތަ؟" ވާހަކަ ފެށީ ޖުމާމެވެ.\n"އިހުދާއަކީ ވަރަށް ހާލުގައި އުޅޭ މީހެއް. ކުރިން ފިރިމީހާގެ ދުނިޔޭގައި އާދައިގެ އުޅުމެއް އުޅުނަސް ފަހުން ހާލަތު ބަދަލުވި. އޭނާ މަރުވުމަށް ފަހު އެކި މީސްމީހުން އޭނާއަށް އެހީތެރިވި. ނަމަވެސް އޭނާގެ އާއިލާ މީހުންނާ މާ ބޮޑު ގުޅުމެއް ނޯވޭ" އެހީތެރިޔާގެ ވާހަކަޔަކުން ޖުމާމު އިތުރު ސުވާލެއް އުދެއްދިއެވެ\n"ކީއްވެ އާއިލާ މީހުން އެހީތެރި ނުވަނީ؟"


"Maldives border miles" thaa'arafu kohfi\n"މޯލްޑިވްސް ބޯޑާ މައިލްސް" ތައާރަފުކޮށްފި\nރާއްޖޭން ބޭރުގައި ބައިވެރިވި ފެއާއެއް: ޓޫރިސްޓުންގެ ޝައުގުވެރިކަން އިތުރު ކުރަން ހާއްސަ ޕްރޮގްރާމެއް އިމިގްރޭޝަން އިން ވަނީ ފަށާފައި -- ފޮޓޯ: ޓޫރިޒަމް\nރާއްޖެ އަންނަ ޓޫރިސްޓުން، ރާއްޖެއާ މެދު ޝައުގުވެރިކަން އިތުރު ކުރަން "މޯލްޑިވްސް ބޯޑާ މައިލްސް" ގެ ނަމުގައި ހާއްސަ ޕްރޮގްރާމެއް މިރޭ ފަށައިފި އެވެ.\nމޯލްޑިވްސް އިމިގްރޭޝަންގެ އިސް ނެގުމެއްގެ ދަށުން، ޓޫރިޒަމް މިނިސްޓްރީ އާއި ޓޫރިޒަމް ޕްރޮމޯޓް ކުރުމުގައި މާ ބޮޑު މަސައްކަތެއް ނޯންނަ އެކަމަކު ބޮޑު ބަޖެޓެއް އޮންނަ އެމްއެމްޕީއާރުސީ ގުޅިގެން "މޯލްޑިވްސް ބޯޑާ މައިލްސް" ގެ ނަމުގައި ފަރުމާ ކޮށްފައިވާ ޕްރިވިލެޖް ޕްރޮގްރާމް ތައާރަފު ކޮށްދެއްވީ ޓޫރިޒަމް މިނިސްޓަރު ޑރ. އަބްދުﷲ މައުސޫމް އެވެ.\nމި ރަސްމިއްޔާތުގައި ވާހަކަ ދައްވަމުން، ކޮންޓްރޯލާ އޮފް އިމިގްރޭޝަން މުހައްމަދު އަހުމަދު ހުސައިން ވިދާޅުވި ގޮތުގައި މިއީ ދުނިޔޭގައި ވެސް މި ފަދަ ޕްރޮގްރާމެއް ތައާރަފު ކުރި ފުރަތަމަ ފަހަރެވެ. އަދި މި ޕްރޮގްރާމުގެ ސަބަބުން ޓޫރިސްޓުންގެ ޝައުގުވެރިކަން އިތުރު ވެގެން ދާނެ އެވެ. އަދި މިއީ ދެ މަސް ދުވަހުން ފުރިހަމަ ކުރި މަސައްކަތެކެވެ.\n"ވިސްނުމަކީ ލޯ އެންފޯސްމަންޓް އެޖެންސީތަކާއި ޕްރޮމޯޝަނަށް މަސައްކަތް ކުރާ ފަރާތްތައް އެއް އަޒުމެއްގައި އަތުގުޅާލައިގެން މަސައްކަތް ކުރުވުމުގެ ވިސްނުން ގެނައުން. އެ ވިސްނުމަކީ ޓޫރިޒަމްގެ ވިސްނުން. ރާއްޖެ އަންނަ ޓޫރިސްޓުންނަށް ލޯތްބާއި އޯގާތެރިކަމާއެކު ހިދުމަތް ދިނުމުގެ ވިސްނުން،" ހަނަފީ ވިދާޅުވި އެވެ.\nމި ރަސްމިއްޔާތުގައި ޓޫރިޒަމް މިނިސްޓަރު މައުސޫމް ވިދާޅުވީ ޖުލައި މަހުގެ 15 ވަނަ ދުވަހު ރާއްޖޭގެ ބޯޑަރު ހުޅުވަން ރައީސް އިބްރާހިމް މުހައްމަދު ސޯލިހު ނިންމެވި ނިންމުމަކީ ވަރަށް ހިތްވަރު ގަދަ މުހިންމު ނިންމެވުމެއް ކަމަށެވެ. މިއަދު ލޯންޗު ކުރި ޕްރޮގްރާމަކީ އުންމީދީ ޕްރޮގްރާމެއް ކަމަށެވެ.\nމިނިސްޓަރު އިތުރަށް ވިދާޅުވީ މިއަދު ލޯންޗު ކުރި ޕްރޮގްރާމްއަކީ އުންމީދީ ޕްރޮގްރާމެއް ކަމަށާއި 2021 ވަނަ އަހަރަކީ ރާއްޖެއަށް ކާމިޔާބު އަހަރަކަށް ވާނެ ކަމަށެވެ.\nޓޫރިޒަމްގެ މަންފާ އެންމެ ފުރިހަމަ ގޮތުގައި ދިވެހި ރައްޔިތުންނަށް ލިބޭނީ މި ސިނާއަތުގެ ވެރިންނަކީ ދިވެހިންނަށް ވެގެން ކަމަށް ވެސް އޭނާ ވިދާޅުވި އެވެ.\n"ރައްރަށުގެ ކުދި ހޮޓާތަކާ ގެސްޓްހައުސްތައް ފައިދާ ލިބޭ ގޮތަށް ހިންގާލެވިގެން. ފަތުރުވެރިކަމުގައި ދިވެހިން އަދާ ކުރާ ހިތްވާ ބޮޑެތި މުސާރަ ލިބޭ ވަޒީފާތައް ދިވެހިންނަށް ލިބިގެން. އަންހެނުންގެ ހިއްސާ ފަތުރުވެރިކަމުގައި އިތުރު ވެގެން. މަސްވެރިންނާއި ދަނޑުވެރިންނާއި ފަންނާނުންގެ ބައިވެރިވުން އިންޑަސްޓްރީގައި އޮވެގެން. އަޅުގަނޑުމެންގެ މަސައްކަތްތައް ބައްޓަން ކުރާނީ އިރާދަ ކުރެއްވީ އެގޮތަށް،" މައުސޫމް ވިދާޅުވި އެވެ.\nމޯލްޑިވްސް ބޯޑާ މައިލްސް ޕްރޮގްރާމް ފަރުމާކޮށްފައި ވަނީ ބޯޑަރު ހުރަސްކޮށް ރާއްޖެ އަންނަ ޓޫރިސްޓުންނަށް ޕޮއިންޓް ލިބޭ ގޮތަށެވެ. މި ޕްރޮގްރާމުގައި ހާއްސަ އޮކޭޝަން ތަކަށް ރާއްޖެ އަންނަ ޓޫރިސްޓުންނަށް ޕޮއިންޓް އިތުރުވެ އެވެ. މި ޕްރޮގްރާމުގައި ތިން ޕެކޭޖެއް ތައާރަފު ކުރާނެ އެވެ. ބްރޯންޒް ޕެކޭޖުގެ ނަމަކީ "އައިދަ" އެވެ. އަދި ސިލްވާ "އަންތަރަ" އަދި ގޯލްޑަކީ "އަބާރަނަ" އެވެ. ހާއްސަ ބެނެފިޓްސް ތަކެއް މި ޕެކޭޖުތަކުގައި ހިމެނޭނެ އެވެ.\nއެމްއެމްޕީއާރްސީ އިމިގްރޭޝަން ޓޫރިޒަމް + ވިޒިޓް މޯލްޑިވްސް ޑރ. އަބްދުﷲ މައުސޫމް ކޮވިޑް-19 ދިވެހި ރާއްޖެ އަލުން ހުޅުވާލުން


އައިޕެޑާއި އައިފޯން އަދި އެންޑްރޮއިޑް ޑިވައިސްތަކުން މިހާރު އީޓީ ބޭނުންކުރެވޭނެ\n15 އޮގަސްޓު 2012\nބ. އަތޮޅުގެ ކޮމިޔުނިޓީއަށް ޚާއްސަކޮށްގެން ނެރޭ އޮންލައިން ނޫސް އޭދަފުށީ ޓައިމްސް (އީޓީ) ވަކި އެޕްލިކޭޝަނެއް ބޭނުންނުކޮށް އައިޕެޑާއި އައިފޯން އަދި އެންޑްރޮއިޑް ޑިވައިސްތަކުން ވެސް މިހާރު\nމި ޚިދުމަތަކީ ކިޔުންތެރިންނާ ރައްޓެހި އަދި ޒަމާނީ ޓެކްނޮލޮޖީގެ ތެރެއަށް ހުޅުވާލެފިވައިވާ އޮންލައިން ނޫހަކަށް އީޓީ ހެދުމަށްޓަކައި މިހާރު ކުރަމުން އަންނަ މަސައްކަތްތަކުގެ ދަށުން ތައާރަފު ކުރެވުނު ޚިދުމަތެކެވެ.\nމި ޚިދުމަތާ ބެހޭގޮތުން ވާހަކަ ދައްކަވަމުން އީޓީ އޮންލައިން ނޫސް ތަރައްގީ ކުރާ ކޮންސަލްޓަންސީފާމް، ސެލްޓެކް ސޮލިއުޝަން އިން ބުނީ އިއްޔެ އިން ފެށިގެން މޯބައިލް ފޯނާއި އައިޕެޑު ތަކުން އީޓީ ވިއުކުރެވޭނެ ކަމަށެވެ\n“އޮޕެރާ އަދި ފަޔާފޮކްސް މޯބައިލް ބްރޯޒާގައި އެއްވެސް އުނދަގޫ ކަމެއް ނެތި ވިއުކުރެވޭނެ. އެހެންކަމުން ތާނަ ފޮންޓްތައް ޑިސްޕްލޭކުރުމުގައި މިހާރުގެ ވެބްސައިޓްގައި ދިމާވާ މައްސަލަތަކެއް ނުހުންނާނެ،” ސެލްޓެކް ސޮލިއުޝަންގެ އޮފިސަލު ވިދާޅުވި އެވެ.\nއީޓީ ތަރައްޤީ ކުރުމަށްޓަކައި މިހާރު ކުރަމުން އަންނަ މަސައްކަތުގެ ތެރެއިން، ކިޔުންތެރިންނާ ރައްޓެހި މިފަދަ އިތުރު ކަންތައްތަކެއް ވަރަށް އަވަހަށް ތަޢާރަފް ވެގެން އަންނާނެކަމަށް އީޓީގެ އާ ވެބްސައިޓް ޑިސައިންކޮށް އަދި ތަރައްޤީކުރުމުގެ މަސައްކަތް ކުރަމުން އަންނަ ސެލްޓެކް ސޮލިއުޝަން އިން ބުންޏެވެ.


vnews - China ge Askaree Eheetherikamah Raees Yamin ge Sarukaarun Vanee Edhifai - India\nޗައިނާގެ އަސްކަރީ އެހީތެރިކަމަށް ޔާމީނުގެ ސަރުކާރުން ވަނީ އެދިފައި: އިންޑިޔާ\n10 ފެބްރުއަރީ 2018\nޗައިނާގެ އަސްކަރީ އެހީތެރިކަމަށް ރައީސް ޔާމީނުގެ ސަރުކާރުން ހުކުރުދުވަހު އެދިފައިވާކަމަށާއި މިއެދުމަށް ޗައިނާއިން ނޫނެކޭ ބުނެފައިވާ ކަމަށް އިންޑިޔާގެ ނޫހެއްކަމަށްވާ ޓައިމްސް އޮފް އިންޑިއާއިން ރިޕޯޓްކޮށްފިއެވެ.\nހުކުރުދުވަހުގެ ރޭ ޓައިމްސް އޮފް އިންޑިޔާގައި ލިޔެފައިވަނީ ދިވެހިރާއްޖޭގައިވާ ޗައިނާގެ އިންވެސްޓްމަންޓުތައް ހިމާޔަތްކޮށްދިނުމަށް ސިކިއުރިޓީ ގާއިމުކޮށްދިނުމަށް ރައީސް ޔާމީނުގެ ސަރުކާރުން ޗައިނާގެ ކިބައިން އެދިފައިވާ ކަމަށެވެ. އިންވެސްޓްމަންޓުތަކުގެ ސިކިއުރިޓީއޭ ބުނެފައިވަނީ ނުސީދާކޮށް ސިފައިން ފޮނުވައިދިނުމަށް އިޝާރާތްކޮށްފައި ކަމަށާއި މިކަމަށް ޗައިނާއިން ވަގުތުން ނޫނެކޭ ބުނެފައިވާ ކަމަށްވެސް ރިޕޯޓުކޮށްފައިވެއެވެ.\nމިކަމާމެދު އިންޑިޔާ ސަރުކާރުން ނެރުނު ބަޔާނެއްގައި ބުނެފައިވަނީ ދިވެހިރާއްޖޭގައިވާ ޗައިނާގެ މީހުންނާއި މުދާ ހިމާޔަތްކޮށްދެވޭވަރުގެ ގާބިލުކަން ދިވެހިރާއްޖޭގެ ސަލާމަތީ ބާރުތަކަށް ލިބިފައިވާ ކަމަށް ގަބޫލުކުރާކަމުގައި ޗައިނާއިން ބުނި ބުނުން ފާހަގަ ކުރާކަމަށާއި ދިވެހިރާއްޖޭގެ މައްސަލައިގައި ހުރިހާ ގައުމަކުންވެސް ބިނާކުރަނިވި ދައުރެއް އަދާކުރާނެކަމަށް އިންޑިޔާއިން އުއްމީދު ކުރާކަމަށެވެ.\nދިވެހިރާއްޖޭގައި ކުއްލި ނުރައްކަލުގެ ހާލަތު އިއުލާންކުރިފަހުން ރާއްޖެއަށް ވަޑައިގެންނެވި ބޭރުގެ މަންދޫބުންނާއި ބައްދަލުކޮށް މަޝްވަރާކުރަން ރައީސް ޔާމީނުގެ ސަރުކާރުން ދެކޮޅު ހަދާފައިވާކަންވެސް ޓައިމްސް އޮފް އިންޑިޔާ ނޫހުން ފާހަގަކޮށްފައިވެއެވެ. ރާއްޖެއަށް ވަޑައިގެންނެވި މަންދޫބުންގެ ތެރޭގައި ހިމެނިވަޑައިގެންނެވި ޖާމަނީގެ ސަފީރާއި ހަވާލާދީ ބުނެފައިވަނީ ދިވެހިސަރުކާރުގެ އަމަލުތައް ހުރީ މައްސަލަ ހައްލުކުރުމުގައި ކުރިއަށްދިއުމަށް އެކަށޭނަ ގޮތަކަށް ނޫންކަމުގައެވެ.\nޗައިނާގެ އަސްކަރީ މަދަދަށް ރައީސް ޔާމީނުގެ ސަރުކާރުން އެދިފައިވާކަން އިންޑިޔާއިން ހާމަކޮށްފައި މިވަނީ މަގޭ ދީނާއި މަގޭ ގައުމާއި ނުކުޅެއްޗޭ މި ޝިއާރުގެ ދަށުން ރައީސް ޔާމީނަށް ތާއީދު އޮތް މިންވަރު ދެއްކުމަށް ކާނިވާ ސަރަހައްދުގައި ހުކުރުދުވަހުގެ ރޭ އެއްވުމެއް ބާއްވައި ބޭރުގެ ސިފައިން ރާއްޖެއަށް ގެނައުމަށް މަސައްކަތް ކުރުމަކީ ބޮޑުވެގެންވާ ޚިޔާނާތެއް ކަމަށް ބުނެފައި ވަނިކޮށެވެ. އަދި އެފަދަ ޚިޔާނާތެއް ހިންގުމަށް ބާރު އަޅައި ގޮވަނީ އިދިިކޮޅު ޕާޓީތަކުން ކަމަށް ވެސް ރައީސް ޔާމީން ތުހުމަތު ކުރައްވާފައި ވަނިކޮށެވެ. މި އެއްވުމުގައި ރައީސް ޔާމީނު ވިދާޅުވެފައިވަނީ ބޭރުގެ ސިފައިން މިރާއްޖެއަށް ގެނައުމަށް ގޮވުމަކީ ބޮޑުވެގެންވާ ކުށެއްކަމަށާއި އެކަން ބަލައި ފިޔަވަޅުވެސް އަޅަންޖެހޭނެ ކަމުގައެވެ.


Resort thakunnaai Cargo boatun negi sample thah negative - AO News\nރާއްޖޭގެ ބައެއް ރިސޯޓުތަކުންނާއި، ކާގޯ ބޯޓުން ނެގި ސާމްޕަލްތައް ނެގެޓިވް\nކޮވިޑް19އަށް ޝައްކުކުރެވޭ އަލާމާތްތަކެއް ފެނިގެން ރާއްޖޭގެ ބައެއް ރިސޯޓުތަކުންނާއި، ކާގޯ ބޯޓުން ނެގި ސާމްޕަލްތައް ނެގެޓިވްވެފައިވާކަމަށް ސަރުކާރުގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nމިހާރު ކުރިއަށްގެންދާ ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ސިނަމަން ހަކުރާ ހުރާ އަދި ވެލިގަނޑުން ނަގާފައިވާ ސާމްޕަލްތަކުގެ ނަތީޖާ އަދި ނުލިބޭ ކަމަށާއި އެހެންކަމުން އެ ދެ ރިސޯޓް އޮތީ މޮނީޓަރިންގެ ހާލަތުގައި ކަމަށެވެ. މި ދެ ރިސޯޓުގެ އިތުރުން ބިދޭސީއަކާއި ދެ ދިވެެއްސެއްގެ ގައިން ކޮވިޑް-19 އަށް ޝައްކު ކުރެވޭ އަލާމްތައް ފެނުމާއި ގުޅިގެން އަނަންތަރާ ދިގު މޮނިޓަރިން ހާލަތަކަށް ގެނެސް އެ މީހުންގެ ޓެސްޓުތައް ހެދުމުގެ މަސައްކަތް ކުރަމުން އަންނަ ކަަމަށް މަބްރޫކް ވިދާޅުވިއެވެ.\nއަދާރަން ކްލަބް ރަންނާޅި އަދި ސެންޓްރާ ގްރޭންޑުން ނެގި ސާމްޕަލްތައް ނެގެޓިވްވެފައިވާކަން ހާމަކުރައްވަމުން މަބްރޫކް ވިދާޅުވީ ލަންކާ އިން ރާއްޖެއަށް ދަތުރުކުރި އަލިއޮން ކިއާ ނަމަކަށް ކިޔާ ބޯޓެއްގައި ހުރި މީހެއް ޓެސްޓް ކުރިއިރު، އޭނާގެ ސާމްޕަލްތައްވެސް ނެގެޓިވްވެފައިވާކަމަށެވެ.މީގެ އިތުރުން މަބްރޫކް ވިދާޅުވީ މިހާރު އެ ބޯޓު މޮނީޓަރިންގ ހާލަތުން ނެގުމުގެ މަސައްކަތް ކުރަމުންދާކަމަށާއި އެ ބޯޓަކީ ކާގޯ ބޯޓަކަށްވާތީ، އާންމު ހާލަތަކަށް ގެނައީމަ، ދަތުރައިގެން ރާއްޖެ ދޫކޮށް ފުރާނެކަމަށެވެ.\nރާއްޖެއިން މިހާތަނަށް 637 ސާމްޕަލެއް ނެގިފައިވާއިރު އޭގެ ތެރެއިން 621 ސާމްޕަލްވަނީ ނެގެޓިވްވެފައެވެ، އަދި ރާއްޖެއިން މި ބައްޔަށް ތިން މީހުން ޕޮޒިޓިވްވެފައިވާއިރު އޭގެ ތެރެއިން ތިން މީހުން ބަލިން ރަގަޅުވެފައިވާކަމަށް ސަރުކާރުންވަނީ ހާމަކޮށްފައެވެ


ދިވެހި ލީގް: މާޒިޔާ އާއި މަހިބަދޫ މެޗް\nމާލެ، އޮކްޓޫބަރު 25، 2014: ދިރާގު ދިވެހި ލީގުގެ ތިންވަނަ ބުރުގައި މާޒިޔާ ސްޕޯޓްސް ކްލަބް އާއި މަހިބަދޫ ސްޕޯޓްސް ކްލަބް ބައްދަލު ކުރި މެޗް. މިމެޗް 6-1 ލަނޑުން ކާމިޔާބު ކުރީ މާޒިޔާ. މެޗުގައި މަހިބަދޫ ކޮޅަށް އަސަދުﷲ އަބްދުﷲ ވަނީ ހަތަރު ލަނޑު ކާމިޔާބު ކޮށްފަ. މަޒިޔާއަށް ދެން ލަނޑު ކާމިޔާބުކޮށްދިނީ އައްސަދު އަލީ. މާޒިޔާގެ ދެވަނަ ލަނޑަކީ ޔަނިޗްގެ ބޮލުގައި ޖެހި ބައިކޮޅަށް ވައިން ލަނޑެއް. މަހިބަދޫއަށް ސުން ކަނޑުވާލަދިނީ އިސްމާޢީލް ނަޒީރް . މެޗުން މޮޅުވުމުން މާޒިޔާ ވަނީ ތާވަލުގެ އެއްވަނައަށް އަރާފަ -- ވީފޮޓޯ: މުހައްމަދު ވަހީދު\nޔޫތު މިނިސްޓްރީ އާއި ނޫސްވެރިންގެ ފުޓްބޯޅަ މެޗް\nމާލެ، އޮކްޓޫބަރު 23، 2014: މިއަހަރުގެ ޒުވާނުންގެ ދުވަސް ކުލަ ގަދަކޮށް ފާހަގަކުރުމަށް ޔޫތު މިނިސްޓްރީ އާއި ކުޅިވަރުގެ ނޫސްވެރިން މިއަދު ބައްދަަލު ކުރި ފުޓްބޯޅަ މެޗް. މިމެޗް 3-2 ލަނޑުން ކާމިޔާބުކުރީ ޔޫތު މިނިސްޓްރީގެ ޓީމް. -- ވީފޮޓޯ: މުހައްމަދު ވަހީދު\nދިވެހި ލީގް: ނިއު އާއި ވެލެންސިއާގެ މެޗް\nމާލެ، އޮކްޓޫބަރު 22، 2014: ދިރާގު ދިވެހި ލީގުގެ ތިންވަނަ ބުރުގައި ނިއު ރޭޑިއަންޓް ސްޕޯޓްސާ ކްލަބް އާއި ކްލަބް ވެލެންސިޔާ ބައްދަލު ކުރި މެޗް. ފަހުވަގުތު ޖެހި ގޯލުން މިމެޗް 2-1 ލަނޑުން ކާމިޔާބު ކުރީ ނިއު ރޭޑިއަންޓް. މެޗުގައި ވެލެންސިޔާ ކޮޅަށް ލަނޑުޖެހީ ހަމްޒާ މުހައްމަދު އަދި އަލީ ފާސިރު. ވެލެންސިއާގެ ލަނޑު ކާމިޔާބުކޮށް ދިނީ އަހްމަދު ރިލްވާން . މެޗުން މޮޅުވުމުން ނިއު ރޭޑިއަންޓާ ވަނީ ތާވަލުގެ އެއްވަނައަށް އަލުން އަރާފަ -- ވީފޮޓޯ: މުހައްމަދު ވަހީދު\nދިވެހި ލީގް: މާޒިޔާ - ވިކްޓަރީ\nމާލެ، އޮކްޓޫބަރު 22، 2014: ދިރާގު ދިވެހި ލީގުގެ ތިންވަނަ ބުރުގައި މާޒިޔާ އާއި ވިކްޓަރީ ސްޕޯޓްސް ކުލަބް ބައްދަލު ކުރި މެޗް. އެމެޗް 3-1 ލަނޑުން ކާމިޔާބު ކުރީ މާޒިޔާ. މެޗުގައި ވިކްޓަރީ ކޮޅަށް ލަނޑުޖެހީ އަހުމަދު ނާޝިދު، ހަސަން ޝިފާޒް އަދި އަސަދުﷲ އަބްދުﷲ. ވިކްޓަރީއަށް ސުން ކަނޑުވާލަ ދިނީ އިބްރާހިމް ޝަފްރާޒް. މެޗުން މޮޅުވުމުން މާޒިޔާ ވަނީ ތާވަލުގެ އެއްވަނައަށް އަރާފަ -- ވީފޮޓޯ: މުހައްމަދު ވަހީދު.\nހޯމް މިނިސްޓަރު ބޭއްވި ޕްރެސް ކޮންފެރެންސް\nމާލެ، އޮކްޓޫބަރު 21، 2014: ހޯމް މިނިސްޓަރު އުމަރު ނަސީރު މިއަދު ބޭއްވި ނޫސްވެރިންގެ ބައްދަލުވުމުގައި ވިދާޅުވީ ޖަލުން ފިލައިގެން އުޅޭ ނުރައްކާތެރި ކުށްވެރިއެއް ކަމުގައިވާ ގ. ކޯޒީ އިބްރާހިމް ޝަހްމް ހޯދަން ފުލުހުން ހިންގާ އޮޕަރޭޝަންގައި ރާއްޖޭގެ ގައުމީ ދިފާއީ ބާރު ނުވަތަ ސިފައިންގެ އެހީތެރިކަމަށް މިހާރު އެދިފައިވާ ކަމަށެވެ. މިނިސްޓަރު ވިދާޅުވީ ޝަހްމް ހޯދަން ހިންގާ އޮޕަރޭޝަނުގައި ފުލުހުންނާއެކު ސިފައިންގެ ހަތިޔާރު އެޅި ފައުޖެއް ހަރަކާތްތެރިވާނެ ކަމަށާއި އެމީހުން ހަތިޔާރުގެ ގޮތުގައި ލައިވް ވަޒަން ބޭނުން ކުރަންޖެހޭ ހާލަތުގައި ބޭނުންކުރާނެ ކަމަށެވެ. -- ވީފޮޓޯ: މުހައްމަދު ވަހީދު\nކަސްޓަމްސް ދާއިރާއިން މީހުން ތަމްރީން ކުރުން\nއޭޝިއަން ޑިވެލޮޕްމެންޓް ބޭންކްގެ ސަބްރީޖަނަލް ޕްރޮގްރާމެއް ކަމަށްވާ ސައުތް އޭޝިޔާ ސަބްރީޖަނަލް އިކޮނޮމިކް ކޯޕަރޭޝަން އާއި ވޯލްޑް ކަސްޓަމްސް އޯގަނައިޒޭޝަން ގުޅިގެން ކަސްޓަމްސްގެ ދާއިރާގައި މަސައްކަތްކުރާ ފަރާތްތަށް ޓްރެއިން ކުރުމަށް ބާއްވާ "ޓްރެއިން ދަ ޓްރެއިނަރ" ގެ ދެވަނަ މަސައްކަތު ބައްދަލުވުންް ހުޅުވުމުގެ ރަސްމިއްޔާތުގެ ތެރެއިން. އެބައްދަލުވުމުގައި ސާކުގެ ބައެއް ގައުމުތަކާއި އޭޑީބީގެ އިތުރުން، ޖަޕާން ފަނޑް ފޯ ޕަވަޓީ ރެޑަކްޝަންގެ ރިސޯސް ފަރާތްތަކުން ބައިވެރިވެވަޑައިގަންނަވައެވެ. -- ވީފޮޓޯ: މުހައްމަދު ވަހީދު\nމައިލޯ ކިޑްސް ފުޓްބޯލް ފިއެސްޓާ\nމާލެ، އޮކްޓޫބަރު 19، 2014: ސޮކަރ ވެޓަރަންސް އެސޯސިއޭޝަނާއި މައިލޯ ގުޅިގެން ހުނަރުވެރި ފުޓުބޯޅަ ކުޅުންތެރިން އުފެއްދުމުގެ މަގްސަދުގައި ކުރިޔަށްދިޔަ މައިލޯ ކިޑްސް ފުޓްބޯލް ފިއެސްޓާގެ ފައިނަލް މެޗާއި އިނާމްދިނުމުގެ ހަފްލާގެ ތެރެއިން: ޕްރީސްކޫލްގެ ބައިން ޗެމްޕިއަންކަން ހޯދީ ކެންގަރޫ ކިޑްސް. ގްރޭޑް އެކެއްގެ ބައިން ޗެމްޕިއަންކަން ހޯދީ ކަލާފާނު ސްކޫލް. ފައިނަލް މެޗު ޝަރަފުވެރިކޮށްދެއްވީ ޔޫތް މިނިސްޓަރ މުހައްމަދު މާލީހް ޖަމާލް. މުބާރާތުގައި 24 ސްކޫލަކުން ޖުމްލަ 384 ކުދިން ބައިވެރިވި -- ވީފޮޓޯ: މުހައްމަދު ވަހީދު\nހަކަތައިގެ ދުވަހުގެ ހަރަކާތްތައް ލޯންޗްކުރުން\nމާލެ، އޮކްޓޫބަރު 19، 2014: ރާއްޖެއިން ލިބެންހުރި ވަސީލަތްތައް ބޭނުންކޮށްގެން ތެލަށް ކުރާ ހަރަދު ކުޑަކޮށް ރައްކާކުރެވޭ ފައިސާއަކީ ރާއްޖެ ބިނާ ކުރުމަށް ބޭނުކުރުވިދާނެ އެއްޗަކަށް ހެދިދާނެ ކަމަށް އެނާޖީ މިނިސްޓަރު ތޯރިގު އިބްރާހިމް މިއަދު ވަނީ ވިދާޅުވެފަ އެވެ. އެނާޖީ ދުވަހާގުޅޭ ހަރަކާތްތައް ލޯންޗު ކުރުމަށް މިއަދު ބޭއްވި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރު ތޯރިގު ވިދާޅުވީ ހަކަތަ އުފައްދަން ބޭނުންކުރަނީ ރާއްޖެއިން ބޭރުން އެތެރެކުރާ ހަކަތައިގެ ބާވަތްތައް ކަމަށެވެ.


Evves Sharuthakaa Nulaa Hayyaru Kuri Meehun Dhookurey: Idhikolhu – adduLIVE\nހައްޔަރުކުރި މީހުން ދޫކޮށްލަން އިދިކޮޅުން ގޮވާލައިފި\nSep 12, 2020, 18:11 ހަސަން ރަޝީދު\nއެއްވެސް ޝަރުތަކާ ނުލާ މިއަދު ޒުވާނުން ބޭއްވި ސައިކަލު ބުރުގެ ތެރެއިން ހައްޔަރުކުރި މީހުން ދޫކޮށްލަން އިދިކޮޅު ކޯލިޝަނުން ގޮވާލައިފިއެވެ.\nމިއަދުގެ ޒުވާނުންގެ ސައިކަލު ބުރު ނުފެށެނީސް ފުލުހުން ވަނީ އެ ހަރަކާތް ހުއްޓުވާފައެވެ. އަދި ފުލުހުންގެ އަމުރަށް ނުކިޔަމަންތެރިވި 41 މީހަކު ވަނީ ހައްޔަރުކޮށްފައެވެ.\nއެ ފަރާތްތައް ހައްޔަރުކުރުމާ ގުޅިގެން އިދިކޮޅު ޕީޕީއެމް/ޕީއެންސީ ކޯލިޝަނުން ނެރުނު ބަޔާނެއްގައި ބުނީ ގިނަ އަދަދެއްގެ ޒުވާނުން ހައްޔަރުކުރި ކުރުން ކުށްވެރިކުރާ ކަމަށާއި މި ހަރާކަތަކީ އެޗްޕީއޭގެ މިންގަނޑުތަކާ އެއްގޮތަށް ޒުވާނުން ރޭވި ހަރަކާތެއް ކަމަށެވެ.\nނަމަވެސް ޒުވާނުން ވަރަށް ސުލްހަވެރިކަމާއެކު ތިއްބާ ފުލުހުން އައިސް އެމީހުން ހައްޔަރުކުރުމަށް އަމަލުތައް ބެހެއްޓި ގޮތުން އެޗްޕީއޭގެ މިންގަނޑުތަކާ ހިލާފުވެފައިވާތީ ކަންބޮޑުވާ ކަމަށްވެސް އެ ބަޔާނުގައި ބުނެފައިވެއެވެ. އަދި ފުލުހުން ހައްޔަރުކުރި މީހުންގެ ތެރޭގައި ގިނަ އަދަދެއްގެ އަންހެނުން ވެސް ހިމެނޭ ކަމަށާއި އެއްވެސް ޝަރުތަކާ ނުލާ އެމީހުން ދޫކޮށްލުމަށް އިދިކޮޅުން ވަނީ ގޮވާލާފައެވެ.\nމީގެއިތުރުން ރާއްޖެ އަޅުވެތި ކުރުމާ ދެކޮޅަށް ރައްޔިތުން ކުރަމުންދާ އިހުތިޖާޖުތައް ނުހުއްޓުވުމަށާއި ގާނޫނު އަސާސީން ލިބިދީފައިވާ އެއްވެ އުޅުމާއި ހިޔާލުފާޅުކުރުމުގެ މިނިވަން ކަމަށް ހުރަސް ނޭޅުމަށް ވެސް އިދިކޮޅުން ވަނީ ސަރުކާރަށް ގޮވާލާފައެވެ.\nޒުވާނުންގެ ސައިކަލު ބުރު ފުލުހުން ހުއްޓުވިއިރު، އާންމު ސިއްހަތުގެ ކުއްލި ނުރައްކަލުގެ މި ހާލަތުގައި އެޗްޕީއޭގެ އެންގުންތަކާ ހިލާފަށް އެއްނުވުމަށާއި، ރައްޔިތުންގެ ރައްކާތެރިކަން ކުރިއަށް ނެރެ، ހުރިހާ ފަރާތްތަކަކުން ވެސް އެޗްޕީއޭގެ އިރުޝާދުތަކާ އެއްގޮތަށް އަމަލުތައް ބެހެއްޓުމަށް ފުލުހުން ވަނީ މިއަދު އިލްތިމާސްކޮށްފައެވެ.\nއަދި އެޗްޕީއޭގެ އެންގެވުމާ ހިލާފަށް އެއްވުންތައް ބާއްވާ ފަރާތްތަކާއި، އެއްވުންތަކުގައި ބައިވެރިވާ ފަރާތްތަކާ މެދު ގާނޫނީ ފިޔަވަޅު އަޅާނެ ކަމުގެ އިންޒާރު ވެސް ފުލުހުން މިއަދު ވަނީ ދީފައެވެ.


Vmedia Ge DHAUVATH Premiere Kohdhehvaanee Raees Nasheed - vNews.mv\nވީމީޑިއާގެ "ދައުވަތު" ޕްރިމިއާކޮށްދެއްވާނީ ރައީސް ނަޝީދު\nއަހުމަދު ހަމީދު އާދަމް 12 June 2019, 20:00\nވީމީޑިއާގެ ފުރަތަމަ ފީޗާ ފިލްމު "ދައުވަތު" މިރޭ ޕްރިމިއާކޮށްދެއްވާނީ، ރާއްޖޭގެ ކުރީގެ ރައީސް، އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުކަމަށް ވީމީޑިއާއިން ބުނެފިއެވެ.\n"ދައުވަތު" ޕްރިމިއާކުރުމަށް ވަގުތު ކުޑަތަންވަމުން އަންނައިރު، މިއީ ދިވެހި ސިނަމާއަށް އަންނާނެ ވަރަށް ތަފާތު ފިލްމަކަށްވާނެކަމަށް ޕްރޮޑަކްޝަން ޓީމުން ވަނީ ބުނެފައެވެ.\nހަގީގީ ހާދިސާއެއްގެ މައްޗަށް ޔޫއްޕެ ލިޔެ، ޑައިރެކްޓްކޮށްފައިވާ ވީމީޑިއާގެ ފުރަތަމަ ފީޗާ ފިލްމު "ދައުވަތު" ޕްރިމިއާކުރުމަށް ހަމަޖެހިފައިވަނީ މިރޭ އޮލިންޕަހުގައި ބާއްވާ ޚާއްސަ ރަސްމިއްޔާތެއްގައެވެ.\nމިރަސްމިއްޔާތު ވީޓީވީން މިރޭ 9:00 ފެށިގެން ވަގުތުން ގެނެސްދިނުމަށް ވަނީ ހަމަޖެހިފައެވެ.\nވީމީޑިއާގެ ސީއޯއޯ މުހައްމަދު އާސިފް ވިދާޅުވީ "ދައުވަތު" ޕްރިމިއާކުރުމުގެ ހަފްލާގެ ޝަރަފުވެރި މެހެމާނަކީ މަޖިލީހުގެ ރައީސް، ރައީސް މުހައްމަދު ނަޝީދުކަމަށެވެ. އަދި މި ރަސްމިއްޔާތުގައި ވީމީޑިއާގެ ބާނީ ގާސިމް އިބްރާހިމާއި، ބައެއް ވަޒީރުން ބައިވެރިވެވަޑައިގަންނަވާނެކަމަށެވެ.\nދައުވަތާއި ގުޅޭގޮތުން ޑައިރެކްޓަރު ޔޫއްޕެ ބުނީ މިއީ އޭނާގެ ފިލްމީ ކެރިއަރުގައި ކުރެވުނު އެންމެ ތަފާތު މަސައްކަތްކަމަށެވެ. މިއީ މާތްﷲ ހަރާމްކުރައްވާފައިވާ ސިހުރުގެ ނުބައިކަމުގެ މައްޗަށް އާންމުން ހޭލުންތެރިކުރުވުމަށް އުފައްދާފައިވާ ފިލްމެއްކަމަށް ޔޫއްޕެ ވަނީ ބުނެފައެވެ.\nޔޫއްޕެ ބުނީ "ދައުވަތު"ގެ ކޮންމެ މަންޒަރަކީވެސް އަސްލާއި އެއްގޮތަށް ގެނެސްދެވޭ މަންޒަރަކަށް ހެދުމަށް ގިނަ މަސައްކަތްތަކެއްކޮށްފައިވާނެކަމަށެވެ.\nޚާއްސަކޮށް މަންޒަރުތަކުގެ ލައިޓިންނާއި، މަންޒަރުތައް ގެނެސްދީފައިވާނީވެސް ބެލުންތެރިން ވަރަށް ޝައުގުވެރިވާނެފަދަ ގޮތަކަށްކަމަށް ޔޫއްޕެ ވަނީ ބުނެފައެވެ.\nއަދި ފިލްމުގައި ހިމެނޭ ތަރިންގެ ފަރާތުން އާދަޔާ ޚިލާފު މޮޅު އެކްޓިންއެއް ފެނިގެންގޮސްފައިވާކަމަށްވެސް ޔޫއްޕެ ވަނީ ބުނެފައެވެ.\nއެހެންކަމުން އިބްރަތްތެރި މި ފިލްމު މިއީ ފިލްމަށް ލޯބިކުރާ އަދި އިބްރަތްތެރި ވާހަކަތަކަށް ޝައުގުވެރިވާ ކޮންމެ މީހަކުވެސް ބަލާލަން ވަރަށް ކަމުދާނެ ފިލްމަކަށްވާނެއެވެ.


Aniyaa Aa Dhekolhah Bodu Campaign Eh Fashanee - vNews.mv\nޖެންޑާ މިނިސްޓަރ އާއިޝަތު މުހައްމަދު ދީދީ\nޝިފްޒާ މުޞްޠަފާ 01 July 2020, 19:49\nޖިންސީ އަނިޔާއާއި ގޯނާގެ މައްސަލަތައް ބޮޑުވެފައި ވަނިކޮށް އަނިޔާއާ ދެކޮޅަށް ޖެންޑާ މިނިސްޓްރީން ޚާއްސަ ކެމްޕޭނެއް ފެށުމަށް ނިންމައިފިއެވެ.\nމިކަން އިއުލާންކުރެއްވީ ޖެންޑާ މިނިސްޓްރީއާއި ޕީޖީ އޮފީހާއި އައިޖީއެމްއެޗު ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި ޖެންޑާ މިނިސްޓަރު އާއިޝަތު މުހައްމަދު ދީދީއެވެ.\nޖެންޑާ މިނިސްޓަރު ވިދާޅުވީ އެކަމަނާ މަގާމާ ހަވާލުވެވަޑައިގަތް ހިސާބުން ފެށިގެން އެންމެ ބޮޑު އިސްކަމެއް ދީގެން މިނިސްޓްރީން މަސައްކަތް ކުރަނީ ކަންކަން ހިނގުމުގެ ކުރިން އެކަންކަމުން ރައްކާތެރިވުމަށް އަަޅަންހުރި ފިޔަވަޅުތައް އެޅުމަށް ކަމަށެވެ. އެގޮތުން ޖިސްމާނީ، ނަފުސާނީ އަދި ޖިންސީ އަނިޔާ ހުއްޓުވުމަށް ރައްކާތެރިކަމުގެ ގޮތުން ފިޔަވަޅުތައް އެޅުމުގެ މުހިންމުކަން ފާހަގަކުރެއްވިއެވެ. އެންމެ މުހިންމު ކަމަކީ މުޅި މުޖުތަމައު ހޭލުންތެރިކުރުވުންކަން ފާހަގަކުރައްވައި ވިދާޅުވީ މުދައްރިސުންނާއި މައިންބަފައިންނާއި ކައުންސިލްތަކާއި އެޑިއުކޭޝަން މިނިސްޓްރީއާއި ސަރުކާރުގެ އެހެން މުއައްސަސާތައް ހިމެނޭގޮތުން މުޅި މުޖުތަމައު ހޭލުންތެރިކުރުވަން ޖެހޭ ކަމަށެވެ. އަދި ޚާއްސަކޮށް ކުޑަކުދިން ވެސް ހޭލުންތެރިކުރުވަން ޖެހޭ ކަމަށް ވިދާޅުވިއެވެ.\nމިނިސްޓަރު ވިދާޅުވީ އަނިޔާއާ ދެކޮޅަށް ހިންގޭ ޚާއްސަ ކެމްޕޭނެއް ރާވަމުންދާ ކަމަށާއި މިމަހުގެ 15 ގައި އެ ކެމްޕޭން ފެށޭނެ ކަމަށެވެ. މި ކެމްޕޭނަކީ ތިންމަސް ދުވަހަށް ދެމިގެންދާނެ ޕްރޮގްރާމެއް ކަމަށް ވިދާޅުވިއެވެ. މީގެ އިތުރަށް ދެ އަހަރު ދުވަހުގެ މަލްޓި މީޑިއާ ކެމްޕޭނެއް ހިންގުމަށް ވެސް މިހާރު ރާވަމުންދާ ކަމަށާއި އެއީ ވެސް މުޅި މުޖުތަމައު ހޭލުންތެރިކުރުވުމަށް ހިންގަން ރާވާ ޕްރޮގްރާމެއް ކަމަށެވެ. އަދި ކުޑަ ދެކުއްޖަކު ބަދު އަޚްލާގީ އަމަލު ހިންގާ މަންޒަރު ފެނިގެންދާ ވީޑިއޯއެއް ސޯޝަލް މީޑިއާގައި ދައުރުކުރަމުންދާތީ އެކަން އެގޮތަށް ނުކުރުމަށް ވެސް މިނިސްޓަރު އިލްތިމާސް ކުރެއްވިއެވެ.\nމިސާލަކަށް މިހަފުތާތެރޭގައި ކުޑަދެކުންގެ ވީޑިއޯއެއް ހުރިހާ ވައިބާ ގުރޫޕްތަކުގެ ތެރޭގައި އުޅުނު. އަޅުގަނޑަށް ފޮނުވާ ކޮންމެ މީހެއް ގާތު އަޅުގަނޑު އެބަބުނަން އަޅުގަނޑުމެން ތި މައްސަލަ އެބަބަލަމޭ، ޝެއާ ނުކުރައްވާށޭ. ޝެއާ ނުކުރަން އަޅުގަނޑު މިބުނާ އެއް ކަމަކީ ގާނޫނު އެބަބުނޭ ޝެއާ ނުކުރާށޭ. އަނެއް ކަމަކީ އެ ކުޑަ ދެކުދިން ވަރަށް ކުޑަ އުމުރު. އެކުދިން ފަޟީހަތް އެވަނީ މުޅި މުޖުތަމައު ތެރޭގައި. އެކުދިން ބޮޑުވާނެ، ބޮޑުވާއިރު ވަރަށް ލަދުގަންނާނެ. އެ އަމަލު ކުރެވުނުއިރު އެކުދިންނަށް އޭގެ ބޮޑުމިން ނުވެސް އެނގިދާނެ. އެހެންވީމަ އަޅުގަނޑުމެން ބޮޑެތި މީހުން ވެސް ވިސްނަންޖެހޭ ވަރަށް ގިނަ ކަންތައްތައް އެބަހުރި.\nމީގެ އިތުރަށް މިނިސްޓަރ ވިދާޅުވީ ވައިބާ ގުރޫޕެއްގެ ތެރޭގައި ބަދުއަޚްލާގީ ކަންތައްތަކެއް ހިނގާތީ އެކަންވެސް ސަމާލުކަމަށް އައިސްފައިވާ ކަމަށެވެ. އަދި އެ މައްސަަލަ ފުލުހުންނަށް ހުށަހަޅުއްވާފައިވާ ކަމަށެވެ. ގޯނާގެ މައްސަލަތައް ކޮންމެ ދުވަހަކުހެން މިނިސްޓްރީއަށް ހުށަހެޅޭ ކަމަށާއި ސޯޝަލް މީޑިއާ މެދުވެރިކޮށް ގޯނާކުރާ މައްސަލަ ވެސް ވަރަށް ބޮޑު ކަމަށް މިނިސްޓަރު ވިދާޅުވިއެވެ.\nޖެންޑާ މިނިސްޓަރު ވިދާޅުވީ މިހުރިހާ ކަމަކަށް ބަލާއިރު ރައްކާތެރިކަމަށް ކުރާ މަސައްކަތްތައް ވަރުގަދަ ކުރަންޖެހޭ ކަމަށާއި އޭގެ ތެރެއިން އެންމެ ބޮޑު ކަމަކީ ހޭލުންތެރިކުރުވުން ކަމަށެވެ. އެ މަސައްކަތަށް ވަރަށް ބޮޑު އިސްކަމެއް ދެއްވައިގެން ކުރިއަށް ގެންދަވާނެ ކަމަށް ވިދާޅުވިއެވެ.\nކުޑަކުދިން ޖެންޑާ ރާއްޖެ މިނިސްޓްރީ އޮފް ޖެންޑަރ ފެމިލީ އެންޑް ސޯޝަލް ސަރވިސަސް ޖިންސީ އަނިޔާ


މެޑިކަލް އެންޑް ޑައިގްނޯސްޓިކް\nބަލިމިހާއާއި އޭނާގެ އާއިލާއާއި ވާހަކަދައްކާ އެކްސްރޭ، ކުޅުގެ ޓެސްޓްތައް ހަދައި ދަތްޕިލައާއި ކަތުރުކަށިގަނޑާއި މިތަންތަނާ ގުޅުންހުރި ބަލިތަކުގެ ބަލިތަކާ، ހާނިއްކަތަކާ އުފެދުމުގައިހުރި އުނިކަންތައްތައް ދެނެގަތުމުގައި ޑޮކްޓަރަށް އެހީތެރިވުން.\nއަނގައިގެ ބަލިތަކުން ރައްކާތެރިކޮށް ދުޅަހެޔޮކަންދެމެހެއްޓުމަށް ދަތްތަކާ ހިރުގަނޑަށް ފަރުވާދިނުމާއި އާންމުން ހޭލުންތެރިކުރުމުގައި ޑޮކްޓަރަށް އެހީތެރިވުން.\nދަތުގެ ފަރުވާދިނުމުގައި ބަލިމީހާއަށް ތަދު އިހުސާސްކުރެވޭ މިންވަރު ކުޑަކުރުމަށް އައްސިކުރުމާއި ޑެންޓިސްޓްރީ ޕްރޮސީޖަރތަކަށްފަހު ތަދު މަޑުކުރުމަށް ފަރުވާދިނުމުގައި ޑޮކްޓަރަށް އެހީތެރިވުން.\nޑެންޓަލް ޕްރޮސްތެސިސް ހެދުމަށް ބޭނުންވާ ސައިޒާއި ބައްޓަން ކަނޑައެޅުމަށް ދަތްޕިލައާއި ކަތުރުކަށިގަނޑުގެ މިންތަކާއި އިމްޕްރެޝަން ނެގުމުގައި ޑޮކްޓަރަށް އެހީތެރިވުން.\nދަތުގެ ފަރުވާއަށް ބޭނުންވާ ސްޕޭސް މެއިންޓަނަރސްއާއި ބްރިޖްފަދަ ތަކެތި ޑިޒައިންކުރުމާއި އެތަކެތި ހެދުމާ ބަލިމީހާގެ އަނަގައިގައި ހަރުކުރުމާއި ޑެންޓަލް ޕްރޮސްތެތިކް ޓެކްނީޝަނުންނަށް ބޭނުންވާ ޕެބްރިކޭޝަން އިރުޝަދާއި ޕްރިސްކްރިޕްޝަން ލިޔެދިނުމުގައި ޑޮކްޓަރަށް އެހީތެރިވުން.\nހަރުކޮށްފައިހުންނަ ވައްތަރާއި ނެގޭ ވައްތަރުގެ ޕްރޮސްތެޓިކްސް ބޭނުންކޮށްގެން އަނގައިގެ ބޭނުން ފުރިހަމައަށް ހިފޭނެގޮތް ހެދުމުގައި ޑޮކްޓަރަށް އެހީތެރިވުން.\nއަނގައަށް ދިމާވާ ޞިއްޙީ މައްސަލަތަކުގެ އަލީގައި ޑައިބެޓިކްސް ފަދަ އާންމުބަލިތައް ދެނެގަތުމަށް ޑޮކްޓަރަށް އެހީތެރިވުން.\nއަނގައިގެ ސާފުތާހިރުކަމާއި ނިއުޓްރިޝަންއާއި އަނގައިގެ ދުޅަހެޔޮކަން ދެމެހެއްޓުމަށް ބަލިމީހާއާއި އާއިލާއަށް މައުލޫމާތުދީ ހޭލުންތެރިކުރމުގައި ޑޮކްޓަރަށް އެހީތެރިވުން.\nޑެންޓަލް ފަރުވާ ދިނުމުގައި ހަރަކާތްތެރިވާ ޑެންޓަލް ހައިޖިނިސްޓުން، ޑެންޓަލް އެސިސްޓެންޓުންނާއި ޓީމުގެ އެހެން މީހުން ސްޕަވައިޒްކުރުމުގައި ޑޮކްޓަރަށް އެހީތެރިވުން.\nޑެންޓިސްޓްރީގެ ހިދުމަތުގައި ގެންގުޅޭ އުސޫލުތަކާ ބެހޭ ދިރާސާތައްކޮށް އެފަދަ މައުލޫމާތު ސައިންޓިފިކް ރިޕޯޓަތަކުގައި ޝާއިރުކުރުމުގައި ޑޮކްޓަރަށް އެހީތެރިވުން.\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން "ސެކެންޑަރީ ސްކޫލް" ނުވަތަ "ހަޔަރ ސެކަންޑްރީ ސްކޫލް" ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nށ. އަމިއްލަ ކުންފުންޏެއްނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 02 ޖޫން 2019ވާ އާދީއްތަ ދުވަހުގެ 12:00ގެ ކުރިން، އއ.އަތޮޅު ހޮސްޕިޓަލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n- މި މަޤާމަށް މީހަކު ހޮވުމަށް އިންޓަރވިއު އޮންނާނީ، 2019 ވަނައަހަރުގެ ޖޫން މަހުގެ ތެރޭގައި މި ހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާފަރާތްތަކުން، ޖޫން މަހުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nސުންގަޑި: 02 މޭ 2019 1200